
Des de l'any 2006, amb una peri- 
odicitat anual, la col-lecció Quaderns 
de l'Arxiu, editada pel Servei d'Arxiu 
i Documentació Municipal, ha editat 
cinc llibres: La Tarragona Republicana 
(1931-1936), El Club Gimnàstic de Tar- 
ragona (1886-2000), La Llibreria de la 
Rambla (1968-1980), El Cos de Bombers 
de Tarragona (1858-2008) i Teatre Me- 
tropol. Cent anys (1910-2010). Cinc qua- 
derns de temàtica diversa però amb un 
objectiu comú: donar a conèixer el pa- 
trimoni documental de Tarragona, base 
fonamental per a l'estudi de la nostra 
història. 

El volum d'aquest any, el número 6, 
amb el títol Tarragona a la Guerra del 
Francès (1808-1813), s'afegeix als actes 
de commemoració del bicentenari del 
setge de Tarragona, sota el lema "1811. 
Tarragona assetjada". Lany 1809 capi- 
tulava Girona, un any més tard Llei- 
da, i Tortosa a inicis del 1811. Tarrago- 
na, que havia esdevingut la capital del 
Principat, era assetjada per l'exèrcit 
napoleònic des dels primers dies del 
mes de maig de 1811 fins al dia 28 de 
juny. Les conseqguències dels cinquan- 
ta-sis dies de setge, el saqueig posteri- 
or i l'ocupació durant més de dos anys 
foren catastròfiques per a la ciutat i els 
seus habitants. L'any 1813 Tarragona 
era un munt de ruines i estava gaire- 
bé deshabitada. En els anys posteriors 
a la retirada napoleònica, amb un es- 
forç gegantí, els tarragonins van fer re- 
néixer la ciutat de les cendres, però no 


serà fins cinquanta anys després del 
setge quan es començarà a recuperar 
una certa normalitat social i econòmica. 

La commemoració d'una efemèride 
del passat, com el bicentenari del set- 
ge de Tarragona durant la Guerra del 
Francès (1811-2011), és útil i necessà- 
ria si té com a objectiu difondre la nos- 
tra història comuna i serveix per rebut- 
jar la irracionalitat i la crueltat de les 
guerres, així com per reivindicar en el 
present i en el futur la convivència en 
pau entre els homes. En aquest sentit, 
aquest llibre és una aportació més. 

Els textos de Salvador-). Rovira i Gó- 
mez, professor d'Història Moderna de 
la Universitat Rovira i Virgili, contex- 
tualitzen i analitzen en un relat històric 
tot el que van significar per a Tarragona 
els esdeveniments registrats durant la 
Guerra del Francès, entre 1808 i 1813. 
D'altra banda, les imatges selecciona- 
des i descrites per l'Arxiu Històric de 
la Ciutat de Tarragona són una mostra 
del patrimoni documental que es con- 
serva d'aquest període, o bé relacionat 
amb les commemoracions posteriors: 
108 documents reproduits entre actes, 
bans, correspondència, plànols, gravats, 
premsa i fotografies. 

Cal agrair la col-laboració de la Bi- 
blioteca Hemeroteca Municipal de Tar- 
ragona, del Museu d'Història de Tarra- 
gona, de Josep M. Olivé, de Joan Clotet 
i de Joan Menchón, així com l'aporta- 
ció de les fotografies de Ramon Vallvé i 
Carles Fargas. 


La dimensió del drama del setge i 
assalt de Tarragona el 1811, sens dub- 
te la pàgina més terrible de la història 
de la ciutat, ha generat una abundan- 
tíssima bibliografia, una bona part de 
la qual excellent, impulsada pel res- 
sò que el comportament dels napoleò- 
nides en ocupar la plaça tingué arreu 
i facilitada per la celebració i comme- 
moració del centenari i dels cent cin- 
quanta anys dels fets gloriosos, esfe- 
reidors, cruels i potser també forasse- 
nyats del 1811, que s'esdevingueren el 
1911 i el 1961, respectivament. Aquesta 
riquesa bibliogràfica fa en bona mesu- 
ra innecessària la investigació, tot i que 
no l'hem bandejada pas, ja que els au- 
tors que ens han precedit han treballat 
a bastament la documentació existent 
i molts d'ells ens mereixen la màxima 
confiança. Així, doncs, hem de mani- 
festar que la present síntesi és deuto- 
ra de les monografies publicades an- 
teriorment, una bona part de les quals 
hem consultat i emprat i figuren rela- 
cionades en la bibliografia, però també 
de fons arxivístics fins ara no utilitzats 
com és el conjunt de documents de la 
Junta Corregimental de Tarragona con- 
servat a l'Arxiu Històric de la Ciutat de 
Tarragona i impresos de la Guerra del 
Francès del fons Babot de l'Hemerote- 
ca Municipal de Tarragona. 

Per tractar els fets ocorreguts a Tar- 
ragona del 1808 al 1813 hem prefe- 
rit la denominació popular de "Guerra 
del Francès" perquè la considerem més 
autèntica i ajustada a la realitat que no 
pas la de "Guerra de la Independència". 
Certament, molts historiadors catalans 


vuitcentistes i de les primeres dècades 
del segle xx, alguns d'ells guanyats pel 
nacionalisme espanyol, com Jaumean- 
dreu, Adolf Blanch, Antoni de Bofarull, 
J. M. Recasens Sanahuja, Carles Rahola 
O, fins i tot, Ferran Soldevila, han usat 
l'expressió usual espanyola de "Guer- 
ra de la Independència", com també 
l'han utilitzat els nostres Alegret, Salvat 
i Recasens Comes, alguns d'ells possi- 
blement obligats per les circumstànci- 
es del moment o pel fet d'haver escrit 
els seus treballs en castellà. Aquesta 
manera de dir, que ha esdevingut ofi- 
cial a l'Estat espanyol, no ens convenç, 
puix trobem que és una inexactitud, ja 
que Espanya no fou integrada ni pas- 
sà a dependre de l'imperi napoleònic 
—tret de l'excepció momentània de 
Catalunya— i la integritat del territori 
vinculat a la Corona d'Espanya, tant el 
peninsular com l'americà, va ser en tot 
moment defensada per Josep I davant 
del seu germà, ja que per a ell era quel- 
com innegociable. Aquest equívoc s'ha 
convertit en dogma de fe, com també ho 
és l'expressió "invasió" per referir-se a 
l'entrada de les tropes franceses l'any 
1808, oblidant que aquestes s'instal:- 
laren en el territori de la monarquia es- 
panyola en compliment del tractat sig- 
nat en el seu dia per Carles IV amb Na- 
poleó, el qual també fou reconegut per 
Ferran VII. 

La nostra preferència per l'expres- 
sió "Guerra del Francès" rau en el fet 
que la trobem molt més genuina i cla- 
ra, ja que, pensem, expressa molt millor 
que no pas l'altra la diversitat de con- 
flictes que coexistiren durant la guer- 

ra, per tal com les capes populars urba- 
nes i, molt especialment, la pagesia ve- 
ieren en la guerra no sols un problema 
de legitimitat dinàstica, com ho era per 
als sectors privilegiats, ans molts altres 
com ara el de la subsistència, la lluita 
contra la voracitat fiscal o la davallada 
en la qualitat de vida en haver-se incre- 
mentat els preus amb l'estat de guer- 
ra, en el qual els enemics eren tant els 
francesos com els exèrcits espanyols, 
els bandolers, els desertors i altres de- 
predadors que saquejaven, cremaven, 
violentaven i mataven, puix per al pa- 
gès era contrari tot aquell que vivia so- 
bre el terreny de l'exacció, la rapinya i 
el robatori, la qual cosa no vol pas dir 
que no haguessin fet la guerra també 
per Ferran VII. Per tot això considerem 
que l'expressió "Guerra del Francès" 
expressa millor la diversitat de conflic- 
tes que es produiren del 1808 al 1813, i 
a més no és cap invenció històrica ans 
la plasmació d'una realitat. 

La guerra amb els francesos fou uti- 
litzada a Catalunya de manera ideològi- 


ca segons les conveniències dels grups 
dirigents de torn. En el decurs del vuit- 
cents es troben tres períodes amb tres 
maneres diferents d'encarar el conflic- 
te: el coetani a la guerra que acaba amb 
la reinstauració dels Borbons en la per- 
sona de Ferran VII, el del període de la 
Renaixença, i, finalment, el que s'ini- 
cià el 1884 i acabà quan al catalanisme 
polític ja no li calgué la construcció de 
mites nacionals. Els textos de la prime- 
ra època s'escriuen per animar la gent 
a allistar-se per lluitar contra el fran- 
cès o per blasmar les seves actuacions, 
el denominador comú d'aquests escrits 
és la defensa dels conceptes Déu, pà- 
tria i rei enfront de les idees vingudes 
de l'altra banda dels Pirineus, és a dir, 
s'esforcen per mantenir l'antic règim i 
la pàtria que es defensa és l'espai físic 
català, però com a part del conjunt es- 
panyol. Cap als anys setanta, es destaca 
la pertinença a una comunitat diferen- 
ciada, i això es remarca amb la cons- 
trucció d'una mitologia simbòlica prò- 
pia, la resistència al francès es presenta 


com una presa de consciència nacional 
i s'afirma que els catalans lluiten per 
defensar la seva pàtria, que no és pre- 
cisament Espanya ans Catalunya: al- 
guns historiadors no s'estan de dir que 
la lluita contra el francès és l'inici del 
moviment catalanista. Finalment tenim 
que la consolidació del moviment cata- 
lanista permet superar els mites, com 
el del timbaler del Bruc, i la contesa co- 
mençarà a ser tractada de forma crítica, 
sense la càrrega ideològica de les eta- 
pes anteriors. 

Les pàgines que segueixen han es- 
tat escrites procurant superar el mite 
desenvolupat durant els segles XIX i 
XX que presenta la Guerra del Fran- 
cès com un gran fet heroic aglutina- 
dor d'Espanya, capaç de fer oblidar les 
diferències entre les diverses nacions 
que la formen, i demostratiu de la ca- 
pacitat espanyola de triomfar sobre els 
enemics, just en un moment en què els 
espanyols s'enfrontaven els uns con- 
tra els altres en les guerres carlistes, 
es perdia l'imperi i no s'aconseguia 

establir un projecte comú. Per això la 
guerra del 1808-1813 fou vista com a 
quelcom unànime i presentada com un 
instrument uniformitzador i de nacio- 
nalització col-lectiva capaç d'ajudar a 
la construcció d'un estat nació en ab- 
solut plurinacional. Gradualment s'anà 
bandejant tot allò que de revolució i de 
revolucionari hi hagué aleshores, així 
com les particularitats amb què cada 
un dels territoris de la monarquia en- 
carà la situació. Aquest plantejament 
dugué les autoritats a inventar una 
guerra contra els napoleònides de ca- 
ràcter oficial i una memòria històrica 
interessada en què es destacaven les 
unanimitats i s'amagaven les discre- 
pàncies i les particularitats. 

La Guerra del Francès va ser, en de- 
finitiva, un esdeveniment molt com- 
plex en què es barrejaren la resistència 
a l'ocupació amb tot un seguit de reac- 
cions socials davant el neguit col-lectiu 
causat per la crisi en què es trobava 
l'Estat espanyol el 1808, i que es veia 
acompanyada per un pregon malestar 


econòmic provocat per les collites do- 
lentes de l'època i les dificultats que 
patia el comerç amb les colònies ame- 
ricanes a causa de la intervenció brità- 
nica en contra. 

D'entrada hom pot captar unanimi- 
tat davant el francès, però l'oposició a 
l'enemic presenta una gran diversitat, 
puix que al costat dels grups dels ecle- 
siàstics i dels nobles, defensors de l'or- 
dre tradicional, es troben altres compo- 
nents socials, entre els quals destaca la 
burgesia, que desitgen canviar el vell 
ordre. A més hi havia les classes po- 
pulars, que tenien sentiments contra- 
ris als francesos, que patien com ningú 
la situació econòmica negativa del mo- 
ment i que s'aferraven a la idea —l'espe- 
rança és el darrer que es perd— que el 
retorn de Ferran VII podria recompon- 
dre les coses i permetre l'arribada d'un 
temps més positiu al quals, sens dubte, 
creien que ajudaria l'oposició a les au- 
toritats establertes fins aleshores. 

La Guerra del Francès en el 
context de les guerres 
napoleòniques 


Els pobles i les ciutats van fent la 
seva història en el decurs del temps, 
però sovint aquesta es veu afectada i 
condicionada per situacions imposades 
pels altres, és a dir, per les autoritats 
superiors que se situen per damunt 
de les locals i que per raons i estratè- 
gies alienes a la voluntat general de la 
població, tot sovint difícils d'entendre, 
l'obliguen a haver de suportar inter- 
ferències, les causes de les quals res o 
molt poc hi tenen a veure. 


Un bon exemple del que hem dit 
suara el tenim en la Guerra del Fran- 
cès, que forma part d'un conflicte més 
ampli que, durant quasi un quart de 
segle, afectà una bona part d'Europa i 
moltes de les colònies dels estats euro- 
peus, ja que fou una guerra gran, una 
guerra formal entre estats. 

Els tarragonins dels primers anys 
del vuit-cents poc podien imaginar- 
se que més enllà de la ratlla de Fran- 
ça l'emperador dels francesos tingués 
plans per apoderar-se del tron espa- 
nyol dins d'un ambient que havia co- 
mençat el 1796 quan, amb la signatura 
del tractat de San Ildefonso, es resta- 
blí l'amistat hispanofrancesa, que ha- 
via estat la característica de la políti- 
ca exterior de la monarquia espanyo- 
la durant el set-cents, la qual cosa ens 
anava a dur a una nova guerra amb la 
Gran Bretanya. El camí vers el desas- 
tre de la Guerra del Francès prosseguí 

quan Godoy intentà compaginar les se- 
ves ambicions personals amb les na- 
poleòniques i alhora defensar —és una 
manera de dir— els interessos de l'Es- 
tat espanyol. Fases d'aquest anar vers 
l'abisme foren el conveni d'Aranjuez 
(1801), que era una aliança hispano- 
francesa adreçada a obligar Portugal a 
tancar els seus ports al comerç britànic 
i que estipulava la cessió a França de la 
Louisiana a canvi de la creació del re- 
ialme d'Etrúria en els territoris de l'an- 
tic Gran Ducat de Toscana, per a un ne- 
bot de la reina Maria Lluisa. 

El tractat d'Amiens entre Gran Bre- 
tanya i França (1802) proporcionà un 
breu període de pau al qual en seguí 
un d'enfrontament entre ambdues po- 
tències que inclogué altres estats, entre 
els quals es trobava l'espanyol. Godoy 
intentà no involucrar-se del tot en el 
conflicte comprant a França una mena 
de neutralitat a base de concedir-li un 
subsidi mensual mentre durés la guer- 
ra (1803). Les temptatives de no impli- 
car-se o de no fer-ho del tot no reeixi- 
ren, per tal com la Gran Bretanya no 
acceptà aquest estat de coses i, l'octu- 
bre del 1804, forçà la situació en cap- 
turar al bell mig de l'Atlàntic quatre 
vaixells espanyols. A Godoy no li que- 
dà altra sortida que declarar la guerra 
als britànics i arrenglerar-se al costat 
dels francesos, cosa que implicà haver 
de suportar les exigències de Napoleó: 
pagar subsidis, contribuir militarment 
a la defensa de les costes alemanyes 
amb la tramesa d'un exèrcit de 18.000 
homes, acceptar la desaparició del reg- 
ne d'Etrúria, afegir-se al bloqueig con- 


tinental i participar en el pla d'invasió 
de Portugal. 

La intervenció en territori lusità fou 
acordada en el tractat de Fontaineble- 
au, signat pels plenipotenciaris de Car- 
les IV i de Napoleó el 27 d'octubre del 
1807, que garantia a França el protago- 
nisme de les operacions militars, auto- 
ritzava l'entrada a la Península per cre- 
uar-la fins a Portugal d'un exèrcit fran- 
cès de 28.000 homes —que seria secun- 
dat per un d'espanyol— i permetia la di- 
visió del regne veí en tres zones: el sud, 
on s'establiria un principat, que seria 
per a Godoy: el nord, que passaria a ser 
de la reina regent d'Etrúria, i la central, 
que quedaria en poder dels francesos, 
els quals tenien la intenció de bescan- 
viar-la en un futur pel territori espa- 
nyol situat al marge esquerre de l'Ebre, 
que seria annexat a França a fi de fer 
avançar la frontera meridional france- 
Sa fins a aquest riu. 

Poc després d'haver-se signat el 
tractat de Fontainebleau sorgí una de- 
savinença en el si de la família reial 
espanyola en sortir a la llum els plans 
del príncep Ferran, que era vidu, per 
contraure matrimoni amb una prince- 
sa napoleònica. Lanomenada conspi- 
ració d'El Escorial acabà desprestigiant 
Godoy, que fou acusat pels partidaris 
de Ferran d'haver tramat una opera- 
ció contra el príncep hereu. No cal dir 
que tot plegat proporcionà a Napoleó 
l'ocasió per intervenir més activament 
en els assumptes espanyols, i entre les 
mesures que prengué hi hagué la d'ac- 
celerar l'expedició militar de Portugal. 
Godoy veié clar que la monarquia es- 


tava en perill i considerà la solució de 
passar a les colònies americanes, se- 
guint, en fer-ho, l'exemple de la família 
reial portuguesa, que havia marxat al 
Brasil abans de l'arribada de l'exèrcit 
francès a Lisboa, però el Príncep de la 
Pau no hi fou a temps puix que els par- 
tidaris de Ferran suprimiren el seu po- 
der i forçaren l'abdicació de Carles IV 
en el motí d'Aranjuez (març del 1808). 
Els conjurats s'adonaren aviat que 
per governar no n'hi havia prou d'ha- 
ver triomfat en un cop palatí, ja que la 
corona estava hipotecada pel tractat de 
Fontainebleau, i als afores de Madrid 
es trobava Murat, duc de Berg, amb 
quasi cinquanta mil homes, mentre que 
el nou rei només en tenia quatre mil. 
Un fet era evident: qui tenia el poder 
era el cunyat de Napoleó i no pas Fer- 
ran VII. Carles IV sabia qui controlava 
la situació i per això, el 21 de març, es 
queixà a l'emperador del que li havien 
obligat a fer i manifestà al duc de Berg 
que havia abdicat "forzado por preca- 
ver mayores males y la efusión de san- 
gre". Murat aprofità el desordre dinàs- 
tic imperant entre els Borbons per ju- 
gar a favor dels interessos del seu se- 
nyor, qui, davant l'espectacle lamenta- 
ble donat per la família reial espanyola, 
canvià de plans i considerà convenient 
apoderar-se del tron espanyol i conver- 
tir Espanya en una altre regne satèl-lit 
de França. Per dur-ho a terme aconse- 
guí que la família reial acceptés anar a 
Baiona a entrevistar-se amb ell. Allí els 
Borbons acabaren de desacreditar-se 
del tot. Carles IV reclamà la corona da- 
vant l'emperador i Ferran VII no pogué 

fer altra cosa que retornar-la-hi el dia 1 
de maig. Carles IV a qui semblava que 
el poder tot just recuperat li feia nosa, 
signà, el dia 3, un tractat amb Napoleó 
en la primera clàusula del qual renun- 
ciava als drets que tenia al tron d'Espa- 
nya i de les Índies. L'actuació de Carles 
IV no acabà aquí, ja que continuà tre- 
ballant a favor dels desitjos imperials, 
i en l'entrevista que mantingué amb el 
seu fill, el dia 5, el convencé perquè ce- 
dís els seus drets, que tenia com a prín- 
cep d'Astúries, a favor de l'emperador. 
La traició borbònica al poble espanyol 
es completà amb la renúncia que feren 
dels seus drets els infants Carles i An- 
toni, fill i germà de Carles IV, respecti- 
vament. 

Ferran VII en sortir cap a Baiona di- 
posità el poder en una Junta Superior 
de Govern de la qual Murat, aprofitant 
que Carles IV l'havia nomenat el seu 
lloctinent, s'emparà i se n'autoanome- 
nà president, això li permeté ser la mà- 
Xima autoritat d'Espanya fins que Jo- 
sep I es féu càrrec del govern. 

Napoleó confià a Murat i a la Jun- 
ta de Govern la promoció del seu ger- 
mà Josep com a rei d'Espanya. Per le- 
galitzar el procés, l'emperador i Murat 
consideraren insuficients les abdicaci- 
ons de Baiona i cercaren la legitimació 
social i política de la nova dinastia que 
sols podien atorgar els representants 
del poble espanyol, i amb aquest objec- 
tiu impulsaren l'organització d'una Di- 
putació General de Corts que, a més de 
legitimar-la, havia de promulgar una 
constitució que marqués les pautes de 
conducta del nou govern. El 15 de maig 


del 1808 la Junta de Govern, presidida 
per Murat, es posà a preparar la crida 
a unes Corts que s'havien de celebrar 
a Baiona, les quals foren convocades el 
dia 19 per al 15 de juny. A les Corts fo- 
ren citats 150 diputats, dels quals, el dia 
de l'obertura, només hi eren presents 
65, i que s'elevaren a 91 el dia 7 de juli- 
ol, en què foren clausurades. 

Es pot dir que l'ofensiva de Napo- 
leó contra Catalunya començà, com diu 
Laffaille, el 9 de febrer del 1808 amb el 
pas de la ratlla de França de la divisió 
del general Duhesme, composta en la 
seva major part per tropes dels regnes 
d'Itàlia i Nàpols, a la qual seguiren du- 
rant la resta de l'any les tropes coman- 
dades per Chabran, Reille i Saint-Cyr. 

Les tropes franceses comandades 
per Duhesme i Lechi entraren a Bar- 
celona la tarda del 13 de febrer. Ofici- 
alment hi havien de romandre només 
tres dies, ja que figurava que estaven 
de pas en direcció a Cadis, però els dies 
anaven passant i no marxaven. Final- 
ment, el 29 de febrer del 1808, dilluns 
de Carnaval, els francesos es tragueren 
la careta en ocupar per la força i la in- 
triga la Ciutadella i el castell de Mont- 
juic, de Barcelona. La cosa anà així: da- 
vant d'un públic curiós hi hagué a l'Es- 
planada, és a dir, al passeig contigu a la 
Ciutadella, la revista militar de la tropa, 
com es feia habitualment, i durant els 
exercicis es va efectuar el relleu de la 
guàrdia espanyola de la porta principal 
de la Ciutadella per soldats francesos, 
en consideració a una petició feta per 
Duhesme. El general Lechi, després de 
passar revista, es dirigí a cavall cap a la 

porta del recinte i féu anunciar la seva 
presència al governador de la fortalesa. 
Just havia entrat quan tota la columna 
que estava formada a l'Esplanada mar- 
Xà a toc de tambor vers la porta i, en- 
mig de la sorpresa de tothom, la creuà, 
d'aquesta manera tan simple s'apode- 
raren de la fortalesa. Una altra colum- 
na intentà fer el mateix amb el castell 
de Montjuic, però no ho aconseguí, ja 
que no agafà per sorpresa el governa- 
dor Mariano Alvarez de Castro. Alesho- 
res la seva reacció fou situar-se entorn 
del castell i encendre fogueres per tal 
de passar la nit al ras: a la fi hi entraren 
perquè el capità general Ezpeleta donà 
l'ordre a la guarnició espanyola d'eva- 
cuar-lo. Es pot ben dir que ambdues 
ocupacions foren una bona dosi de la 
medecina que pel tractat de Fontaine- 
bleau les autoritats espanyoles havien 
acceptat fer prendre als portuguesos. 

Amb el pas de la frontera, el 9 de 
febrer del 1808, Napoleó posà en mar- 
Xa una nova aventura militar encami- 
nada a destronar els Borbons i situar 
a Madrid el seu germà Josep. En el cas 
concret de Catalunya, l'exèrcit desti- 
nat a ocupar-la s'anomenà successiva- 
ment Cos d'Observació del Pirineu Ori- 
ental, Setè Cos i Exèrcit de Catalunya, 
i els seus objectius, que mai no acon- 
seguí acomplir del tot, foren conque- 
rir les places fortes principals, ocupar 
i controlar la costa, dominar la Catalu- 
nya Nova i la ratlla de l'Ebre i assolir la 
submissió de l'interior del país, que era 
el cor de la insurrecció. 

Com que els francesos conservaven, 
almenys en teoria, la condició d'aliats, 

no hi hagué ni enfrontaments ni ves- 
sament de sang —tant a Figueres com a 
Girona les tropes imperials foren molt 
ben rebudes per les autoritats mili- 
tars— i, de març a juny, es visqué enmig 
d'una mena d'equilibri entre les auto- 
ritats espanyoles i els comandaments 
militars francesos, però amb una gran 
ansietat per part del poble que, segons 
passaven els dies, es feia més i més 
gran per tal com els catalans, com re- 
conegué Gouvion Saint-Cyr a les seves 
memòries, "ne furent pas dupes long- 
temps, après avoir vu les Français mis 
en possession de la place de Figuières, 
puis s'emparant par surprise de la ci- 
tadelle de Barcelonne et du fort Mon- 
juich, personne ne douta plus des des- 
seins de l'empereur". 

Aparentment la maquinària poli- 
ticoadministrativa espanyola no havia 
canviat i als ulls de la gent continuava 
tenint el control de la situació, però era 
una il-lusió, per tal com havia quedat 
sota la tutela dels forasters. Aquesta es- 
tabilitat aparent no es mantingué gaire 
temps, ja que les notícies que arribaven 
de la Cort, curulles de canvis polítics i 
moviments de tropes, l'impossibilita- 
ren i, quan a la fi Duhesme intervingué 
en els quadres de comandament, l'apa- 
rença que s'havia mantingut fins ales- 
hores es trencà definitivament, tot co- 
incidint amb l'esclat de la guerra. 

Els fets sagnants del 2 de maig ma- 
drileny, així com la notícia —coneguda 
a Barcelona el 23 de maig del 1808- de 
la renúncia del rei Borbó a la Corona 
d'Espanya, exaltaren la gent en contra 
de la situació a la qual s'havia arribat 


per desídia, permissió i claudicació de 
les autoritats espanyoles, i, els primers 
dies de juny, l'alçament de Catalunya 
es generalitzà arreu i, com que no s'ac- 
ceptaren les resolucions de Baiona, es 
pot ben dir que la guerra havia comen- 
çat. 

El senyal de l'alçament el donà 
Lleida, on, el 2 de juny, es constituí una 
Junta de Govern i Defensa composta 
per 28 vocals, de tots els estaments de 
la ciutat, i presidida pel bisbe Jeroni M. 
de Torres, la qual publicà un Manifest a 
favor de la lluita contra l'invasor i en- 
vià missatgers a Tarragona, Tortosa, Vic 
i Manresa per animar-les a sumar-se a 
la insurrecció. 

Davant l'ambient revoltat, Duhes- 
me considerà que s'havia de passar a 
l'acció, per tal de controlar la situació, 
i el dia 2 de juny publicà una ordre del 
dia en què anunciava fortes mesures 
punitives contra qui s'atrevís a plan- 
tar cara al nou ordre. A fi d'executar el 
pla general de control i de repressió, si 
s'esqueia, féu sortir de Barcelona dues 
columnes de soldats, les quals havien 
d'operar en combinació amb les tro- 
pes que comandaven Lefébvre i Mon- 
cey i unir-se amb elles a Saragossa i 
València, respectivament. La prime- 
ra d'aquestes columnes, a les ordres 
del general Schuvvarts, prengué el camí 
de Manresa i la segona, comandada 
per Chabran, es dirigí cap a Tarrago- 
na. Les ordres d'ambdós militars eren 
ocupar Lleida i Tarragona, deixar en 
ambdues ciutats una guarnició, i des- 
prés seguir camí vers Saragossa i Va- 
lència. Aquests plans es veieren tras- 


tocats pel fracàs de Schvvarts, primer, i 
de Chabran, després, al Bruc, als quals 
seguiren el de Lechi a Mataró i el del 
mateix Duhesme a Girona. Tot plegat, 
el dia 6, i tenint en compte que les co- 
municacions amb França havien estat 
tallades, féu decidir a Duhesme tan- 
car-se a Barcelona a l'espera dels re- 
forços que, certament, no trigaren a 
arribar-li. A partir d'aquí els invasors 
s'adonaren que la revolta ja no podia 
ser sufocada amb mesures policíaques 
i es convenceren que calia preparar-se 
per a la guerra. 

Els inicis prometedors per a la cau- 
sa resistent dels mesos inicials de la 
guerra, que reduiren la presència dels 
francesos a Barcelona i poc més, s'aca- 
baren amb l'arribada, el desembre del 
1808, de noves tropes de més enllà dels 
Pirineus, les quals recuperaren la inici- 
ativa per als napoleònics en aconseguir 
èxits importants com els de Llinars del 
Vallès i Molins de Rei. 


Els fets revolucionaris 


L'abdicació de Carles IV a favor del 
seu fill Ferran significà la caiguda de 
Godoy i de retruc la dels seus partida- 
ris, entre els quals es trobava el cor- 
regidor de Tarragona, Pedro-Ignacio 
Correa, que no gaudia precisament de 
simpaties entre la població a causa del 
seu despotisme, i que, davant la presa 
del poder pels antigodoyistes, optà per 
passar a Barcelona, on romangué del 5 
al 10 d'abril, per tractar amb el capità 
general el que calia fer. 

L'absència del corregidor afavorí a 
Tarragona els actes en contra d'ell, que 
es plasmaren, el dia 12 d'abril, en l'ac- 
tuació conjunta dels regidors Francesc 
de Gúell, Gaspar de Cases i Rafael de 
Galli, els quatre diputats i els dos sín- 
dics, els quals, fent-se ressò del clamor 
general, demanaren a l'Ajuntament 
que presentés al rei la sol-licitud de 
destitució de Correa del càrrec de cor- 
regidor. La petició no fou cursada per 
la corporació, ja que es va considerar 
que una autoritat nomenada pel so- 
birà només podia ser rellevada per la 
voluntat reial i no pas per la popular, 
i que no era adient enviar al monarca 
una denúncia, via capità general, sense 
cap més justificació que un escrit anò- 
nim. Encara que la petició no fou tra- 
mitada per l'Ajuntament i que el cor- 
regidor interí, Fernando Seidel, tampoc 
la creia adequada "para elevar al trono 
por las expresiones y términos con que 
se hallaba extendida", aquest informà 
de la seva existència el capità general, 
el qual li ordenà fer entendre a l'Ajun- 
tament que quedava sota la seva res- 
ponsabilitat "atender y noticiar a S. M. 
los deseos de esta ciudad manifestados 
en la indicada representación". 

El dia 29 els opositors a Correa tor- 
naren a la càrrega, a través del sín- 
dic personer, Josep Martí, que lliurà a 
l'Ajuntament un escrit, signat pels pri- 
ors dels collegis i els prohoms dels 
gremis, que era un autèntic memori- 
al de greuges contra el comportament 
despòtic de la primera autoritat cor- 
regimental. Aquest cop la corporació 
sí que elevà la petició al capità gene- 


ral perquè la fes arribar al rei, i a més 
acordà sollicitar la designació com a 
corregidor de Juan Smith. La petició es 
cursà el dia 14, i s'hi féu constar que 
s'havia escollit Smith per la seva "pru- 
dencia, talento, zelo patriótico, blandu- 
ra y generosidad y para decirlo de una 
vez, por ser un colmo de apreciables 
cualidades", i per Si això no fos prou 
S'hi afegia que Smith "estudia sin ce- 
sar los adelantamientos, cuida la obra 
del puerto, que es su principal instituto, 
como de las Escuelas de Dibujo y pri- 
meras letras, planificadas a impulso de 
su zelo, y el establecimiento de la sala 
de nàutica, con el ermoseo del aspecto 
público". 

Mentre a Tarragona s'esdevenien 
aquests fets i el grup opositor mostrava 
la seva intencionalitat política, a Baio- 
na la família reial espanyola cedia da- 
vant Napoleó: el dia 6 de maig Ferran 
VII abdicava en el seu pare Carles IV, 
i aquest, l'endemà, nomenava Joachim 
Murat, gran duc de Berg, lloctinent ge- 
neral del regne, seguí la convocatòria 
de Corts a Baiona i, finalment, la re- 
núncia de Carles IV a la corona en fa- 
vor de Napoleó. L'Ajuntament cone- 
gué oficialment tots aquests esdeveni- 
ments, per conducte del corregidor in- 
terí, Fernando Seidel, entre el 16 i el 27 
de maig. 

El capità general comte d'Ezpele- 
ta comunicà a Tarragona, el dia 23 de 
maig, que per ordre del ministre de 
Gràcia i Justícia havia de nomenar un 
representant per a les Corts que s'ha- 
vien de celebrar a Baiona. L'Ajunta- 
ment, el dia 25, designà Juan Smith, 

però aquest, el dia 27, agraí la confi- 
ança i manifestà que no ho podia ac- 
ceptar, tot i això, s'ho repensà i el dia 
29 hi consentí. L'acceptació, però, no- 
més durà un dia, ja que l'endemà hi re- 
nuncià definitivament allegant que el 
seu estat de salut no li permetia anar 
a Baiona. Era evident que Smith, des- 
prés de vacil-lar, havia decidit no com- 
prometre's, especialment quan s'havia 
estès la idea que seguir la política dic- 
tada pels francesos era antipatriòtic. A 
la fi la persona triada per representar 
la ciutat fou el regidor Juan-Francisco 
Garcés, que el 17 de juny ja tornava a 
ser a Tarragona. 

A Tarragona sorgí un grup decidit a 
canviar les coses i arribar al poder. Ho 
facilità l'ambient antifrancès que es 
desenvolupava arreu i que dugué als 
actes inconformistes del 31 de maig i 1 
de juny. El dimarts 31 de maig es con- 
centraren al saló de sessions de la casa 
de la ciutat les forces vives locals, s'hi 
aplegaren vint-i-tres persones, i en la 
reunió dugué la veu cantant Ramon 
Fàbregues i Seguí, prior del collegi 
d'Escrivans, que presentà un progra- 
ma revolucionari consistent en: a) pro- 
clamar Ferran VII com a rei d'Espanya: 
b) fer dimitir el corregidor interí, Fer- 
nando Seidel, c) proposar Juan Smith 
per al càrrec de corregidor, i d) consti- 
tuir una Junta de Govern que hom volia 
que estigués constituida pel corregidor, 
l'arquebisbe, el tinent de rei, una dig- 
nitat i un canonge, un representant del 
clergat secular, un altre del regular, dos 
regidors, dos diputats del comú, el sín- 
dic personer, el capità del port, dos re- 

presentants dels col-legis i gremis i un 
membre de l'estament noble. 

Hom estimà que s'havia d'actuar 
amb rapidesa. Josep-Antoni de Caste- 
llarnau, que era el síndic personer, pro- 
posà que no s'aixequés la reunió sense 
haver-se nomenat la Junta, per la qual 
cosa es passà a votar-la i sortiren es- 
collits per formar-ne part, a més dels 
individus diguem-ne nats, com el cor- 
regidor i l'arquebisbe, les persones se- 
gUents: Juan-Francisco Garcés i Gas- 
par de Cases, regidors, Manuel de Feliu 
i Joan Guinart, diputats, Ramon Fàbre- 
gues i Seguí, notari, Josep-Antoni Pas- 
tor, prohom del gremi de droguers, i Jo- 
sep-Antoni de Vidal en representació 
de la noblesa. 

Acabada la sessió i després d'haver 
informat dels acords presos la genta- 
da que s'havia congregat al carrer, els 
membres de la Junta tot just elegits, els 
prohoms i els priors dels gremis i col- 
legis, junt amb un bon nombre de ciu- 
tadans, anaren a trobar Smith per co- 
municar-li que havia estat elegit cor- 
regidor i president de la Junta i dema- 
nar-li que acceptés, la qual cosa féu, 
però condicionant-ho a la resolució 
que prengués una junta dels caps mi- 
litars de la plaça que havia de convo- 
car i presidir Seidel. Els caps militars 
foren citats per a les set de la tarda i 
hi assistiren Fernando Seidel, tinent 
de rei: Salvador de Medina, comandant 
de Marina, Luis de VVimpffen, coronel 
del regiment de suissos, Juan-Francis- 
co Garcés, sergent major, Casiano de 
Arzú, comandant d'artilleria, Ramón 
Ansótegui, capità del port, i Joan Bat- 


lle, secretari de la Junta de caps mili- 
tars. La Junta acceptà per majoria que 
Smith prengués el comandament mili- 
tar i polític de Tarragona, i Ramón An- 
sótegui aprofità l'avinentesa per ma- 
nifestar que s'havia d'exigir a Smith 
"el solemne juramento de defender la 
plaza a todo trance hoy mismo con la 
advertencia de que cualquier orden re- 
cibida que no mande defendernos del 
insulto general hecho a toda la nación 
por Napoleón, no sea oida ni cumpli- 
mentada, como si no fuese dada". 
Smith sortí de casa seva, al portal 
del Carro, i passà a la casa de la ciutat, 
acompanyat per tots els qui l'havien 
anat a trobar, un cop dins jurà el càrrec 
de corregidor, però advertint que n'in- 
formaria el capità general i que s'atin- 
dria al que aquest disposés. Aquesta 
postura de Smith suposava mantenir 
l'obediència al superior jeràrquic, tot 
i la poca capacitat de moviment que 
aquest tenia aleshores per tal com era 
pràcticament presoner dels francesos. 
El poder restava, doncs, en mans dels 
moderats, que, d'alguna manera, havi- 
en fet el joc als més exaltats per tal de 
tenir la ciutat en pau. Això quedà pa- 
lesat pel fet que, el mateix 31, aquest 
grup trameté a Barcelona José de Santa 
Cruz amb l'encàrrec de lliurar al capi- 
tà general sengles escrits de Seidel i de 
l'Ajuntament en els quals se l'informa- 
va de com havien anat les coses. San- 
ta Cruz retornà el 3 de juny amb l'or- 
dre d'Ezpeleta de reposar Seidel en el 
lloc de corregidor interí, però amb la 
notícia que el capità general havia re- 
comanat el nomenament de Smith per 


al càrrec de corregidor, a més deia a 
l'Ajuntament que estava disgustat per 
haver-se posat al costat dels que esta- 
ven contra l'autoritat legítima i l'infor- 
mava de la propera vinguda d'una co- 
lumna de soldats francesos. 

Arribats aquí, s'ha de deixar clar 
que tot plegat fou un acte insurreccio- 
nal en què la voluntat popular pressi- 
onà les autoritats i les intimidà i acon- 
seguí imposar els seus plantejaments, 
que ja no s'acontentaven amb l'expul- 
sió de Correa sinó que anaven més en- 
llà i volien substituir el qui en aquells 
moments detenia el poder, el tinent de 
rei Fernando Seidel, per un altre corre- 
gidor proposat per ells: Juan Smith. 

L1 de juny es completà la Junta 
amb el nomenament dels represen- 
tants eclesiàstics: el canonge José Za- 
ragozano, en representació de l'arque- 
bisbe i del Capítol Catedral l'hospitaler 
Guillem de Rocabruna, per les digni- 
tats, el comensal Lluís Bonet, per la Co- 
munitat de Preveres, i el trinitari Pere 
Casanova, pel clergat regular. Els priors 
i prohoms dels col-legis i gremis des- 
tituiren, el dia 3, el seu representant, 
Ramon Fàbregues, que havia encapça- 
lat els rebomboris que es produiren a 
la ciutat durant la nit del dia 30 com a 
reacció al ban publicat per les autori- 
tats, i el substituiren per l'advocat Jo- 
sep Monravà, prior del col-legi de Sant 
Lluc, donant com a excusa per a la des- 
titució que "había causado con su genio 
vivo un fuerte disgusto al Muy llustre 
Sr. Gobernador de esta Plaza D. Juan 
Smith y a D. José Antonio de Castellar- 
nau, produciéndose en unos términos 

nada propios de todo hombre civilizado 
y queriendo reprehender a dichos se- 
nyores por la inacción que se figuraba 
estaban en los asuntos tan interesantes 
que en el día nos ocupan". El mateix 
Fàbregues, en la defensa que redac- 
tà l'1 d'agost del 1808, reconegué que 
s'havia adreçat a Smith per demanar- 
li que, davant la possible arribada de la 
columna francesa, posés Tarragona en 
estat de defensa i donés armes al poble, 
i que, davant la negativa d'aquest, ha- 
via exclamat, al bell mig del carrer Ma- 
jor, que "este pueblo estaba vendido". 

Mentrestant Smith rebutjà la presi- 
dència de la Junta allegant que no te- 
nia forces suficients per mantenir l'or- 
dre. Possiblement en la seva decisió 
influí l'acusació de traidor que davant 
tothom li tirà en cara Fàbregues en 
considerar que, a més de no voler posar 
en estat de defensa la plaça, havia noti- 
ficat a Ezpeleta el que s'havia esdevin- 
gut a Tarragona quan el capità general, 
per tal com estava en connivència amb 
els francesos —segons Fàbregues-—, es- 
tava desacreditat i no podia comandar 
ningú. 

El fet que el poble no secundés la 
proposta de Fàbregues en contra de 
Smith pot ser interpretat com que la 
causa insurreccional no estava prou 
afermada i que, tot i desitjar canvis, 
preferia la via moderada a l'exaltada. 
Amb aquest ambient el grup legalis- 
ta pogué aconseguir la substitució de 
Fàbregues, reposar Seidel en el càrrec 
de corregidor interí, controlar les por- 
tes per evitar que grups exaltats foras- 
ters poguessin entrar a la ciutat i, fins i 


tot, tancar a la presó Fàbregues, al qual 
consideraven el capitost dels exaltats 
i l'únic capaç d'excitar la gent fins al 
grau de fer-la arribar a la insurrecció. 
Tenim, doncs, que a Tarragona, com en 
tants altres indrets de Catalunya, tam- 
bé s'acomplí el fet que davant la possi- 
bilitat que les classes populars pogues- 
sin dominar la situació i emprendre 
reivindicacions de caire social, els no- 
tables locals —eclesiàstics, nobles, pro- 
pietaris i representants dels gremis— 
s'apressaren a encapçalar la lluita i, en 
fer-ho, silenciaven i reconduien les exi- 
gències populars. 

A Tarragona, a més de la inquie- 
tud per les diguem-ne questions po- 
lítiques, hi havia malestar per la crisi 
econòmica existent, desenvolupada en 
bona mesura per la política francòfila 
de Godoy, i que, el 1808, es féu patent 
en forma de protestes contra els recap- 
tadors d'impostos i les autoritats que 
tenien la comesa de vigilar els preus 
dels queviures. En aquest sentit, resul- 
ta prou clarificador l'informe presen- 
tat a l'Ajuntament, el 27 de maig, pels 
regidors Francesc de Gúell i el baró de 
les Quatre Torres, en què es diu que 
els contribuents desitgen pagar el que 
els pertoca, però que no ho poden fer 
perquè amb prou feines guanyen per 
procurar-se la sustentació diària, per 
la qual cosa resulta molt difícil acon- 
seguir recaptar els diners del cadastre. 
L'atmosfera, doncs, estava carregada 
i Calia poc per fer saltar la guspira de 
l'incendi, coneixedores d'això, les auto- 
ritats temien que es pogués produir un 
avalot per qualsevol nimietat i per això, 

quan el poble prengué la iniciativa po- 
lítica, es feren receptives. 


El sojorn de la divisió Chabran 


Davant l'ambient insurreccional 
del Principat, Duhesme considerà que 
s'havia de passar a l'acció, per així con- 
trolar la situació, i el dia 2 de juny pu- 
blicà una ordre del dia en què anunci- 
ava fortes mesures dissuasòries con- 
tra els qui s'atrevissin a plantar cara al 
nou ordre. 

Duhesme, a fi d'executar el pla ge- 
neral de control de Catalunya i, si es- 
queia, de repressió, féu sortir de Barce- 
lona, com ja s'ha dit, dues columnes de 
soldats que havien d'operar en combi- 
nació amb les tropes que comandaven 
els generals Lefébvre i Moncey i unir- 
S'hi a Saragossa i València, respectiva- 
ment. La primera d'aquestes columnes, 
a les ordres del general Schvvarts, pren- 
gué el camí de Manresa, i la segona, co- 
mandada per Chabran, es dirigí cap a 
Tarragona. Les ordres d'aquest darrer 
militar eren apoderar-se de Tarragona 
i deixar a la plaça una guarnició d'un 
miler d'homes, incorporar a la divisió, 
fins i tot a la força, el regiment suís de 
VVimpffen, i seguir camí vers València, 
tot passant per Tortosa. 

Chabran, sense haver trobat proble- 
mes seriosos, arribà a les portes de Tar- 
ragona el 7 de juny i s'aturà a Mas Ra- 
bassa per esperar la resposta de les au- 
toritats tarragonines, a les quals havia 
enviat un ajudant de camp per asse- 
gurar-se que la població estava en cal- 


ma. Un cop informat que efectivament 
ho estava, reprengué la marxa i entrà a 
la ciutat, on fou rebut amb cortesia. El 
general s'allotjà a la casa de Plàcid de 
Montoliu, els oficials d'alta graduació i 
de la plana major ho feren a la resta de 
cases del carrer de Cavallers i els altres 
oficials a les dels eclesiàstics i nobles, 
la infanteria, als convents dels agus- 
tins, franciscans i dominics i al Col-legi 
Tridentí, i la cavalleria, a l'Estudi Lite- 
rari, l'hostal de Sant Agustí i a les cases 
que disposaven de menjadores grans. 

Ja a la ciutat, el general, el mateix 
dia 7, procurà guanyar-se la voluntat 
dels tarragonins i, coneixedor de les 
inclinacions populars pel que feia a la 
designació de corregidor, lliurà de part 
del capità general Ezpeleta el nomena- 
ment de corregidor per a Smith i el de 
tinent de rei per a VVimpffen. El dia 8 
el passà reunit amb les autoritats lo- 
cals, rebent delegacions dels pobles 
comarcals i negociant amb el coronel 
i els oficials del regiment suís la seva 
incorporació al cos d'exèrcit francès, la 
qual pogueren defugir gràcies a la di- 
plomàcia del seu cap, al qual Chabran 
només tragué belles promeses de fi- 
delitat al govern del gran duc de Berg. 
Entre les disposicions que prengué 
el general francès figuren la formació 
d'una o més companyies de civils ar- 
mats per patrullar dia i nit per la ciutat 
per mantenir l'ordre i la de fer penjar 
pels carrers i places de la ciutat els im- 
presos de l'ordre de Duhesme amb la 
qual s'amenaçava amb fortes penes a 
tots aquells que no acatessin l'autoritat 
de Murat. 


Chabran sojornà a Tarragona fins al 
dia 9, en què Duhesme, davant el fracàs 
que el brigadier Schuvarts havia tingut 
al Bruc el dia 6, li ordenà refer el camí 
i tornar a Barcelona —la disposició fou 
enviada per via marítima, atesa la in- 
seguretat dels camins. El general com- 
plí l'ordre amb promptitud i abandonà 
la ciutat, on ell i els seus soldats s'ha- 
vien comportat amb correcció, conven- 
çut que tot estava arranjat, fins al punt 
que no cregué necessari deixar-hi cap 
guarnició, ja que confiava que els su- 
issos mantindrien la ciutat tranquilla 
i favorable als interessos francesos, la 
qual cosa ens fa pensar que ignora- 
va l'actitud que els tarragonins havien 
tingut uns dies abans de la seva arriba- 
da. La columna marxà de Tarragona el 
matí del dia 9 i no s'aturà fins a arribar 
a Torredembarra, on va fer una parada 
de sis hores. En previsió de possibles 
contratemps i per obtenir el que neces- 
sitava, Chabran va fer tancar a l'hostal, 
durant tot el temps que durà el des- 
cans, el batlle i els regidors, tot ame- 
naçant-los de mort. En retirar-se va 
alliberar els regidors, però s'endugué 
presoner el batlle, del qual encara no 
se'n sabia res el dia 28. Chabran, amb 
el batlle torrenc, la meitat de les cava- 
lleries locals —se n'emportà catorze de 
les vint-i-vuit que aleshores hi havia 
a la vila, més sis carros— i l'argenteria 
dels particulars i de l'església parro- 
quial, continuà la retirada vers Barce- 
lona i arribà a l'Arboç, que es resistí a 
permetre-li l'entrada, i quan l'abando- 
nà, el matí del dia 10, hi deixà seixan- 
ta-quatre morts, el poble totalment sa- 


quejat i incendiat, l'església parroquial 
profanada i una tercera part de les ca- 
ses totalment destruides i un altre terç 
inhabitables. 


Els episodis del 8 al 18 de juny 
del 1808 


No hi ha dubte que a Tarragona la 
majoria de les classes populars, del 
baix clergat i dels soldats estaven a fa- 
vor de la insurrecció. Com era de su- 
posar, els revoltats, davant la notícia 
de l'arribada d'una columna francesa 
i de les possibles represàlies que po- 
dia exercir, es bateren en retirada, però 
passat el perill i assabentats de mane- 
ra exagerada del que s'havia esdevin- 
gut al Bruc, els ànims i la confiança re- 
tornaren als exaltats, que consideraren 
arribat el moment d'actuar. Els primers 
passos es donaren el dia 10, en fer-se 
intents de posar la plaça en estat de 
defensa i en crear comissions encarre- 
gades d'organitzar milícies, distribuir 
municions, disposar guàrdies, atendre 
els dipòsits de queviures, distribuir pa 
i vi a la milícia, etcètera. 

El dia 11 l'Ajuntament impulsà la 
formació d'una junta corregimental 
cursant als ajuntaments del corregi- 
ment una invitació per assistir a una 
reunió per al dia 13. Com a preparació 
per a aquesta trobada, el dia 12 s'aple- 
gà la Junta establerta el 31 de maig i es 
ratificà Smith en el càrrec de corregi- 
dor. A la reunió del dia 13 assistiren, 
a més de l'Ajuntament i la Junta local, 
representants de les corporacions mu- 

nicipals de Reus, Valls, Vilanova, Falset, 
Cornudella, Montblanc i Cambrils. Re- 
sultat de la reunió, entre altres acords, 
fou la convocatòria d'una assemblea 
per al dia 18 que s'havia de celebrar 
al convent dels carmelites, amb l'elec- 
ció de la Junta Corregimental com a or- 
dre del dia. A la trobada del dia 18 fe- 
ren acte de presència els trenta mem- 
bres de la Junta de Tarragona i repre- 
sentants de trenta-set pobles. De l'as- 
semblea sorgí la Junta Corregimental, 
que restà formada pels trenta tarrago- 
nins més aquests deu representants de 
les poblacions del corregiment: Gabriel 
Simó, d'Alcover, Josep Mestres, de les 
Borges del Camp: Miquel Bassedes, de 
Cambrils, N. Bagès i Policarp de Bofa- 
rull, de Reus, Jaume Ciutat, de Falset: 
joan Anglada i Francesc de Papiol, de 
Vilanova: Antoni Montseny, de Solive- 
lla: Francesc d'Aguiló, de Montblanc, 
Felip Baldric, del Rourell, i Gabriel Pe- 
drol, d'Alforja. 

No cal dir que la Junta hagué d'im- 
provisar el sistema econòmic, adminis- 
tratiu i militar substitut del fins alesho- 
res imperant, i li tocà afrontar una llar- 
ga sèrie de dificultats, entre les quals 
es trobaven la inexperiència i la manca 
d'autoritat. Per tirar endavant la seva 
comesa, centrà la direcció en una Junta 
de Govern i en una sèrie de comissions, 
que foren la Militar, la d'Indagacions, 
la de Vigilància, la de Fortificació i De- 
fensa, la de Fons i Arbitris, la d'Apro- 
visionament, la de Represàlies, la de 
Repartiment, la d'Hisenda i la d'Allot- 
jaments i Bagatges. Durant el 1808 ac- 
tuà amb total autonomia, però, a partir 


del 1809, disposicions de la Junta Su- 
perior de Catalunya, de la del Regne i 
de les Corts de Cadis en limitaren les 
funcions fins a quedar reduida, el 1811, 
a una simple delegació de la Junta Su- 
perior. 


Les autoritats insurgents 
La Junta Superior 


Deixant a part la Junta Corregimen- 
tal de la qual suara hem parlat, ens fa- 
rem ressò de la Junta Superior de Ca- 
talunya que es formà a iniciativa de la 
Junta Corregimental de Lleida quan el 
9 de juny del 1808 féu una crida a to- 
tes les poblacions cap de corregiment, 
tret de Tarragona i Vilafranca, perquè 
creia que estaven ocupades pels fran- 
cesos, perquè enviessin un represen- 
tant a Lleida a fi de tractar plegats la 
constitució de la Junta Superior. Tenim, 
doncs, que la Junta Superior es creà 
sense la presència de tarragonins, cosa 
que ofengué d'allò més la Junta Cor- 
regimental de Tarragona, que consi- 
derà que els lleidatans s'havien exce- 
dit, especialment quan, estant ocupada 
Barcelona pels francesos, corresponia 
a Tarragona l'honor d'allotjar-la. Com 
que a Tarragona es veia l'establiment 
de la Junta Superior a Lleida com una 
usurpació, la Junta Corregimental tar- 
Tragonina es mostrà en tot moment es- 
querpa amb tot allò que vingués de la 
ciutat del Segre. A despit d'aquest posi- 
cionament, el 17 de juny, envià a Lleida, 
en qualitat d'observador, l'advocat Joan 

Guinart i Calanda. En arribar a Lleida, 
Guinart s'adonà de la mala opinió que 
es tenia de la Junta tarragonina, a la 
qual es responsabilitzava d'haver per- 
mès la lliure entrada a la ciutat de Cha- 
bran i la seva columna i d'haver elegit 
com a corregidor una persona accep- 
tada per Ezpeleta i Duhesme. Guinart, 
amb grans dots de persuasió, aconseguí 
convèncer els representants catalans 
aplegats a Lleida de la fidelitat de Tar- 
ragona i la seva Junta a la causa insur- 
reccional i que acceptessin que un tar- 
ragoní entrés a formar part de la Jun- 
ta Superior. En principi aquest repre- 
sentant havia de ser ell, però com que 
només hi havia anat com a observador 
li calia rebre el vistiplau de Tarragona, 
per la qual cosa demanà la tramesa de 
les preceptives credencials al seu favor, 
però el que arribà a Lleida, el dia 22, no 
foren els documents a favor de Guinart 
ans Plàcid de Montoliu, que es presen- 
tà davant la Junta Superior com a vocal 
per Tarragona. Però els de la Junta Su- 
perior es negaren a admetre'l al-legant 
que les seves credencials no estaven en 
regla. Per acabar de complicar-ho, co- 
mençà a córrer el rumor que Montoliu 
era un dels que havien pactat el lliura- 
ment de Tarragona a Chabran. Monto- 
liu, veient l'excitació que hi havia con- 
tra la seva persona, optà per fugir de 
Lleida i refugiar-se a Maldà. Tanma- 
teix, quan arribà a Tarragona, no s'esti- 
gué de recomanar el reconeixement de 
Guinart com a representant tarragoní 
a la Junta Superior, ja que considera- 
va que era ben vist a Lleida. La rivali- 
tat entre ambdues juntes continuà i la 


de Tarragona seguí mostrant-se rebeca 
i poc disposada a acatar el que vingu- 
és de la riba del Segre. Aquestes pica- 
baralles serviren al nou capità general, 
marquès d'El Palacio, per fer minvar 
l'autoritat de la Superior, és a dir, del 
poder civil, en benefici del militar, així, 
el capità general la traslladà a Vilafran- 
ca i en renovà la composició. Entre els 
canvis introduits figurà la substitució 
de Guinart per Montoliu. 

Finalment, Tarragona veié satisfet 
el seu desig d'acollir la Junta Superi- 
or de Catalunya quan el capità general 
Domingo de Traggia, marquès d'El Pa- 
lacio, que ja hi tenia la caserna general, 
la hi féu traslladar. L'estada de la Jun- 
ta Superior a Tarragona tingué quatre 
etapes: del 6 al 29 d'agost del 1808, del 
22 de gener al 27 d'abril del 1809, del 
14 de juliol al 31 de desembre del 1810 
i de l'1 de gener al 17 de maig del 1811. 


Els corregidors 


Juan Smith es mantingué en el càr- 
rec fins a la seva mort, esdevinguda el 
23 d'abril del 1809. En l'etapa que seguí 
la sortida de Chabran de Tarragona de- 
mostrà un caràcter feble i indecís que 
tingué la seva màxima expressió du- 
rant la batalla de Valls, en què no en- 
vià a Reding els reforços que aquest li 
demanà. Sigui o no certa la responsa- 
bilitat de Smith en la derrota, la veri- 
tat és que Reding deixà de confiar en 
ell i quan caigué malalt, el 30 de març 
del 1809, ho aprofità per nomenar cor- 
regidor interí el brigadier Carlos Mesi- 
na. Mort Smith, el govern militar i po- 


lític del corregiment passà al mariscal 
de camp Juan-José Galiano, que pren- 
gué possessió del càrrec el 7 de juliol 
del 1809 i l'ocupà fins al 23 de març del 
1810, en què en fou separat pel capità 
general O'Donnell. 

El nou corregidor fou Miguel Val- 
càrcel, que prengué possessió el 24 de 
març. Aquest corregidor no durà gaire, 
ja que el 20 d'abril fou destinat a l'exèr- 
cit d'Extremadura pel Suprem Consell 
de la Regència. El segúent fou el briga- 
dier Gervasio Gasca, que, el 26 d'agost, 
passà el testimoni a Luis Gonzàlez de 
Aguilar y Torres de Navarra, marquès 
de Campo Verde i comte de Santa Cla- 
ra, qui pocs dies després, el 6 de setem- 
bre, fou substituit per Pedro de la Justi- 
cia, que al seu torn fou rellevat, el 10 de 
gener del 1811, per José Gonzàlez, ger- 
mà del marquès de Campo Verde. 

Una característica comuna a tots els 
corregidors, tret del cas de Smith, és el 
poc temps que ocupen el càrrec. El fet 
és consequència dels frequents canvis 
de destí a què estaven sotmesos els mi- 
litars aleshores i de les seves relacions 
amb els capitans generals, puix que 
aquests acabaren reservant-se la prer- 
rogativa de nomenar-los. 


Alcaldia major 


L'alcalde major Ignacio Campero 
no fou rellevat del seu càrrec, tot i que 
hi hagué un moviment en contra d'ell 
que es materialitzà el 13 de setembre 
del 1808 amb la presentació d'un es- 
crit, signat pels priors dels col-legis i els 
prohoms dels gremis, lliurat a Smith 


aeeeeenenee ee GUETTES NpOlEÒNIQUES i règim insurreccional a Tarragona 


perquè el fes arribar a la Junta Superi- 
or, en què se l'acusava de no tenir cura 
dels assumptes judicials i s'afirmava 
que per la seva edat i pel fet de patir 
una malaltia crònica no estava en con- 
dicions d'atendre adequadament les 
seves obligacions i, per tot plegat, se'n 
demanava la substitució. La iniciati- 
va popular no reeixí, ja que Campero 
es defensà davant la Junta Superior al- 
legant que es tractava d'una conspira- 
ció contra la seva persona promoguda 
pel comerciant Ubald Vasallo, l'advo- 
cat assessor de la Mitra Francesc-Ig- 
nasi Pallejà, l'advocat Manuel Feliu, el 
procurador Vicenç Calanda i els notaris 
Ramon Caputo i Victorià Montells. Ig- 
nacio Campero continuà com a alcal- 
de major fins al 22 d'agost del 1809, en 
què fou substituit per Josep de Torres i 
de Ferrer. 


L'Ajuntament 


El cos municipal, el 1809, el forma- 
ven, a més del corregidor Smith i l'al- 
calde major Campero, els regidors Sal- 
vador de Llorac, Carles de Morenés, 
juan-Francisco Garcés, Francesc de 
Gúell, Gaspar de Cases, Jaume Nebot, 
Francesc-Ignasi Pallejà i Rafael de Ga- 
li, els diputats Manuel de Feliu, Joan 
Domingo, Sebastià Serrahima i Miquel 
Gabriel: el síndic procurador general 
Basili Fàbregues, i el síndic personer 
Josep-Antoni de Castellarnau. 

L'edat i l'epidèmia del 1809 cau- 
saren un bon nombre de baixes en el 
consistori tarragoní, que, pel novem- 
bre d'aquell any, tenia vacants les regi- 


dories que havien ocupat Salvador de 
Llorac, Carles de Morenés i de Caçador, 
juan-Francisco Garcés, Gaspar de Ca- 
ses i Jaume Nebot. Calia, doncs, cobrir- 
les, i la Junta Superior estengué cinc 
nomenaments provisionals de regidor 
a favor de Plàcid-Manuel de Montoliu, 
Josep de Vidal, Josep-Antoni de Caste- 
llarnau, Carles de Morenés i Bertran, 
Josep-Maria Monravà i Manuel Feliu, 
que prengueren possessió de l'ofici el 
28 de novembre del 1809, a excepció de 
Montoliu i Feliu que es trobaven ab- 
sents de la ciutat perquè estaven realit- 
zant una comissió oficial davant la Jun- 
ta Superior. 

El 1810 es produiren quatre va- 
cants, dues per defunció —Manuel Fe- 
liu i Francesc de Gúell— i dues més per 
haver estat els seus obtentors —Plàcid- 
Manuel de Montoliu i Josep-Antoni 
de Castellarnau— nomenats diputats a 
Corts. Per cobrir aquests buits el Reial 
Acord designà Antoni de Martí i Fran- 
quès, Tomàs Vives i Pere-Joan Canals, 
però els dos primers refusaren ocu- 
par l'ofici i foren substituits per Fran- 
cesc Bofarull i Josep-Segon Soler. L'any 
1810 entraren a formar part de l'Ajun- 
tament com a diputats Antoni Serrahi- 
ma, Josep-Segon Soler i Domènec So- 
ler, i Vicenç Calanda com a síndic per- 
soner. 


Esdeveniments polítics 
La repressió del moviment insur- 


reccional del 31 de maig del 1808 i la 
presència del general Chabran, entre 

altres motius, deixaren pendent l'ele- 
ment polític bàsic del moviment in- 
surreccional: la proclamació de Ferran 
VII com a rei d'Espanya. Reorganitza- 
des les coses durant el mes de juny, es 
considerà que calia fer la proclamació, 
per tal com el fet que encara no s'ha- 
gués fet era una contradicció i deixava 
sense justificació les actuacions que es 
feien, totes elles a major honra i glòria 
d'un sobirà que encara no era oficial. 
La Junta Corregimental i l'Ajuntament 
s'adonaren del contrasentit en què 
s'estava i constituiren conjuntament 
una comissió de sis persones integrada 
per Plàcid-Manuel de Montoliu, Gas- 
par de Cases, Manuel Feliu i Francesc 
d'Aguiló, per la Junta, i Salvador de 
Llorac i Francesc Garcés, per l'Ajunta- 
ment, que restà encarregada d'estudi- 
ar el que s'havia de fer. La comissió es- 
collí per a la proclamació el diumenge 
10 de juliol. Aquell dia, al matí, s'aixecà 
un cadafal a la plaça de les Cols on se 
situà un gran retrat de Ferran VII da- 
vant del qual es féu la proclamació. A 
la tarda, l'Ajuntament i la resta d'auto- 
ritats a cavall, precedits de quatre reis 
d'armes i tres porters municipals, feren 
una cercavila per la ciutat, que recorre- 
gué el carrer Major, el de la Merceria, la 
plaça de l'Oli, el carrer d'en Granada, 
el de la Portella, la plaça d'en Rovellat, 
la del Rei i els carrers de la Nau i Ma- 
jor, per deixar clar a tothom que Fer- 
ran VII era el rei dels tarragonins. Tant 
l'acte del matí com el de la tarda es ve- 
ieren animats pel voleiar de les campa- 
nes de la ciutat i pels domassos penjats 
als balcons. 


A finals d'octubre, el marquès d'El 
Palacio, que havia estat nomenat mem- 
bre de la Junta General Militar del Reg- 
ne, abandonà el càrrec de capità gene- 
ral i per cobrir la vacant fou designat 
Joan-Miquel de Vives i Feliu, que ocu- 
pava la Capitania General de les Ba- 
lears, i que desembarcà a Tarragona el 
26 d'octubre. El nou capità general, ve- 
ient que els francesos es trobaven a la 
defensiva, considerà convenient posar 
setge a Barcelona abans que entres- 
sin a Catalunya les tropes franceses 
que comandava Laurent Gouvion Sa- 
int-Cyr, que estaven a punt de fer-ho, 
però no s'atreví a atacar la ciutat i en 
retardar l'operació donà temps d'arri- 
bar a l'exèrcit de Gouvion Saint-Cyr. 
Finalment ambdós exèrcits s'enfron- 
taren i el resultat fou totalment advers 
per a les tropes espanyoles, que foren 
derrotades el 16 de desembre a Llinars, 
la desfeta fou seguida per una retirada 
desordenada i la pèrdua de tota l'arti- 
lleria i dels magatzems de queviures i 
de municions que s'havien establert al 
Baix Llobregat, Vilafranca del Penedès, 
Vilanova i Sitges. 

El nou cos d'exèrcit francès en- 
trà a Barcelona el 17 de desembre del 
1808, i tres dies més tard obtingué una 
nova victòria a Molins de Rei, amb la 
qual aconseguí allunyar del tot el pe- 
rill espanyol de la capital de Catalunya. 
Ambdues derrotes provocaren una au- 
tèntica allau de fugitius i refugiats so- 
bre Tarragona, entre els quals es tro- 
baven les més altes autoritats del país, 
com ara la Junta Superior. No cal dir 
que l'arribada de tanta gent causà un 


bon nombre de problemes a la ciutat, 
i per donar menjar als que havien ar- 
ribat sense recursos s'establiren olles 
públiques al convent de Sant Francesc 
i en altres llocs. 

Les juntes Superior i Corregimental, 
com la majoria de la població, respon- 
sabilitzaren del fracàs el general Vives 
i començaren a bellugar-se per aconse- 
guir separar-lo del càrrec de capità ge- 
neral. La pressió popular es féu cada 
cop més intensa. Hom perdé el respec- 
te a les autoritats militars i la protes- 
ta i l'avalot es generalitzaren. Davant 
la pressió popular, al general Vives no 
li quedà altra sortida que la dimissió, la 
qual cosa possiblement li salvà la vida, 
però no li evità haver de suportar una 
manifestació davant casa seva i que, 
quan s'embarcà amb la seva família, la 
multitud li llancés a la mar l'equipatge. 
Vives fou reemplaçat pel general suís 
Theodor de Reding, que s'apressà a re- 
organitzar l'exèrcit per tal d'evitar que 
Saint-Cyr arribés a Tarragona. 

A començament de gener del 1809 
arribà a Tarragona la Reial Cèdula de 
convocatòria de Corts, a les quals la 
ciutat havia de transmetre un diputat. 
Hipòlit Aulés, pregoner i porter reial, la 
donà a conèixer a so de trompeta el dia 
7 pels carrers i places. L'Ajuntament, 
seguint les instruccions per a l'elecció 
de diputats que li havien estat reme- 
ses, convocà els caps de casa als quals 
pertocava elegir dos representants per 
barri, és a dir, vint-i-quatre, els quals, 
en una segona elecció, havien d'esco- 
llir-ne set com a compromissaris per- 
què amb els regidors, síndics i dipu- 


ueennnnn ee ee GUETTES NApolEòniQUES i règim insurreccional a Tarragona 


tats elegissin una terna de candidats, 
un dels quals, per sorteig, seria desig- 
nat diputat a Corts. Formaren la terna 
tres nobles: Plàcid-Manuel de Monto- 
liu, Josep-Antoni de Castellarnau i Pau 
de Cadenas. La sort va fer sortir el pri- 
mer dels tres. 

El 21 de gener fou nomenat capi- 
tà general interí Enrique O'Donnell, 
que no tingué una gran actuació mili- 
tar i veié com durant el seu mandat la 
situació del Principat esdevenia crítica, 
amb la pèrdua de diversos combats i de 
les places de Lleida i Tortosa. El des- 
contentament contra O'Donnell es féu 
general i permeté el desenvolupament 
d'un ambient adobat per una sèrie de 
proclames salvadores i demagògiques 
encaminades a fer saltar O'Donnell, es- 
pecialment després que aquest, per cu- 
rar-se una ferida rebuda en l'acció de 
la Bisbal el 14 de setembre, deixés in- 
terinament el comandament, el 29 de 
desembre del 1810, en mans de Miguel 
Iranzo, que era a qui corresponia per 
ordenança, i s'embarcà vers Mallor- 
ca, la qual cosa fou interpretada com 
un abandó del deure. Tot i això, quan 
O'Donnell retornà a Tarragona per 
mar i ferit, arrancà, com ens diu Bosch 
i Cardellach, "algunos vivas del pue- 
blo por haver tomado en la Bisbal del 
Empurdàn a los franceses 17 cafiones, 
1.286 prisioneros, 4.000 fusiles, etc.". 

El marquès de Campo Verde, en- 
mig d'aquest ambient, sabé moures 
amb astúcia i aprofità els greuges que 
es tenien contra O'Donnell per orga- 
nitzar un pronunciament que li treba- 
llaren amb entusiasme els tarragonins 


Sebastià Serrahima i Vicenç Ferrer, i 
molt especialment el pare Antoni Co- 
ris, prevere de l'oratori de Sant Felip 
Neri, que era, segons deia Iranzo, un 
"embaucador, fàcil orador y desatinado 
proyectista". Els primers actes en pro 
de Campo Verde es produiren a Reus 
el 5 de gener del 1811, on Coris exaltà 
els ànims de la gent fins a l'extrem que 
aconseguí que estiguessin disposats a 
marxar cap a Tarragona per exigir el 
comandament superior per al seu cab- 
dill, i de fet els reusencs, amb banderes 
i armes, arribaren fins a l'hostal de la 
Serafina, a les portes de la capital, on 
foren continguts per Campo Verde. Els 
avalots incidiren damunt la Junta Su- 
prema, que per acontentar la multitud 
féu la concessió de dividir les funcions 
del capità general, atorgant al general 
Iranzo el comandament de l'exèrcit, 
que ja exercia de manera interina, i a 
Campo Verde el govern de les instituci- 
ons civils. Aquesta solució no acontentà 
els seguidors del general, que, el dia 7 
de gener del 1811, tornaren a sortir als 
carrers de Reus per exigir la renúncia 
d'Iranzo. Els fets de Reus ens els des- 
criu Bosch i Cardellach amb aquestes 
paraules: "En este día (que lo era de 
mercado) se presentó en la plaza del 
Mercadal de Reus un hombre a caballo 
con una bandera gritando: viva el Rey 
Fernando, viva Campoverde, mueran 
los traydores. Esta voz fue aplaudida y 
repetida por la plebe, que en gran nú- 
mero lo seguió. Todos repetían lo mis- 
mo, mandando la justicia suprimir lo de 
mueran los traydores. Los proclamado- 
res en crecido número marcharon acia 

Tarragona, diciendo havían de aniqui- 
lar la Junta y sectarios de Odonell." 

Els militars de la plaça, davant la 
gentada concentrada a les portes de 
Tarragona, s'aplegaren en consell i, 
prèvia dimissió d'Iranzo, designaren 
Campo Verde per ocupar interinament 
el comandament. Campo Verde, com qui 
no vol la cosa, es mostrà disposat a sa- 
crificar-se per aconseguir la tranquil- 
litat i maniobrà per consolidar la seva 
posició a base de posar en els càrrecs 
militars i polítics partidaris seus i de 
constituir a Tarragona una Junta Po- 
pular amb la missió de vigilar que nin- 
gú prengués iniciatives en contra d'ell. 
Semblava que havia guanyat, però els 
seus plans es desferen en nomenar la 
Regència, com a capità general interí, 
Carlos O'Donnell per tot el temps que el 
seu germà Enrique estigués convales- 
cent. Davant aquesta resolució, a Cam- 
po Verde no li quedà més sortida que la 
rebel-lia contra la Regència en no aca- 
tar les disposicions i treure al carrer 
els seus partidaris, que, alliçonats con- 
venientment pel P. Coris, organitzaren, 
per al dia 10, una marxa armada sobre 
Tarragona, la qual no es dugué a terme 
perquè el regent de l'audiència, Fran- 
cesc Olea, i el jutge Pere-Josep Avellà 
incoaren expedient contra Coris i els 
altres capitostos, acusant-los de sabo- 
tejadors de les disposicions de la Re- 
gència. Campo Verde, davant això, mo- 
gué fitxa i, a més de negar-se a signar 
la detenció dels seus partidaris, va fer 
detenir Olea, Avellà i l'auditor general, 
Ramon M. Sala. Avellà fou embarcat en 
la fragata Diana i desembarcat a Arenys 


de Mar, a Olea se'l confinà a Manre- 
sa, i Sala fou dut a Cartagena, primer, 
i a Ceuta, després, amb aquest cop de 
força es quedà sense opositors. Creient 
que Carlos O'Donnell anava a bord de 
la fragata Sarmiento-América, que ha- 
via arribat a Tarragona el dia 14, prepa- 
rà una gran manifestació per evitar que 
desembarqués i es pogués fer càrrec de 
la Capitania General, però O'Donnell 
no figurava entre el passatge. Amos de 
la situació, els revoltats anaren fins a 
l'església dels Sants Reis (Sant Agustí), 
on es trobava Campo Verde oint mis- 
sa, al qual aclamaren com a general en 
cap: després es desplaçaren fins al cas- 
tell del Patriarca, on estava reunida la 
Junta Superior, i feren que li fos atorgat 
el comandament per aclamació. Campo 
Verde interpretà la comèdia de fer-se 
pregar i a la fi acceptà ocupar la feina 
de capità general, això sí, pel bé de tots. 
Així, doncs, Campo Verde arribà al càr- 
rec. Escrigué Iranzo: "por medios ilega- 
les, ligado a secretos compromisos que 
habían de encadenar su independencia 
en los momentos graves, ausente de la 
belleza de la obediencia, subió al supre- 
mo cargo militar". Tot seguit es dedicà 
a separar, dels llocs que ocupaven, els 
funcionaris que considerava poc afec- 
tes a la seva persona, als quals substituí 
per persones incondicionals, com ara el 
seu germà Juan Gonzàlez, al qual de- 
signà governador de la plaça, el coronel 
José Canalda, que esdevingué corregi- 
dor, i Carles Cabrer i Cayetano Saguet- 
ti, que passaren a dirigir les comandàn- 
cies d'enginyers i artillers, respectiva- 
ment. 


Operacions militars 


El 22 de juliol del 1808 arribaren a 
Tarragona, procedents de Maó, 3.330 
homes pertanyents als regiments de 
Sòria i de Granada, al batalló de Bor- 
bó i als cossos d'artilleria i enginyers, 
que foren rebuts amb molta alegria 
pels tarragonins. A aquestes tropes se- 
guí l'arribada del capità general mar- 
quès d'El Palacio, que establí a la ciu- 
tat el seu quarter general. En passar el 
capità general a Vilafranca el setembre, 
Tarragona restà quasi desmilitaritza- 
da, es mantingué així fins al mes d'oc- 
tubre, en què entrà, procedent de Ma- 
llorca, un regiment d'hússars al qual 
s'afegiren dos batallons de provincials 
de Castella i la cavalleria de Santiago. 
A més dels soldats que s'aquarteraven, 
els tarragonins contemplaren el pas 
de tropes en trànsit a les quals calgué 
allotjar, com ara la divisió de Granada 
que comandava el tinent general Theo- 
dor de Reding. 

La guerra oberta obligà Napoleó a 
reforçar la divisió dels Pirineus Orien- 
tals amb les divisions Reille, Souhan i 
Pino, amb les quals constituí el setè cos 
d'exèrcit. Per comandar aquestes for- 
ces l'emperador escollí el general Lau- 
rent Gouvion Saint-Cyr, a qui, el dia 
17 d'agost, ordenà traslladar-se a Per- 
pinyà per posar-se al capdavant de les 
tropes que havien de canviar la situa- 
ció dels francesos a Catalunya. L'exèr- 
cit entrà a Catalunya el mes de desem- 
bre i de seguida s'apoderà de Roses i 
esclafà les tropes del general Vives a 
Llinars i les de Reding a Molins de Rei. 

Gouvion Saint-Cyr, en persecu- 
ció dels soldats derrotats, el 22 de de- 
sembre entrà a Vilafranca, on instal- 
là el seu quarter general, mentre que 
l'avantguarda del seu exèrcit, forma- 
da per la divisió Souhan, acampava a 
la riba esquerra del Gaià i a les por- 
tes de Tarragona, causant el pànic en 
els pobles dels voltants com ara Tor- 
redembarra, la Riera de Gaià o Altafu- 
lla, per als quals el Nadal del 1808 fou 
tràgic. Un testimoni de l'ocupació del 
Baix Gaià per part dels napoleònides 
ens el dóna Mn. Francesc Olivé, rector 
de Vespella de Gaià, que ens ha deixat 
escrit que, el 25 de desembre del 1808, 
"vino a esta casa ll'abadia de Vespella) 
el pàrroco de Torredembarra huyendo 
de los franceses en busca de un seguro 
refugio. Llegó herido de pies a cabeza. 
Un sablazo en ambas manos, varias he- 
ridas en los brazos y la més penetran- 
te en la región lumbar. Todos los libros 
del archivo parroquial de la Riera fue- 
ron rasgados y quemados por el inva- 
Sor". 

Arribats els francesos a les portes 
de Tarragona, hom esperava que Gou- 
vion Saint-Cyr ordenaria atacar la pla- 
ça. Alguns pensen que tal volta ho hau- 
ria fet si hagués sabut el desordre que 
hi imperava, la qual cosa és difícil que 
ignorés, però es limità a proposar un 
canvi de presoners que, naturalment, 
fou acceptat. La veritat és que el gene- 
ral francès no disposava de suficients 
forniments de boca i guerra per afron- 
tar un setge, i a més el seu objectiu no 
era prendre Tarragona ans conservar 
Barcelona i mantenir expedites les ru- 


tes que la comunicaven amb França. La 
calma que seguí la retirada de Gouvion 
Saint-Cyr permeté a Reding la reorga- 
nització de l'exèrcit, al qual s'afegiren 
noves tropes arribades de Mallorca i 
Granada. 

Durant el mes de febrer del 1809 hi 
hagué topades amb els francesos a les 
valls de l'Anoia i el Gaià —batalles de 
Capellades i Igualada i acció de San- 
tes Creus— que resultaren favorables a 
aquests i desbarataren els plans de Re- 
ding, encaminats a fer sortir els fran- 
cesos del Penedès i arraconar-los a la 
costa, on esperava poder-los derrotar. 
Davant del canvi experimentat en el 
panorama bèl-lic, Reding sortí de Tar- 
ragona el 19 de febrer en direcció al 
Pla de Santa Maria i a Santa Coloma 
de Queralt amb la intenció d'arreple- 
gar les tropes que hi havia per la zona. 
Mentrestant, Gouvion Saint-Cyr ocu- 
pava l'entrada de l'Alt Camp, amenaça- 
va d'envair-lo i deixava Reding sense la 
protecció de la plaça forta tarragonina. 
Davant aquests moviments, Reding in- 
tentà retirar-se a Tarragona. En la reu- 
nió que celebrà a Montblanc el dia 24 
amb els seus oficials sorgí la decisió de 
presentar batalla al francès, ja que el 
suggeriment de Joan-Josep de Martí de 
retirar les tropes a Tarragona donant la 
volta per Prades i no presentar batalla 
si l'enemic els sortia al pas fou deses- 
timada i Reding ordenà la retirada per 
la Riba amb el propòsit de no entrar en 
combat, però de no refusar-lo si aquest 
s'esdevenia. L'operació es va veure sor- 
presa pels francesos el dia 25 de febrer, 
quan les tropes espanyoles passaven el 

pont de Goi i començà la batalla que es 
desenvolupà per una gran part del ter- 
me de Valls: per això, més que de la ba- 
talla del Pont de Goi s'ha de parlar de la 
batalla de Valls. Reding consultà amb el 
general Martí la tàctica que calia seguir 
i aquest li aconsellà de retirar-se cap 
a Constantí, suggeriment que no se- 
guí, ja que preferí continuar l'atac. Més 
tard hi hagué una nova consulta en la 
qual Martí respongué que calia retirar- 
se i demanar reforços a Tarragona. Re- 
ding, tossut, va voler continuar la llui- 
ta, però més endavant, quan ja havia 
passat el moment oportú, Sí que orde- 
nà la retirada. Les indecisions de Re- 
ding resultaren fatals i van precipitar 
la darrera fase dels combats, iniciada 
amb l'ofensiva francesa, que començà a 
dos quarts de quatre de la tarda amb el 
pas del Francolí. Reding entrà a Tarra- 
gona al capvespre amb cinc ferides i el 
braç en cabestrell, seguit per les restes 
del seu exèrcit, les escorrialles del qual 
anaren arribant fins ben entrada la ma- 
tinada. Mentrestant Gouvion Saint-Cyr, 
amo del territori, va acampar pels vol- 
tants d'Alcover i l'endemà entrà a Reus, 
on obligà a atendre les necessitats del 
seu exèrcit. 

Tarragona, on tot era confusió i des- 
ànim, estava a l'abast del francès. Ales- 
hores, per què no fou assetjada2 Sem- 
bla que el motiu fou el cansament dels 
soldats, que es trobaven esgotats de 
tantes marxes i contramarxes, afectats 


pel fred i mancats de queviures, ja que, 
malgrat haver efectuat requises pels 
pobles del Camp, aquestes no basta- 
ven. Per altra banda, les columnes vo- 
lants que es dedicaven a cercar provei- 
ments eren atacades i perseguides pels 
guerrillers. Es pot dir que Gouvion Sa- 
int-Cyr es mantingué en el Camp men- 
tre tingué provisions per donar als seus 
soldats (textualment: "tant qu'il put dis- 
poser du quart d'une ration de pain"), 
puix estava convençut que amb el blo- 
queig que exercia sobre les restes de 
l'exèrcit que havia derrotat a Valls, tan- 
cat dins els murs de Tarragona, aquest 
patia més pèrdues a causa de l'epidè- 
mia que hi havia a la ciutat que les que 
hagués pogut experimentar combatent 
a camp obert, exactament, "plus dans 
un mois qu'il fut possible de s'y main- 
tenir quon n'aurait pu de faire dans 
quatre grandes batailles". Una altra raó 
per no escometre la plaça era, com diu 
Camillo Vacani, que Gouvion Saint-Cyr, 
"che aveva si bene apprezzato il carat- 
tere spagnuolo", considerà que podria 
trobar-se amb una resistència sagunti- 
na, per tal com "nei disastri si eleva e 
non si abbatte mai", i per això prefe- 
TÍ no forçar la fortuna. A la fi aixecà el 
camp i la retirada l'efectuà per Vila-ro- 
dona, Montferri i el coll de Santa Cris- 
tina. 

El replegament de Gouvion Saint- 
Cyr proporcionà un any de tranquil- 
litat al Camp de Tarragona, ja que fins 


al 27 de març del 1810 no tornà a ser 
envait per les tropes franceses —ocupa- 
des, com havien estat, a assetjar Giro- 
na—, comandades pel general Augereau, 
que arribà a Valls el 27 de març, entrà a 
Reus el 29 —on deixà dues divisions sota 
el comandament del general Severoli— 
i retornà tot seguit a Barcelona. Aquest 
moviment estigué pensat per protegir 
Suchet en la seva tasca d'assetjar Me- 
quinensa i Lleida. 

Els espanyols no restaren de bra- 
ços plegats i O'Donnell, que tenia el 
seu quarter a Tarragona, ordenà al ge- 
neral Caro que, al capdavant d'una co- 
lumna de 6.000 homes, desallotgés 
de Vilafranca del Penedès el batalló 
que hi havia deixat Augereau. Aques- 
ta columna, a més, aconseguí fer fugir 
prop de Manresa la brigada del gene- 
ral Schvvarts. Tot plegat va fer que Au- 
gereau ordenés a Severoli que sortís de 
Reus i es retirés a Barcelona, cosa que 
permeté a O'Donnell marxar de Tarra- 
gona el dia 20 d'abril per auxiliar Llei- 
da, que es trobava assetjada, com ja ha 
estat dit, per Suchet, però fou derrotat, 
el dia 23, a les Borges Blanques. 

Suchet, un cop caiguda Lleida, es 
dirigí vers Tortosa. Com és natural, ca- 
lia entretenir les tropes espanyoles a fi 
que no obstaculitzessin el setge de la 
capital del Baix Ebre. D'aquesta come- 
sa restà encarregat el mariscal Macdo- 

nald, que, el 17 d'agost del 1810, entrà a 
Valls i l'endemà ho féu a Reus, dispo- 
sat a bloquejar dins Tarragona l'exèr- 
cit del general O'Donnell, però aquest 
prengué mesures per no veure's tancat 
dins els murs tarragonins i alhora ta- 
llar la retirada de l'enemic, així, destacà 
a la Riba la divisió Ibarrola i ell mateix 
es mobilitzà i ocupà la Canonja. Mac- 
donald, després d'haver imposat fortes 
contribucions als reusencs, considerà 
prudent retirar-se cap a Lleida tot dis- 
tribuint les seves tropes en tres colum- 
nes: una l'envià pels passos de les Mo- 
les, una altra pel Francolí i la tercera 
per Lilla. 

El 1811, ocupada Tortosa, Suchet 
tornà a Saragossa i Macdonald pene- 
trà de bell nou al Camp de Tarragona 
per atacar la divisió acampada al Pla 
de Santa Maria que manava el general 
Sarsfield. Les tropes franceses sortiren 
de Valls el 15 de gener, mentre les tro- 
pes espanyoles abandonaven el Pla per 
prendre posicions. Sarsfield lliurà bata- 
lla i foragità els francesos perseguint- 
los fins a Valls. Sarsfield i el marquès 
de Campo Verde acordaren atacar ple- 
gats l'endemà el francès. Campo Verde 
sortí de Tarragona, però, en arribar a 
Vallmoll, s'ho replantejà i se'n tornà a 
la ciutat. Sarsfield hagué de deixar fu- 
gir Macdonald, que ho féu pel coll de 
Lilla. 


Acta de l'Ajuntament de Tarragona on 
consta l'ofici rebut en el qual es de- 
mana el restabliment en el tron del 
rei Carles IV, 16 de maig de 1808 (FM/ 
AHCT). 

Carta de Juan Smith rebutjant el nome- 
nament de diputat a les Corts de Baio- 
na per motius de salut, 30 de maig de 
1808 (FM/AHCT). 

Ordre del dia del general Duhesme, co- 
mandant en cap de les tropes napoleò- 
niques, 1 de juny de 1808 (FM/AHCT). 

Acta en la qual es recull l'acord de pre- 
parar allotjament a la divisió de tropes 
franceses que entraran l'endemà a la 
ciutat, 6 de juny de 1808 (FM/AHCT). 


Carrer de les Coques abans de patir les 
demolicions de l'any 1813. Dibuix de 
Vicenç Roig. Mostra la configuració de 
la zona del carrer de les Coques abans 
de les voladures del 1813. (Fons Vallvé/ 
AHCT). 

Opuscle amb l'ofici i els documents que 
la Junta de Govern del Regne tramet a 
la Junta de Govern de Tarragona, 7 de 
juny de 1808 (FM/AHCT). 

Acord per al subministrament de car- 
tutxos al sometent que ha d'hostilitzar 
la divisió francesa, 11 de juny de 1808 
(FM/AHCT). 

Proclama de la Junta de Govern del 
Principat emesa a Lleida, 20 de juny de 


1808 (FM/AHCT 


a mer ar Na) ent Em. 
ns AA EN la led a Lee. 


de els de l303. 


Carta de la Junta del Corregiment de 
Tarragona comunicant els impostos 
que s'han decretat per poder fer front a 
les despeses de la guerra, 2 de juliol de 
1808 (FJC/AHCT). 

—PROCLAMA DE PAZ 


DE S. M.. BRITANICA 

CON LA NACION ESPAROLA, — 
o EN EL PALACIO DE LA REYNA, 

el A de julio de 4808. —— 


Proclama de pau amb Espanya de S. 
M. britànica, 4 de juliol de 1808 (FJC/ 
AHCT). 


del rei Ferran VII, 6 de juliol de 1808 


Declaració de guerra a l'emperador 
Napoleó I de la Junta Suprema en nom 
(FJC/AHCT). 

Lenne nena ee GUEITES NapoOleòniqUES i règim insurreccional a Tarragona 


Carta de la Junta de Govern de Tarra- 
gona comunicant a la Junta Suprema la 
impressió a Tarragona de les instruc- 
cions rebudes per via marítima des de 
Cadis, 7 de juliol de 1808 (FM/AHCT). 


Sa dema, La Seria. Soprema Jonta de 
Gobierno. congregada en la Cimdad de Sevilla, 
con afició de 9 de Juno últims, diripió d esa 
Junta, por medio de va fuimebo despacbuda del 
Puerto de Cadi, que Uegó en el dia 3 del carrica- 
Pr, varios impresot , 3 vna imstreecion que ve han 
mandado reimprimir y ie remite d Ú. 8. ua exem 
er pere a italiueca 3 mmfmta 

guarde d V. $. muchas afos. T. 
Judo 1848. ets 


La Junta de Gobierno de Tarragona, 


Juae 


Carta enviada per la Junta de Govern 
de Valls demanant auxili urgent davant 
l'amenaça de les tropes napoleòniques, 
10 de juliol de 1808 (FJC/AHCT). 

Carta de la Junta de Govern de Tarra- 
gona en la qual es comunica que s'ex- 
posarà el braç de Santa Tecla per im- 
plorar clemència, 6 d'agost de 1808 
(FM/AHCT). 

Relació de jornalers i materials que 
participen en les obres de fortificació 
de la ciutat, 22 d'octubre de 1808 (FM/ 
AHCT). 

"Plano de la Plaza de Tarragona 
(1839)". Fotografia del plànol del Depó- 
sito General Topogràfico de Ingenieros 
(AHCT). 

"Plano del muelle, contrapunta y nue- 
va población del puerto de Tarrago- 
na". Fotografia del plànol del Depósi- 
to General Topogràfico de Ingenieros 
(AHCT). 

"Plano de la plaza de Tarragona y sus 
contornos". Fotografia del plànol del 
Depósito General Topogràfico de Inge- 
nieros (AHCT). 


"Descripción topogràfica de la ciudad 
de Tarragona y de su sitio en 8 de junio 
de 1811". Fotografia del plànol del De- 
pósito General Topogràfico de Ingenie- 
ros (AHCT). 

"Plano general de la plaza de Tarrago- 
na con todas sus inmediaciones hasta 
la distancia de 5.000 varas (...J". Foto- 
grafia del plànol del Depósito General 
Topogràfico de Ingenieros (AHCT). 

Número 1 del Diario de Tarragona, 1 de 
novembre de 1808 (BHMT). 


aaaeammnenee Guerres napoleòniques i règim insurreccional a Tarragona 


mar 


ú 
fal ra eneonar en de llemení EE rere A 


3 Ut 07: Plec ion/ P frron Oor szeraa 
VV. Lang CEneda Cearinre tomar da Oreren 


Carta de Juan Smith comunicant el 
problema que representa que les pre- 
sons i els calabossos de la ciutat esti- 
guin plens, 30 de desembre de 1808 
(FJC/AHCT). 

Superior del Principat, 20 d'octubre de 


Proclama de Tomàs de Veri, de la Junta 
1809 (FJC/AHCT). 

Pàgina 4 del Diario de Tarragona, 
anunciant una rifa per alimentar els 
expòsits que hi ha a la ciutat, 7 de no- 
vembre de 1809 (BHMT). 

De Masnou, Francisco Mi. 
Met idem idem san Antonio de 
8 104. en lastre. 

De Arenys, Jean Mataró lon- 
dru ídem san Amonio de so 

Carta de Joan Guinart, intendent de 
l'Exèrcit, demanant materials i estris 
per als hospitals que han de tenir cura 
dels militars malalts, 2 de desembre de 
1809 (FJC/AHCT). 

Plànol geomètric del Fortí de l'Oliva 
i dels terrenys adjacents. Sense data 
(FM/AHCT) 

La contribució de la ciutat 


L'aportació dels tarragonins a la 
lluita contra el francès es donà en di- 
versos fronts, com ara participant en els 
cossos de combatents, proporcionant 
ajuda a l'exèrcit o aportant diners. 

La Junta Corregimental, per posar 
Tarragona en estat de defensa, pensà 
a mobilitzar en companyies de milícies 
tots els homes útils de setze a quaran- 
ta anys, però hagué de desistir-ne per- 
què la gent no estava motivada i a més 
no tenia recursos per mantenir en ac- 
tiu les companyies resultants de la mo- 
bilització. El pla es modificà a la baixa 
reduint-lo a l'obligació, per al mateix 
grup d'edat, de rebre dues hores diàries 
d'instrucció. La disposició de la Corre- 
gimental quedà sense efecte en decre- 
tar la Junta Superior la mobilització de 
40.000 homes d'edats compreses entre 
els setze i els quaranta anys que s'ha- 
vien d'organitzar en terços de deu com- 
panyies de cent homes cadascuna, que 
serien coneguts amb el nom de Terços 
de Catalunya i que popularment foren 
anomenats miquelets. Al corregiment 
de Tarragona se li adjudicaren 7.350 
homes, 278 dels quals pertocaren a 
Tarragona ciutat, d'aquests homes, du- 
rant els mesos de juny i juliol, només se 
n'incorporaren a files 201, per la qual 
cosa el general Vives reclamà la resta el 
20 de desembre. 

L'agost del 1809 la Junta Superior i 
el capità general acordaren la formació 
de les legions catalanes, i per constituir- 
les ordenaren una lleva de 12.000 ho- 
mes, dels quals 1.300 correspongueren 


al corregiment i 67 a Tarragona. Men- 
tre s'estava organitzant l'allistament de 
les legions, el Congrés de Manresa dis- 
posà, per ajudar Girona, la mobilització 
de tots els catalans de setze a quaranta 
anys i el seu enquadrament en compa- 
nyies de sometent. A Tarragona es pre- 
gonà la presentació voluntària a aquest 
servei el 5 de desembre i el resultat fou 
decebedor, per tal com només s'hi ins- 
criviren 55 homes, dels quals 15 eren 
tarragonins i la resta refugiats i immi- 
grants. Per completar la quota de 200 
homes fou necessari fer un sorteig. El 
1810 hi hagué un nou reclutament des- 
tinat a formar companyies de tiradors. 
El corregiment hagué d'apromptar dos 
centenars d'homes i Tarragona deu. 
D'altra banda, Tarragona, com la 
resta de poblacions catalanes, aixecà 
sometents per lluitar contra els fran- 
cesos, especialment durant el 1808, 
però la veritat és que la ciutadania no 
se sentia animada a participar-hi i les 
autoritats municipals, fent-se ressò del 
sentiment general, estigueren poc dis- 
posades a efectuar sorteigs. Tanma- 
teix, val a dir que l'Ajuntament es mos- 
trà actiu davant del que fou manat pel 
Congrés de Manresa el desembre del 
1809, ja que en una setmana en for- 
mà un de 200 homes. En el pregó que 
es féu per animar la població a allistar- 
se en aquest sometent, que s'aixecà per 
anar a ajudar Girona, es deia que "fels 
que s'allistin) seran socorreguts de tot 
lo necesari y distingits com a bons pa- 
tricis tots aquells que lo empendran (J 
y al que manifeste la menor sombra de 
resistència sel tractarà com a mal es- 


pafiol y se li aplicarà lo càstich de què 
sia merexedor". 

La darrera mobilització de some- 
tents de la qual tenim notícia fou la de- 
cretada per O'Donnell el juny del 1810. 
El nombre total d'homes era de 1.500 i 
Tarragona n'havia d'aportar 36, els tar- 
ragonins, a la fi, es deslliuraren del ser- 
vei, ja que el capità general els eximí 
per tal que s'enrolessin a les companyi- 
es urbanes que havia ordenat crear. 

La milícia urbana, per la seva ban- 
da, fou creada el 18 de juny del 1810 pel 
capità general O'Donnell. S'hi podien 
allistar tots els veins amb dos anys de 
residència a la ciutat, sempre que tin- 
guessin una edat compresa entre els 
divuit i els quaranta anys, els que s'hi 
inscrivien quedaven exceptuats del 
servei militar i de les lleves de some- 
tent. La idea era formar un regiment 
compost per deu companyies d'un cen- 
tenar d'homes cadascuna. Per organit- 
zar la milícia es nomenà, el 15 de juli- 
ol del 1810, una comissió integrada per 
dos membres de la Junta de Defensa, 
dos de l'Ajuntament i sis dels gremis 
i col-legis. El sosteniment de la milícia 
anava a càrrec de la ciutat, però cada 
milicià s'havia de pagar l'uniforme. La 
milícia fou dotada d'un uniforme que 
constava de casaca, pantaló blau o ne- 
gre, espardenyes, cinyell blau i barret 
amb escarapel:la. Els caporals vestien 
barret rodó, pantaló blau o negre, saba- 
tes i corbatí o mocador de coll. 

Els oficials i les classes estaven obli- 
gats a assistir a classes de teòrica mili- 
tar un dia a la setmana i instruir-se en 
el maneig de les armes. La missió de la 


aeeeeeeeee ee Contribució a la guerra, el setge i l'assalt 


milícia era fer guàrdies en els edificis 
militars, polvorins, hospitals, portes de 
la plaça, etcètera. El 4 de juliol les deu 
companyies de la milícia urbana eren 
una realitat, però el 22 d'agost el capi- 
tà general ordenà doblar el nombre de 
milicians, de manera que cada una de 
les companyies constés de dos-cents 
homes. També es formaren tres com- 
panyies noves d'artilleria de 70 places 
cadascuna i una altra de 75 amb veins 
de la població de la Marina. Finalment 
quedaren constituides deu companyi- 
es de 200 homes cadascuna, a les quals 
s'afegiren les d'artilleria del port. 

La presència de la noblesa entre 
l'oficialitat de la milícia era remarcable. 
Pràcticament tots els nobles joves en 
edat militar s'hi incorporaren, com ara 
Francesc de Bofarull, Francesc-Maria 
de Cadenas, Salvador de Llorac, Fran- 
cesc i Joaquim de Martí, Francesc-Ma- 
ria de Gúell, Ignasi Gutiérrez de Pando, 
Ramon de Feliu, Josep de Ricard, Sal- 
vador i Carles de Morenés, Francesc 
d'Aguiló, Josep-Antoni de Vidal, Salva- 
dor de Ries, Josep de Saiol i Joaquim- 
Maria de Torres, que ocuparen les ca- 
pitanies de la segona, quarta, sisena, 
setena i novena companyies i un bon 
nombre de les places de tinent. Els ofi- 
cials i alguns sergents i soldats no co- 
braven sou perquè pertanyien a famí- 
lies benestants. A la milícia se li reser- 
và la comesa de la guàrdia interior de 
la ciutat i durant el setge féu serveis de 
guerrilla, defensà els forts de Ferran 
VII i de la Creu i s'encarregà de la cus- 
tòdia i conducció de municions i de la 
conducció de ferits. 


L'elevat nombre de sancions ano- 
tades al llibre d'ordres fa pensar a Ro- 
bert Vallverdú que la milícia no fou gai- 
re disciplinada: la majoria de les faltes 
imposades ho foren per manca de pun- 
tualitat i no anar correctament unifor- 
mats. Les penes solien consistir en una 
multa que es descomptava del sou, o en 
l'obligació de presentar-se per efectu- 
ar algun servei especial. Tanmateix, el 
paper jugat per la milícia fou reconegut 
durant la postguerra per les autoritats, 
el 15 de febrer del 1818 es creà, a pro- 
posta del marquès de Campo Sagrado, 
capità general de Catalunya, un cos de 
milícia urbana permanent a Tarragona 
a fi de perpetuar la memòria de la mi- 
lícia del 1810 i premiar i donar suport 
econòmic als supervivents. 

A més a més de la milícia urbana, 
el primer de juliol del 1810 O'Donnell 
disposà la formació de dues compa- 
nyies de tiradors de Tarragona de cent 
homes cadascuna, per ajudar la Jun- 
ta Corregimental a recollir cabals, em- 
presonar malfactors i desertors, exe- 
cutar sancions contra els contribuents 
morosos i altres missions. La planti- 
lla es componia d'un capità, un tinent, 
un sotstinent, un sergent primer, qua- 
tre segons, sis caporals de primera i 
sis de segona, un tambor i cent soldats. 
Els capitans van ser Josep-Antoni de 
Castellarnau i de Camps i Josep-Igna- 
si d'Alemany i Carbonell. Loficialitat 
havia de ser natural del corregiment, 
els seus membres eren voluntaris i al 
cap de sis mesos de servei quedaven 
exempts de quintes. Duien casaca cur- 
ta de drap burell, amb gires i coll ver- 


mells, calça curta també de drap burell, 
armilla vermella, polaines de cuir, es- 
pardenyes i barret rodó. 

També es formà una companyia 
d'enginyers a proposta del delineant de 
les Obres del Port i professor de l'Esco- 
la de Dibuix, Josep Massanès. La inte- 
graven cent cinquanta homes, bàsica- 
ment paletes i fusters, així com alum- 
nes de l'Escola de Dibuix. Els unifor- 
mes els pagà el comerciant Guillem 
Oliver. 

En general, els tarragonins estigue- 
ren en tot moment disposats a ajudar 
l'exèrcit. La desfeta de Molins de Rei 
provocà una veritable allau de soldats 
fugitius, esgotats i famolencs, sobre 
Tarragona. Tant la Junta Corregimental 
com les autoritats municipals procura- 
ren atendre tan bé com pogueren els 
soldats a les casernes i als convents, i 
amb el concurs de tots plegats se'ls po- 
gué donar un ranxo diari al convent de 
Sant Francesc. 

Quan després d'haver estat destitu- 
iti foragitat el general Vives es pensà a 
reorganitzar les restes de l'exèrcit que 
calgué alimentar, equipar i armar, els 
tarragonins es mostraren generosos en 
les seves contribucions per aconseguir 
aquesta finalitat. Des dels voltants del 
Nadal del 1808 fins a finals de gener 
del 1809, la Junta Corregimental sos- 
tingué l'exèrcit en reorganització, que 
vorejava els vuit milers d'homes, la co- 
mesa li féu gastar els diners que tenia 
en caixa i l'obligà a endeutar-se en més 
de 100.000 lliures, i cap a les darreries 
de gener es trobava exhausta de cabals 
i amb grans dificultats per aconseguir 


recursos dels pobles del corregiment, 
ja que aquests havien estat saquejats 
a bastament per les tropes franceses. 
Recasens i Comes calcula en més d'un 
milió de rals l'ajuda que Tarragona i 
els pobles del seu redós facilitaren a 
l'exèrcit durant el gener del 1809. 

Un altre capítol de despeses impor- 
tant foren els hospitals militars, especi- 
alment després de la retirada de Molins 
de Rei, que implicà l'arribada a Tarra- 
gona d'una allau de malalts i ferits pro- 
cedents dels hospitals de campanya. 
Disposar d'hospitals no era el proble- 
ma, ja que s'habilitaren el col-legi tri- 
dentí i el convent de Sant Domènec, 
l'hospital de Sant Pau i Santa Tecla fou 
confiscat per dedicar-lo a hospital mi- 
litar, i posteriorment s'obriren el del 
convent dels caputxins, el de Sant Pere 
i Sant Josep, el d'oficials i el de Sant Ti- 
moteu. El veritable problema no estava 
en l'espai disponible ans en el funcio- 
nament, ja que mancava de tot: diners, 
queviures, llits, llençols, medicaments, 
roba, etcètera. Aquest estat es mantin- 
gué durant tota la guerra. Serveixi com 
a exemple la crida que, el 4 de març 
del 1811, féu Campo Verde a favor dels 
hospitals, en què deia que "el trastorno 
general del Principado ha hecho que la 
miseria se haya introducido en los hos- 
pitales. Los defensores de la Patria, los 
militares enfermos, aquellos héroes que 
han sellado con sus gloriosas heridas, 
recibidas en el campo del honor, su ver- 
dadero patriotismo, se hallan en ellos 
revolcàndose pues por falta de sàbanas 
no pueden cubrir su honestidad: las ca- 
mas para algunos es el duro suelo ". 


Els tarragonins, mitjançant la Jun- 
ta de Fortificacions i Defensa de Tar- 
ragona, s'abocaren també a contribuir 
en la millora de les fortificacions de la 
plaça. La Junta, creada per la Corregi- 
mental, la presidia el comandant d'en- 
ginyers José de Santa Cruz i la integra- 
ven un capità del regiment de suissos, 
el comandant de Marina i onze repre- 
sentants de la noblesa, el clergat i els 
gremis. Es mantingué, variant la com- 
posició dels seus membres, durant tota 
la guerra, però a partir del 1809 perdé 
facultats, ja que la direcció de les obres 
de fortificació passà al cos d'enginyers 
de l'exèrcit. La principal dificultat per 
tirar endavant les defenses era la de 
sempre: la manca de diners. Fins al 
gener del 1809 no es treballà seriosa- 
ment, i ho animà la imminent possibili- 
tat de patir un setge. Per aconseguir el 
finançament de les obres s'imposà una 
contribució extraordinària de 15.000 
rals setmanals, un arbitri de 10 rals so- 
bre cada càrrega de vi negre entrat a la 
ciutat i un altre de 15 rals sobre qualse- 
vol mena de licor. També s'exigí el re- 
clutament de treballadors forçats. Mo- 
mentàniament, la manca de liquiditat 
pogué ser superada per l'establiment 
d'una seca que transformà en mone- 
da l'argenteria lliurada pels eclesiàs- 
tics i els particulars. El gener i el febrer 
del 1809 es treballà de manera prefe- 
rent en els forts Reial i del Llorito, en 
les fortificacions exteriors del convent 
de Sant Francesc, en el baluard de Sant 
Jeroni, en els forts de la Santa Creu i de 
Sant Jordi i en el llenç de muralla si- 
tuat entre els convents de Santa Clara 


i Sant Francesc, també es començaren 
a fer obres a la muntanya de l'Oliva. 
Retirat Gouvion Saint-Cyr, els treballs 
perderen empenta per tal com el perill 
s'havia allunyat, i no prengueren em- 
branzida de nou fins al 1810, en què, 
perdudes Lleida i Tortosa, hom tingué 
clar que el proper objectiu seria Tar- 
ragona. En aquest moment les tasques 
s'adreçaren a la línia defensiva de la 
banda oest de la ciutat, des de la por- 
ta del Roser fins a la bateria del Fran- 
colí. Per tirar endavant aquesta fase de 
les fortificacions s'atribuí a les diverses 
corporacions una obra concreta. Així, a 
l'arquebisbe i a la noblesa se'ls adju- 
dicà l'enderroc del tambor de la porta 
de Sant Francesc i la reconstrucció de 
l'indret, al clergat se li encarregà el ba- 
luard dels Canonges, als comerciants 
de la Marina se'ls encomanà el balu- 
ard de Sant Domènec, i els matriculats 
ila resta dels gremis s'hagueren de fer 
càrrec d'una sèrie de cortines, fossars i 
camins coberts. Segons sembla, aques- 
ta planificació fou un fracàs, ja que la 
recaptació dels diners tan alegrement 
adjudicats fou difícil d'aconseguir. 

O'Donnell intentà impulsar els tre- 
balls de fortificació i per finançar-los, 
el mes de març del 1810, decretà una 
derrama entre els veins més acabalats 
i les corporacions per poder mantenir 
en actiu dos-cents treballadors, no cal 
dir que les dificultats per recaptar els 
diners foren moltes. 

El mes de juliol es tornà al siste- 
ma de contribució personal, no sols 
dels tarragonins ans també dels pobles 
del corregiment. La idea era mantenir 


aeeeeeeeee ee Contribució a la guerra, el setge i l'assalt 


treballant diàriament en actiu quatre- 
cents homes, la meitat dels quals els 
havia d'aportar la capital. Per finan- 
çar les obres de fortificació s'establí, el 
maig del 1809, un impost de 15.000 rals 
setmanals que fou distribuit entre el 
clergat i els laics, però s'ignora el nom- 
bre de setmanes que aquesta contribu- 
ció es mantingué en actiu. 

El 25 de març del 1810 s'exigí un 
préstec reintegrable de 2.038 duros a 
dos-cents trenta-dos veins en quotes 
que oscil-laven entre els 32 i els 2 du- 
ros. També es convidà la Junta de les 
Obres del Port a deixar tres milers de 
duros. El 24 de maig del 1810 el capi- 
tà general s'inventà, per treure diners 
destinats a les obres de fortificació, la 
llicència de permanència a Tarrago- 
na, que afectava els immigrants esta- 
blerts a la ciutat. Es posaren en circu- 
lació cinquanta llicències de 40 duros, 
cinquanta més de 24 duros, tres-centes 
cinquanta de 16 duros i cinquanta de 8. 

També per a les obres de fortifica- 
ció, el juliol del 1810, s'establí una lo- 
teria amb vuit premis de 6.000, 4.000, 
3.000, 2.500, 1.500 rals i tres d'un miler 
de rals. Els bitllets que es posaren a la 
venda foren sis mil al preu de 10 rals. 
Es pretenia recaptar 20.000 rals, i la in- 
tenció era fer el sorteig al cap de dos 
dies d'haver-se esgotat els bitllets. La 
loteria fou ben acceptada per la pobla- 
ció, però un cop pagats els premis i les 
comissions dels venedors el que restà 
no fou ni molt menys el que s'esperava, 
per la qual cosa es desestimà fer nous 
sorteigs. Es complí, doncs, el que ja ha- 
via previst l'Ajuntament: que la loteria 


resultaria inviable tant pel temps que 
costaria vendre els bitllets com per les 
comissions que caldria donar als vene- 
dors. 

La imaginació de les autoritats 
no parà de treballar a fi d'inventar- 
se nous impostos per pagar les obres. 
Així, el 18 d'agost del 1810 crearen la 
contribució equivalent a l'import d'un 
mes de lloguer que els propietaris co- 
braven dels seus llogaters, el 29 de ge- 
ner del 1811 se'n tragueren un altre 
per aplicar als cafès i llocs d'esbarjo i 
de luxe: als cafès se'ls imposà una con- 
tribució diària de 40 rals, a les fondes 
de 20, als establiments de venda de li- 
cors i xarops de 10, i a les modistes, de 
2 a 10 rals, segons el volum del seu tre- 
ball. Per últim, també per a les obres 
de fortificació, s'exigí als caps de casa, 
del 1811, un certificat de residència 
que s'havia de renovar cada tres me- 
sos. El de les dones costava 1 ral i el 
dels homes 2 rals. 

D'altra banda, la necessitat de for- 
mar un exèrcit obligà la Junta Superior 
a establir un pla de contribucions ordi- 
nàries i extraordinàries en què els dos 
impostos bàsics eren el doble cadastre 
i el d'un sou per lliura de carn. A Tarra- 
gona, pel doble cadastre, se li taxaren 
153.056 rals. L'agost del 1809, als dos 
impostos suara citats s'hi afegí el de la 
capitació general, que afectava tots els 
caps de casa, homes i dones, tret dels 
molt pobres i els jornalers, i tots els fills 
que no estiguessin sotmesos a la pà- 
tria potestat. Pel concepte de capita- 
ció, Tarragona hagué de contribuir amb 
28.688 lliures anuals. A més d'aquestes 


càrregues n'hi hagué d'altres d'espe- 
cials, com ara el vintè damunt del co- 
merç, que resultà molt impopular. La 
contribució de 250.000 duros imposada 
al comerç per atendre les necessitats 
de l'exèrcit. Tota una sèrie de préstecs 
forçosos, com els sis milions de rals de 
l'agost del 1808, el dels dotze milions 
de rals de l'octubre del mateix any, el 
de mig milió de duros acordat el setem- 
bre del 1810 i conegut com de la Soci- 
etat Patriòtica, del qual el corregiment 
estava obligat a aportar 115.000 duros 
i Tarragona 15.000, el de 50.000 duros, 
acordat el 10 de desembre del 1810 per 
ajudar Tortosa, el de 100.000 duros, es- 
tablert el 22 de gener del 1811 amb la 
mateixa finalitat i del qual correspon- 
gueren 10.000 duros al corregiment de 
Tarragona, el de 150.000 duros impo- 
Sat als comerciants de Tarragona, Reus, 
Valls i Vilanova, del qual tocaren 33.100 
duros als tarragonins: el de 100.000 du- 
ros decretat el gener per socórrer el 
castell de Figueres, el de nou milions 
de rals del 6 de maig del 1811, el de 
33.500 duros de l'11 de maig del 1811, 
exigit només als comerciants tarrago- 
nins per atendre necessitats de guer- 
ra, i el de 40.000 duros per als hospi- 
tals, dels quals 8.000 duros pertocaren 
al corregiment tarragoní i 1.250 a Tar- 
ragona. 

La Junta Superior animà els acaba- 
lats a fer donatius per contribuir a les 
despeses bèlliques. Les classes be- 
nestants tarragonines acolliren favo- 
rablement les peticions i no dubtaren 
a fer-ne, la majoria a l'estiu del 1808, 
quan hi havia diners i grans esperan- 


ces de fer fora de la Península els fran- 
cesos en un termini de temps més avi- 
at curt. Una bona part d'aquests dona- 
tius els realitzaren els eclesiàstics, des 
de l'arquebisbe fins a la confraria de 
preveres, tot passant per les dignitats, 
els capitulars, els monestirs de Poblet i 
Santes Creus i la cartoixa d'Escaladei. 
Els donatius eclesiàstics s'elevaren a 
19.244 lliures. A més de les aportacions 
clericals, coneixem els 3.285 rals de Ra- 
mon Caputo, els 110.844 rals de Josep- 
Antoni de Castellarnau, els 1.600 duros, 
entre préstecs i donatius, d'Antoni de 
Martí i Franquès, el miler de rals pres- 
tats per Josep Salvany els 3.933 rals 
dels Amics del País, els 8.212 rals de la 
germandat de la Santa Creu i les 150 
lliures donades i les 300 lliures presta- 
des per la gent de mar. 

A les contribucions i imposicions 
fins ara esmenades, s'hi han d'afegir 
els arbitris municipals extraordinaris 
que s'agregaren als ordinaris que es 
pagaven abans que comencés la guer- 
ra. Els nous arbitris foren: 10 rals set- 
manals als venedors d'aiguardent a la 
menuda, 3 pessetes als venedors de 
pesca salada: 1 pesseta als venedors 
d'oli i sabó: 6 pessetes als venedors de 
pesca salada a l'engròs, 3 rals per cada 
porc venut, 1 pesseta per cada porc 
mort, 8 diners per cada lliura de carn 
de porc venuda: 10 rals per cada càrre- 
ga de vi entrada a la ciutat, 8 sous per 
cada lliura de carn venuda: 3 sous per 
cada càrrega de "caballo major" entrat 
a la ciutat, i 2 sous i 3 diners per cada 
càrrega de "caballo menor" que entrés 
a la ciutat. 


Del que hem dit suara es pot adver- 
tir l'elevadíssima voracitat fiscal que 
hagueren de patir els tarragonins del 
1808 al 1811, especialment quan les 
noves imposicions s'afegiren a les di- 
guem-ne tradicionals del delme, la pri- 
mícia, el paper segellat, l'impost sobre 
la sal, els arbitris municipals, etcètera. 
Per tant, Tarragona, com a consequèn- 
cia de la guerra, experimentà grans 
canvis, ja que veié més que doblada la 
seva població i el seu port registrà una 
gran activitat. Les circumstàncies del 
moment feren que alguns poguessin 
aconseguir bons guanys, però la ma- 
joria dels ciutadans, aquells que vivien 
del seu treball, es trobaren amb grans 
dificultats per poder sobreviure a cau- 
sa de l'alça dels preus i de les contribu- 
cions. Aquest estat de coses va fer que 
als recaptadors se'ls fes difícil aconse- 
guir que els paguessin. 

Tarragona era considerada un lloc 
segur, per la qual cosa fou triada per 
moltes persones forasteres per refugi- 
ar-s'hi. L'augment de població obligà 
l'Ajuntament a prendre mesures per 
garantir els subministraments i la ciu- 
tat experimentà un gran canvi que en 
el port es manifestà amb un increment 
del moviment de vaixells que res- 
tà clarament patentitzat en els comp- 
tes de la duana, que el 1809 recaptà 
3.252.709 rals i el 1810, més els cinc 
primers mesos del 1811, aconseguí 
elevar els ingressos a 18.421.728 rals. 
Com s'esdevé en aquests casos, s'im- 
posà la llei de l'oferta i la demanda i 
els preus augmentaren, amb els efec- 
tes que un moviment d'aquestes ca- 


racterístiques sempre té sobre la po- 
blació. 

Entre els anys 1808 i 1811 es pro- 
duí una alça dels lloguers urbans com 
a resposta al gran nombre de persones 
forasteres que s'instal-laren a la ciutat. 
Un augment tan considerable del nom- 
bre de veins havia d'incidir necessària- 
ment en els preus dels lloguers, ja que 
molts propietaris volgueren aprofitar 
l'avinentesa per incrementar el preu 
dels lloguers. Aquesta realitat fou re- 
coneguda per l'Ajuntament, que, en la 
sessió de l'11 de maig del 1810, adme- 
té que "no hay en Tarragona una casa 
por alquilar ni una habitación y si se 
presenta es a unos precios excesivos y 
que sólo puede aportarlos el que tiene 
patrimonio o rentas o bien un empleo 
de mucho lucro". Recasens i Comes ha 
estudiat el lloguer d'una casa propietat 
del beateri de Sant Domènec, que su- 
posem que no era tan cobdiciós com al- 
tres propietaris, que entre 1809 i 1810 
experimentà un increment en el preu 
del lloguer del 172 90. L'excessiu cost 
dels lloguers també arribà al capità ge- 
neral O'Donnell, que, el juliol del 1810, 
envià a l'Ajuntament un ofici en què 
li deia que havia "sabido con el mayor 
disgusto la tiranía con que se hace pa- 
gar a desmedidos exhorvitantes preci- 
os los alquileres de las casas a los in- 
felices expatriados y a otros varios in- 
dividuos que en razón de su destino 
residen en esta ciudad", i li demanava 
que intervingués a fi que els preus dels 
lloguers fossin més raonables. Davant 
l'abús dels propietaris, les autoritats 
decidiren prendre mesures i el Consell 

de Regència, el 3 de gener del 1811, va 
treure un edicte en què es deia que cap 
propietari podia exigir pel lloguer dels 
seus habitatges una quantitat superior 
en un terç al preu que tenia l'any 1808, 
és a dir, les autoritats acceptaven com 
a raonable un increment del 33 90, però 
no més. 

L'augment de població com a conse- 
quència de l'arribada de forasters féu 
necessari incrementar la vigilància per 
garantir l'ordre públic, als dos alcal- 
des de barri, que eren els que en tenien 
cura, se n'afegiren quatre més i la ciu- 
tat passà a tenir-ne Sis: quatre per a la 
Part Alta i dos per a la Marina. També 
preocupà molt l'Ajuntament el mante- 
niment de la salut pública. Així, s'orde- 
nà que els fems fossin trets de casa de 
matinada, abans de dos quarts de deu, 
es prengueren mesures contra el fet de 
deixar les premses al carrer, ja que la 
brisa els embrutava, i s'amenaçà amb 
una multa de 3 lliures les venedores 
de verdures de la plaça de les Cols si 
en plegar no deixaven net el lloc de la 
parada. Malgrat la bona voluntat de les 
autoritats, les vies públiques continua- 
ren estant brutes i foren, junt amb l'ex- 
cés de gent i l'arribada dels ferits dels 
hospitals de campanya, una de les cau- 
ses de l'epidèmia del 1809. L'estat de 
guerra provocà la indigència entre un 
sector de la població, per la qual cosa 
l'Ajuntament hagué d'establir, el mes 
de maig del 1808, una sopa econòmica 
que s'organitzà segons el que s'havia 
fet el 1802. 

Durant la Guerra del Francès tot- 
hom se serví de la impremta per fer 


arribar arreu els seus punts de vista a 
base de fulls volanders, fullets, diaris, 
proclames, circulars, ordres, bans, dis- 
posicions, informes, etcètera. En co- 
mençar la guerra, a Tarragona només 
hi havia una impremta: la de la vídua 
Maria Canals, portada per l'impressor 
Miquel Puigrubí, que a partir del 1810 
treballà amb l'únic nom de Miquel Pui- 
grubí o de Miquel i Joaquim Puigrubí, 
pare i fill. El 1808 arribà fugitiu de Bar- 
celona l'impressor Antoni Brusi, que 
obrí una impremta que es mantingué 
activa fins al maig del 1811. També tre- 
ballà a Tarragona Antoni Roca, un altre 
impressor barceloní escàpol dels fran- 
cesos. A aquestes impremtes s'hi ha 
d'afegir la que seguia la Junta Superior. 

L'establiment a Tarragona de la Jun- 
ta Suprema del Principat va donar una 
certa vida cultural, ja que la presèn- 
cia de l'organisme polític i les autori- 
tats militars comportaren la impressió 
d'una munió de proclames, manifestos, 
ordres i opuscles de tota mena, a més 
de la publicació de la Gazeta militar y 
política del Principado, el primer nú- 
mero de la qual sortí el 26 d'agost del 
1808, se suspengué el 15 de desembre 
i reaparegué el març del 1809, era el 
portaveu de la Junta, sortia els dimarts 
i els divendres, tenia vuit pàgines en 
octau i s'editava a la impremta de Ma- 
ria Canals, que duia Miquel Puigrubí. 
L'1 de novembre del 1808 aparegué per 
primera vegada el Diario de Tarragona, 
amb un format similar al de la Gazeta 
i el Diario de Barcelona, s'editava a la 
impremta de la vídua Canals, imprès 
per Miquel i Joaquim Puigrubí, duia 


l'escut de la ciutat a la capçalera i s'es- 
pecialitzà a donar notícies bèl-liques i 
econòmiques i a informar sobre el mo- 
viment portuari. També s'ha d'esmen- 
tar el diari del Congrés provincial del 
1810, que es publicà amb el títol AI Pú- 
blico. 

El gener del 1809 la brutícia, la con- 
centració de gent —es diu que s'arribà 
a les seixanta mil persones entre civils 
i militars— i el trasllat a la ciutat dels 
hospitals de campanya instal-lats a Vi- 
lafranca del Penedès, Vilanova i Sitges 
provocaren l'epidèmia de febre tifoide 
que s'inicià la segona meitat del mes de 
desembre del 1808 i finalitzà a mitjans 
d'agost del 1809, amb la màxima viru- 
lència durant el mes de maig. Tarrago- 
na intentà combatre l'epidèmia amb la 
medicina i principis científics, com ara 
descongestionar les casernes, netejar 
les vies urbanes, fumigar les habitaci- 
ons on haguessin mort persones afecta- 
des per l'epidèmia, rentar les robes i els 
objectes dels difunts al Francolí, tras- 
lladar amb urgència els cadàvers al ce- 
mentiri —on eren enterrats a nou pams 
de terra— i imposar fortes sancions als 
apotecaris que adulteressin els medica- 
ments. Però també amb la fe i la devo- 
ció. Així, el 8 d'abril es traslladà la imat- 
ge de la Mare de Déu del Claustre de la 
seva capella a l'altar major de la cate- 
dral, i el 16 d'abril fou el braç de Santa 
Tecla el que es tragué en processó. 

El record de l'epidèmia va fer que 
l'Ajuntament, mitjançant pregons rei- 
terats, recordés contínuament al veinat 
la conveniència d'escombrar i regar els 
carrers, buidar les comunes un cop al 


mes, no tirar aigues brutes als carrers 
i la necessitat de blanquejar els habi- 
tatges, establint la prohibició d'enter- 
rar dins la ciutat i imposant l'obligació 
de fer els enterraments al cementiri tot 
just estrenat. 

Quantes víctimes causà l'epidè- 
mia2 El doctor Canet diu que entre ci- 
vils i militars devien vorejar les vuit 
mil defuncions. Salvat i Bové afirma 
que foren 4.200 civils i 6.000 militars, 
cosa que fa un total de més de deu mil 
morts. Recasens i Comes ha buidat els 
llibres d'òbits de la parròquia de la ca- 
tedral entre desembre del 1808 i l'agost 
del 1809 —que cal dir que no registren 
totes les víctimes—, amb un resultat de 
2.020 defuncions, concentrades en els 
mesos de març (397), abril (446) i maig 
(330). S'ha de destacar que l'epidèmia 
causà quasi tantes víctimes com el set- 
ge i l'assalt del 1811, i entre elles desta- 
quen el canonge Bonaventura Canals, 
el corregidor Juan Smith, el tresorer Jo- 
sep Bergadà, el capità general Theodor 
de Reding, el canonge Pau Domingo, el 
tinent coronel Juan-Francisco Garcés i 
els nobles Bernat de Sentmenat, Car- 
les de Morenés i de Caçador, Salvador 
de Llorac, Gaspar de Cases i Manuel de 
Montoliu i d'Erill. 

La guerra trasbalsà l'estructura 
econòmica de Tarragona. En conver- 
tir-se la ciutat en la capital del Prin- 
cipat s'hi establiren gran quantitat de 
funcionaris i militars d'alta gradua- 
ció amb les seves famílies. També s'hi 
aveinaren molts refugiats, alguns d'ells 
amb recursos econòmics considerables. 
Paral-lelament, el port experimentà un 


gran moviment de persones, queviures, 
mercaderies i diners, aquesta activitat 
desenvolupà el comerç i atragué molts 
comerciants que, fins i tot, impulsaren 
l'establiment d'un Consolat de Comerç 
que fou aprovat el 14 de març del 1810 
pel Consell de Regència i tingué com a 
cònsol primer el comerciant Guillem 
Oliver. 

Es pot dir que els anys de la Guer- 
ra del Francès anteriors al setge foren 
la primera gran època del port mo- 
dern de Tarragona, ja que els ingressos 
de la duana passaren d'una mitjana de 
43.223 rals en el quinquenni 1784-1788 
a 3.252.709 rals el 1809 i a 18.421.728 
rals l'any 1810 i els primers mesos del 
1811. Recasens i Comes parla, utilitzant 
el Llibre d'Ordres Superiors de Sanitat, 
de setanta-dues embarcacions entrades 
al port del 9 d'octubre del 1810 al 30 de 
gener del 1811, de les quals cinc eren 
vaixells de guerra anglesos, vint-i-dues 
eren embarcacions d'altura i quaranta- 
set de cabotatge. Per la nostra part po- 
dem dir, gràcies a les ordres d'embarca- 
ment de mercaderies de la casa comer- 
cial de Josep Yxart i Baldrich, que, del 
desembre del 1808 al gener del 1811, 
entraren, com a mínim, dos vaixells 
procedents de Veracruz, trenta-dos de 
Cadis, un d'Alacant i un altre de Ciutat 
de Mallorca: mentre que del port sorti- 
ren disset naus vers Cadis, onze cap a 
Veracruz, dues amb destí Cumanà, tres 
cap a Buenos Aires, Ciutat de Mallorca i 
Vilanova i una en direcció a Cartagena 
de Indias i Barcelona. 

Tanmateix, les males collites i els 
estralls de la guerra afectaren les clas- 


ses populars, per a les quals fou un au- 
tèntic flagell l'augment de preus que 
s'experimentà com a consequència 
de l'increment del veinat i calgué fer 
pregons per evitar l'alça excessiva de 
preus. 

La Junta Corregimental ordenà als 
ciutadans el lliurament de la meitat de 
la plata i or que tenien, i als eclesiàstics 
els objectes fets amb aquests metalls 
que no fossin necessaris per al culte, 
demanda que s'anà incrementant, fins 
a l'extrem que, el 15 de gener del 1811, 
Campo Verde només permeté a les ca- 
tedrals retenir sis calces, dos copons, 
una custòdia, l'urna del monument, les 
àmfores dels sants olis, les ampolle- 
tes per a l'extremunció i un encenser, 
mentre que les parròquies tan sols po- 
dien conservar dos calces, dos copons, 
una custòdia i les ampolletes de l'ex- 
tremunció. En aquest decret també es 
prohibí a les persones, "sean del grado, 
dignidad y condición que fuesen el uso 
de oro y plata, tanto en el uso domésti- 
co como en el adorno de sus personas y 
vestidos", quedaven exclosos d'aquesta 
disposició els militars, ja que eren els 
salvador de la Pàtria, i aquest gran fa- 
vor, naturalment, bé mereixia algun 
privilegi. No cal dir que la gent s'hi re- 
sistí i per aconseguir que entreguessin 
l'argenteria es féu saber que els lliura- 
ments es rebrien en qualitat de reinte- 
grament per quan acabés el conflicte. 

Com era obvi, els objectes de plata i 
or acabaren a les fàbriques de moneda. 
El 14 de gener del 1809 la Junta Cor- 
regimental de Tarragona comunicà a la 
Junta Superior que havia trobat "suje- 

tos idóneos para el desempefio de las 
operaciones de acufiar moneda", que 
tot fa pensar que era Josep Batlle, be- 
neficiat de la Selva del Camp, ja que 
fou elegit per la Junta Corregimen- 
tal "para dirigir la màquina necesaria 
para el acufio de monedas", i fou ell 
qui construí els instruments més deli- 
cats de la fàbrica en la qual també hi 
treballaren argenters arribats de Ma- 
llorca. El gener del 1809 la fàbrica es- 
tava en funcionament, i el febrer pogué 
lliurar a la tresoreria de la Junta Corre- 
gimental 2.500 duros, als quals en se- 
guiren un miler el 8 de març, 7.360 el 
10 de març, dos milers el 27 de maig i 
2.500 el 10 de juny. Com que calia fer 
saber l'existència d'aquestes mone- 
des, la Junta va fer imprimir una cir- 
cular en què notificava que es tractava 
de duros de plata que portaven les ar- 
mes de Catalunya al revers, i a l'anvers 
la inscripció "5.PS, FER VII. 1809", els 
quals tenien totes les garanties per tal 
com tant "en el peso, como en el quila- 
te, acreditan igual valor al de los demàs 
que hasta aquí han sido fabricados". La 
fàbrica funcionà fins al juny del 1809, 
en què fou substituida per la de la Jun- 
ta Suprema, establerta a Reus l'1 de 
juliol del 1809 sota la direcció de Joan 
Amat, i treballà amb regularitat fins al 
20 de març del 1810, en què la proximi- 
tat dels francesos a Reus va aconsellar 
traslladar-la a Tarragona, on romangué 
fins al 14 d'abril, en què tornà a Reus 
la secció d'encunyació de plata, i la de 
coure restà a Tarragona. La segona eta- 
pa reusenca de la fàbrica acabà el 14 
d'agost, en què, ocupada Reus nova- 


ment pels francesos, es mudà un cop 
més a Tarragona, on funcionà fins al 
mes de maig del 1811, en què fou des- 
muntada i embarcada vers Mallorca el 
dia 27. Allí funcionà des de l'agost del 
1811 fins al 30 de juny del 1814. La fà- 
brica, a més de batre moneda d'or, pla- 
ta i coure, també encunyà medalles mi- 
litars commemoratives, com la dedica- 
da a recordar l'acció d'Hostalric, entre 
d'altres. 

Malgrat tot el que s'ha dit suara, la 
vida seguia i a Tarragona se celebra- 
ven festes i es feien commemoracions. 
El 30 de maig, festivitat de Sant Ferran, 
es realitzà un ofici solemne a la cate- 
dral amb tedèum, al qual assistiren el 
capità general, l'Estat Major de l'exèr- 
cit, els oficials de la guarnició i l'Ajun- 
tament en corporació. El Corpus tam- 
bé es commemorà, però amb les des- 
peses mínimes possibles, i la mateixa 
filosofia s'emprà per Santa Tecla. El 2 
d'agost hi hagué a l'església dels Sants 
Reis una brillant funció religiosa en 
honor de les persones que havien in- 
tentat alliberar Barcelona i que en ser 
descobertes foren executades. També 
es féu festa el 14 d'octubre, l'aniversari 
del rei, amb ofici a la catedral, voltejar 
de campanes, salves d'artilleria i llumi- 
nàries públiques. 


El setge i l'assalt del 1811 
Les defenses de Tarragona 
En iniciar-se la Guerra del Francès, 


Tarragona disposava d'una primera lí- 
nia fortificada formada per la muralla 


romana i medieval, i una contramura- 
lla bastida durant la Guerra de Succes- 
sió. Quasi adossada a la part exterior 
de la contramuralla hi havia una se- 
gona línia, construida al mateix temps 
que aquella, que començava a la bate- 
ria de Santa Clara, seguia amb els ba- 
luards de Sant Climent, de la Mercè i 
de Sant Antoni, i continuava amb els 
baluards de Sant Magí, Sant Dídac, Ro- 
sari, la porta de Sant Francesc i el ba- 
luard de la Sínia. Al baluard de Sant 
Magí s'iniciava una altra obra consi- 
derable que reforçava l'anterior. En un 
turó proper s'aixecava el fort de Sant 
Jeroni. Damunt el camí de Barcelona 
i a continuació venien els baluards de 
la Creu, la Plaça d'Armes, Sant Jordi i 
de la Reina. A la banda nord es troba- 
ven els baluards del Rei i de Sant Pere, 
avançats respecte als de Sant Domènec 
i Negre, el baluard del Roser i el fortí 
de Sant Pau, d'on s'iniciava la part oc- 
cidental de les fortificacions, la més fe- 
ble del conjunt, constituida per un ter- 
raplè i els baluards de Cervantes, Jesús, 
Sant Joan i Sant Pau. Totes aquestes 
defenses s'unien amb la zona portuària 
mitjançant una línia de cortines i balu- 
ards composta pel baluard de Sant Do- 
mènec, la Lluneta del Príncep, el fortí 
de Sant Carles, la Mitja Lluna del Rei, 
el baluard d'Orleans, el fortí Reial, la 
bateria de Sant Josep i la bateria del 
Llatzeret. Des de la Lluneta del Prín- 
cep partia una línia que anava fins al 
fort avançat del Francolí. El port resta- 
va protegit i defensat per les bateries 
dels Caputxins, la cortina del baluard 
de la Marina i el baluard de Sant Car- 


les, que estaven units per una cortina. 
Tarragona, doncs, es presentava envol- 
tada de baluards, fortins i cortines que 
formaven un complex defensiu força 
rònec, en mal estat, inacabat i força ob- 
solet. Calia, si es volia afrontar un setge 
en condicions de resistir, restaurar-lo i 
millorar-lo, sobretot a la part de la zona 
portuària. 

Es passà a reforçar les fortificaci- 
ons existents amb noves construccions 
que, dissortadament, es feren amb ma- 
terials de poca qualitat i en poc temps. 
D'aquesta realitat n'era conscient el 
general Senén de Contreras, que tenia 
molt clar que Tarragona "no podría re- 
sistir a un sitio en regla a causa de los 
muchos defectos de sus fortificaciones 
débiles, sin concluir las més de ellas, 
sin consistencia, sin fosos, ni por consi- 
guiente caminos cubiertos, sin puertas 
para poder comunicarse y hacer fuer- 
tes salidas contra el enemigo para ar- 
rojarle de sus obras y recobrar las que 
nos tomase". També era de la mateixa 
opinió el capità d'artilleria Estanislau 
Guiu, que assegurava que la major part 
de les obres fetes del 1809 al 1811 eren 
lleugeres i poc sòlides, perquè havien 
estat aixecades de pressa i corrents i 
també perquè "algunas estaban sin ter- 
minar, otras no tenían fosos y todas ca- 
recían de resguardos y blindajes a pru- 
eba". 

Per a la protecció dels afores de la 
plaça es fortificaren els turons de l'Oli- 
va, del Llorito i dels Ermitans. Dels tres 
forts el més important era el de l'Oliva, 
que havia estat projectat com una de- 
fensa bàsica del sistema defensiu tar- 


ragoní per tal com la seva artilleria po- 
dia protegir la línia fortificada de la po- 
blació de la Marina. Aquesta fortalesa 
tenia capacitat per a dos milers de sol- 
dats d'infanteria i dos-cents cinquan- 
ta artillers, i a més disposava d'amplis 
fossars. El mur occidental era recte i 
retallat en la roca, i els altres tres, en 
talús, eren de maçoneria. Fou l'obra 
més important i costosa de totes les 
que es feren per posar la ciutat en si- 
tuació de defensa, i quan restà enllestit, 
el febrer del 1811, el marquès de Cam- 
po Verde, sempre demagog, autoritzà 
els tarragonins, abans que fos artillat, a 
visitar-lo durant sis dies. 

L'any 1808 la Junta Corregimental 
va crear una comissió de fortificacions 
que va disposar la formació de compa- 
nyies de treball, formades per ciuta- 
dans d'edats compreses entre els setze 
i els quaranta anys, que feren les pri- 
meres feines de reforç de les defenses. 
Després de la derrota de Molins de Rei, 
Reding decidí millorar les fortificacions 
i encarregà la comesa al sergent major 
Ramon Folguera, però la manca de fons 
les va alentir. Caigudes Lleida i Tortosa 
en mans franceses, la possibilitat que 
Tarragona fos assetjada es manifes- 
tà ben real, cosa que féu reprendre les 
obres i permeté millorar les fortifica- 
cions de la Part Baixa, però amb grans 
dificultats per la manca de diners per 
pagar els treballadors. 


L'exèrcit assetjador 


El 10 de març del 1811 i per con- 
ducte del príncep de VVagram, Napoleó 


ordenà a Louis-Gabriel Suchet pren- 
dre Tarragona. Com era natural, se li 
havien de facilitar els recursos neces- 
saris per emprendre l'acció i per això 
s'agregà al govern d'Aragó, que ja esta- 
va en mans de Suchet, els territoris de 
Tortosa, Lleida i Tarragona, és a dir, tot 
el que es trobava a l'oest d'una ratlla 
que començava a les costes de Garraf, 
assolia el coll de l'Ordal, seguia el curs 
del riu Anoia fins a Iborra, continuava 
pel Llobregat i arribava al Segre, d'on 
es desplaçava fins als límits de la de- 
marcació lleidatana, tot seguint el curs 
de la Noguera. Després de garantir-li 
l'autoritat damunt la Catalunya Nova, 
se li assignaren les forces indispensa- 
bles per poder dur a terme l'empresa 
posant sota el seu comandament qua- 
tre regiments d'infanteria francesa, la 
divisió italiana i la napolitana, el regi- 
ment conegut com de Napoleó i el de 
caçadors reials italians, de l'exèrcit de 
Catalunya, que s'afegiren a l'exèrcit 
d'Aragó. D'aquesta manera, els 17.000 
homes sota les ordres de Suchet pas- 
saren a ser 40.000, l'origen dels quals 
era francès, polonès, italià i napolità. A 
l'hora de la veritat, de tots aquests sol- 
dats Suchet només podia comptar amb 
la meitat, ja que li calia controlar el ter- 
ritori ocupat, amb el benentès, com diu 
a les seves memòries, que "pour conqu- 
érir une ville, il avait besoin de conser- 
ver ou de contenir des provinces entiè- 
res". Direm, com a curiositat, que l'or- 
dre imperial, en la qual també figurava 
el pla d'operacions que calia desenvo- 
lupar a Catalunya —presa de Montser- 
rat, Cardona, Berga i la Seu d'Urgell—, 

acabava dient que la conquesta de Tar- 
ragona coronaria la glòria militar de 
Suchet i li asseguraria nous mèrits que, 
sens dubte, l'emperador valoraria posi- 
tivament, com així succeí, ja que el no- 
menà mariscal de França. 

Suchet començà els preparatius del 
setge de Tarragona convençut, com es- 
criví al seu germà, que ocupar la plaça 
no era empresa fàcil, ja que tenia bo- 
nes defenses —en això exagerava-— i dis- 
posava de l'ajuda que li podia fornir 
l'estol anglès (en començar el setge es- 
tava format per tres naus, un parell de 
fragates i barques artillades) sota el co- 
mandament del comodor Codrington, a 
més, pels voltants es trobava l'exèrcit 
espanyol i calia preveure els atacs dels 
guerrillers. El general francès ho pre- 
veié tot, i aquesta gran i acurada pre- 
paració fou, segons Camillo Vacani, el 
que permeté als francesos assolir la 
victòria damunt Tarragona. 

L'exèrcit que Suchet dugué davant 
les muralles de Tarragona estava for- 
mat per tropes d'infanteria, cavalleria, 
artilleria, enginyers i auxiliars. La in- 
fanteria la integraven les divisions Ha- 
rispe, Habert i Frère, que comprenien 
les brigades Salme, Palombini, Balat- 
hier, Montmarie, BroniRosXi, Lauren- 
cey i Callier, que al seu torn aplegaven 
tretze regiments i vint-i-nou batallons 
amb un total de 14.370 homes. La ca- 
valleria la comandava el general Bous- 
sard i estava integrada per quatre re- 
giments i deu esquadrons amb 1.447 
homes. L'artilleria la manava el gene- 
ral Valée i aplegava 2.081 homes. Els 
enginyers, 721 homes, estaven sota les 


ordres del general Rogniart, i final- 
ment hi havia les tropes auxiliars, que 
aplegaven 569 homes. En total, 19.188 
soldats que procedien, la major part, 
del setè exèrcit establert a Catalunya. 
Suchet, en les seves memòries, parla de 
manera molt elogiosa d'aquests soldats, 
dels quals destaca la seva activitat, ab- 
negació, constància i valor. Els oficials 
demostraren en tot moment estar molt 
ben preparats i tenir una gran capaci- 
tat i experiència. 

Els francesos es plantaren davant 
Tarragona ben proveits de material bèl- 
lic, amb un tren de setge que, a més de 
les municions, aplegava seixanta-sis 
peces d'artilleria, de les quals vint-i- 
quatre eren del calibre 24 i divuit mor- 
ters. L'artilleria de campanya constava 
de trenta-sis peces que havien estat 
preses als espanyols a Lleida i Tortosa. 


La guarnició 


En iniciar-se el setge la guarnició de 
la plaça era de 6.660 homes, dels quals 
2.500 pertanyien a les milícies urba- 
nes. A mesura que avançava el setge 
acudiren per via marítima nous refor- 
ços. El 10 de maig entraren a Tarrago- 
na dos milers d'homes. El 26 hi desem- 
barcà, procedent de València, el tercer 
batalló de caçadors de València, i el 
primer regiment de Savoia, que en su- 
mava dos mil més. També hi arribaren 
dos-cents artillers valencians, quatre- 
cents soldats de Mallorca i cinc milers 
més procedents de València i Cadis. La 
guarnició augmentà considerablement 
i a finals de maig se situava entorn 


dels setze mil homes, aquesta quanti- 
tat es mantingué poc temps, ja que el 
31 Campo Verde sortí de la plaça endu- 
ent-se'n sis mil soldats, cosa que deixà 
la guarnició reduida a uns deu mil ho- 
mes que eren una barreja de veterans i 
de novells. 

Del 10 al 31 de maig, el comanda- 
ment de la guarnició estigué en mans 
del marquès de Campo Verde, que a 
l'hora de la veritat no demostrà tenir 
grans dots militars i de qui Josep Co- 
trina diu que "sus dotes personales no 
le acreditaban como el general de la ta- 
lla que requerían las circunstancias, y 
a su irresolución se debe no la pérdi- 
da de Tarragona, que esta hubiera cai- 
do, tal vez, como otras plazas, cayeron 
tras de obstinadíssima resistencia, sino 
que fuera tal la magnitud enorme del 
desastre". 

Sota les ordres de Campo Verde 
estava Juan-Senén de Contreras, que 
defensà la plaça des de la sortida del 
marquès fins al dia infaust de l'assalt. 
Contreras s'hagué de fer càrrec de la 
guarnició per disposició de Campo Ver- 
de quan només feia dos dies que havia 
arribat a Tarragona a bord de la fra- 
gata Pueblo. Contreras, davant l'ordre 
del comandant en cap, al-legà que era 
un nouvingut que ho desconeixia tot i, 
posteriorment, escriví que "hallàndome 
recien llegado no conocía los gefes, las 
tropas, las autoridades civiles, los habi- 
tantes, ni la plaza, ni los recursos, ni los 
recursos del país, que me era como ex- 
trangero, ni en fin nada de quanto deba 
conocer un general para poder defen- 
der bien una plaza que se le confía". 


Però tot fou inútil. Davant la responsa- 
bilitat que li havia sobrevingut, Contre- 
ras, que segons Galiano era "de valor y 
habilidad" encara que "algo jactansioso 
con presunción de escritor", es prepa- 
rà per aconseguir el control de la situa- 
ció i en primer lloc, com ell mateix ha 
deixat escrit, el que va fer fou reglar el 
servei de la tropa, establir una policia 
militar, formar els ciutadans en compa- 
nyies i dedicar les dones a fer cartutxos 
i benes. 

El material bèllic mai fou abun- 
dant. Ens ho demostren les contínues 
demandes del comandant del cos d'ar- 
tilleria al comandant en cap des del se- 
tembre del 1810 fins al maig del 1811. 
A la fi s'aconseguí que no en manqués, 
però les existències mai foren consi- 
derables i per això el cap dels artillers 
es queixà tot sovint del consum exces- 
siu que es feia de municions, ja que 
no eren excessives i calia conservar- 
les per quan calgués emprar-les ve- 
ritablement. Aquest cap militar com- 
prenia el perquè del consum excessiu 
que es feia, per tal com "siguiendo la 
costumbre establecida desde el primer 
día, se manifestaba el entusiasmo de 
los defensores y se acrecentaban los 
alientos de los moradores de la plaza 
poniendo en ejercicio los cafiones de 
las baterías", i hi afegia que "es acha- 
que viejo que la confianza de una po- 
blación asediada fés el cas de Tarrago- 
nal se sostenga y anime cuando puede 
dar muestra de su poder ofensivo, que 
tan bien refleja el funcionamiento de 
las bocas de fuego, por eso el pueblo 
y la tropa clamaban por que dispara- 


se la artilleria". El comandant gene- 
ral d'artilleria, brigadier Carrasqueda, 
trobava aquesta política nefasta i el 
14 de maig afirmà que "el consumo de 
municiones sólidas y huecas que se ha 
hecho en esta plaza desde la presen- 
tación del enemigo, es tanto màs ex- 
cesiva cuanto todavía no ha disparado 
éste un tiro de cafión ni aún del menor 
calibre". 

Tarragona disposava de 340 canons 
de 24, 16, 12 i 8 polzades, abusos de 9 i 
morters de 14, 12 i 10, que estaven re- 
partits per tots els forts, tret del de la 
Creu, que estava armat exclusivament 
amb peces de 16 i morters de 12. El fort 
de l'Oliva disposava de catorze peces 
de 24. D'altra banda, les armes portàtils 
de la guarnició tenien un origen molt 
variat: unes havien estat fabricades a 
Catalunya, altres eren angleses i unes 
quantes procedien de captures fetes 
als francesos. Sempre n'hi hagué una 
certa mancança, i per això contínua- 
ment trobem sollicituds de noves ar- 
mes fetes als governadors de Mallorca 
i Menorca i a la Junta Superior. Durant 
el mes de juny foren desembarcats Sis 
milers de fusells, dels quals més de la 
meitat s'havien de recompondre. 


Primera fase del setge 


Suchet, una vegada s'hagué incor- 
porat a les tropes que li havien estat 
adjudicades, disposà els preparatius 
per atacar Tarragona. A Tortosa con- 
centrà el tren del setge i els animals 
de tir necessaris per al seu trasllat, així 
com les provisions de farratge i el ma- 


terial sanitari. El 24 d'abril del 1811 
sortí de Saragossa cap a Lleida, on, el 
dia 26, revisà les tropes de la divisió 
Harispe. El 28 deixà Lleida i prengué 
el camí de Montblanc, on arribà l'ende- 
mà: un cop desembarassada la ruta de 
les partides de sometents i miquelets, 
prosseguí vers Alcover, i el 2 de maig es 
trobava a Reus, on instal-là el quarter 
general. La divisió Habert, l'artilleria i 
les unitats d'enginyers sortiren de Tor- 
tosa el dia 1 i cap al capvespre arriba- 
ren a Cambrils. 

El 3 de maig l'exèrcit francès es pre- 
sentà davant la plaça i ocupà el territori 
que l'envoltava. La brigada Salme avan- 
çà vers el Francolí i féu recular més en- 
llà del riu les avançades de la guarni- 
ció tarragonina. El general Harispe va 
ocupar Constantí i Habert féu el ma- 
teix amb Vila-seca. L'endemà la brigada 
Salme se situà davant el fort de l'Oli- 
va, mentre que la brigada de Palombi- 
ni ocupava el Llorito i el comellar dels 
Ermitans, que havien estat abandonats 
pels espanyols. Al mateix temps la bri- 
gada Balathier tallava el camí de Barce- 
lona i la divisió Habert avançava fins a 
la desembocadura del Francolí, amb la 
qual cosa el cercle de la plaça per ter- 
ra restà complet. Només quedava lliure 
la via marítima. El setge de Tarragona 
quedà fixat del tot en situar-se el parc 
d'artilleria a la Canonja, l'emmagatze- 
matge de queviures i l'hospital general 
de sang a Reus i restar les espatlles co- 
bertes amb l'establiment de guarnici- 
ons a Falset i Móra. Suchet, doncs, que- 
dà sòlidament situat i en condicions de 
moure's amb llibertat. 

Els tarragonins advertiren els pri- 
mers moviments de l'exèrcit que els 
anava a assetjar amb relativa tranquil- 
litat, ja que pensaven, com un dels per- 
sonatges de Gras i Elies, que si el fran- 
cès atacava la seva ciutat "no quedarà 
con ganas de volverlo a repetir"i esta- 
ven convençuts que "Tarragona no ca- 
erà en poder de los franceses, aunque 
el sefior Bonaparte tenga puestos los 
ojos en nuestra metropolitana ciudad, 
pues por su posición marítima y por 
sus fuerzas e inespugnables muros que 
han sido reparados, principalmente los 
que cifien la parte alta de la capital, re- 
sistiràn a todo ataque por valiente, de- 
cidido y numeroso que sea el enemigo". 

El dia 5 la guarnició realitzà quatre 
sortides, protegida per un foc conside- 
rable disparat des de la plaça i el fort 
de l'Oliva, l'actuació aconseguí fer re- 
cular momentàniament les avançades 
enemigues, però no evità que els fran- 
cesos tallessin l'aqueducte que porta- 
va les aigues a la ciutat des de Puigpe- 
lat i que iniciessin la construcció d'un 
reducte a un quilòmetre del fort del 
Francolí, a la vora de la mar, que, toti el 
canoneig de l'esquadra anglesa, restà 
enllestit el dia 13, i que, un cop prove- 
it de canons, aconseguí mantenir allu- 
nyades les naus angleses. 

Suchet advertí que la part més fe- 
ble del recinte fortificat tarragoní era la 
de l'oest, és a dir, la compresa entre el 
baluard d'Orleans i el fort del Franco- 
lí, i decidí començar l'atac per aques- 
ta zona, sobretot perquè la caiguda del 
fort del Francolí deixaria la ciutat sen- 
se la possibilitat d'utilitzar les aigues 


del riu al mateix temps que permetria 
dominar l'entrada del port, amb la qual 
cosa es tallarien les comunicacions 
marítimes que encara tenien obertes 
els assetjats. El general francès, però, 
tot i tenir clar el que calia fer, canvià 
els plans d'atac i donà preferència a la 
presa del fort del Francolí i deixà per 
més endavant la del de l'Oliva, que, tard 
o d'hora, també havia d'atacar, per tal 
com la seva possessió li resultava im- 
prescindible si volia apoderar-se de la 
plaça. Pel que sembla, el canvi d'estra- 
tègia el provocà no haver pogut aple- 
gar tota l'artilleria que li calia per dur 
a terme les operacions. Tenim, doncs, 
que en els primers dies del setge els 
atacants es dedicaren a fer obres en- 
caminades a evitar desembarcaments, 
mantenir a ratlla els forts de la ciutat 
baixa i tallar el forniment d'aigua. 


Segona fase del setge 


S'inicià la nit del 13 al 14 de maig, 
en què Suchet donà l'ordre de pren- 
dre el fort de l'Oliva. L'acció fou enco- 
manada al general Salme, que atacà els 
atrinxeraments exteriors del fort, dels 
quals desallotjà les tropes espanyoles, 
que posteriorment els intentaren recu- 
perar sense èxit. Aleshores Suchet sol- 
licità la rendició del fort, que, com és 
natural, fou rebutjada. 

El dia 14, la guarnició, en combina- 
ció amb els vaixells anglesos, realitzà 
una sortida a base de dos contraatacs 
combinats. Un tingué la forma d'un re- 
coneixement de les obres franceses de 
la dreta del Francolí i l'altre anà adre- 


çat a recuperar les avançades de l'Oliva 
perdudes durant la nit. El resultat no 
fou gaire reeixit, ja que els francesos 
del reducte del Francolí els feren re- 
trocedir, i tampoc s'aconseguí res per la 
banda de l'Oliva. 

El dia 18 els assetjats sortiren de 
matinada, la tropa arribà fins al pont 
del Francolí i destruí algunes trinxeres 
franceses. La ràpida contraofensiva de 
l'enemic els frenà i els obligà a reple- 
gar-se dins les muralles de la plaça. En 
aquesta acció hi intervingueren els vai- 
Xells anglesos i es distingí la barceloni- 
na Rosa Venes, casada amb el tarragoní 
Simó Llovera, que es baté a primera lí- 
nia i aconseguí matar un oficial francès 
i ferir diversos soldats enemics. El seu 
coratge li féu guanyar les xarreteres de 
sotstinent, que li imposà Campo Verde, 
i un cop acabada la guerra Ferran VII 
la nomenà coronela. Rosa Venes no fou 
l'única dona que es distingí durant el 
setge, i la seva actuació meresqué que 
el general Contreras digués d'elles que 
"son dignas de la estimación general 
Ll. pues sin reparar en el fuego, llenas 
de un valor extraordinario y compasi- 
vo, no cesaron de llevar agua para que 
refrescasen nuestros guerreros, en la 
fuerza del sol, del polvo y de las balas, 
retiraban en parigúelas a los heridos, 
dàndoles agua, vino y vinagre aguado 
hasta ponerlo en el hospital". 

El dia 20 a la tarda, una columna 
eixí per la porta de Sant Antoni i es di- 
rigí vers el Llorito i els Ermitans, i a la 
mateixa hora també realitzà una sorti- 
da una part de la guarnició del fort de 
l'Oliva per atacar els atrinxeraments 


francesos. Cap de les dues forces acon- 
seguiren consolidar les posicions i ha- 
gueren de replegar-se. 

Mentre tot això s'esdevenia, les tro- 
pes de Suchet es preparaven per a l'as- 
salt definitiu al fort de l'Oliva a base de 
construir, amb grans dificultats i pèr- 
dues, un camí que permetés atansar 
l'artilleria a les seves posicions d'en- 
front del fort, les quals, a més a més, 
avançaren cap a la fortalesa, i en les 
primitives posicions hi situaren tres 
bateries que no tardaren gaire a obrir 
foc contra les defenses espanyoles. 

A més dels treballs realitzats a l'Oli- 
va, els assetjadors obriren tota una sè- 
rie de trinxeres paral-leles a la costa, 
partint del reducte que havien bas- 
tit vora mar, i les comunicaren amb 
les que ja tenien al costat del pont del 
Francolí. A partir d'aquest indret, tot 
seguint la riba dreta del riu, van cons- 
truir una nova trinxera on armaren 
tres bateries d'artilleria. 

L'hora de la veritat per al fort de 
l'Oliva arribà el dia 28. L'artilleria fran- 
cesa obrí foc i aconseguí enderrocar di- 
verses parts del dispositiu defensiu. El 
dia 29 l'artilleria prosseguí el bombar- 
deig i al capvespre la infanteria intentà 
l'assalt, mentre el conjunt de l'exèrcit 
francès efectuava un simulacre d'atac 
general per tenir entretinguda la guar- 
nició de la plaça. Pel que fa a l'Oliva, a 
dos quarts de nou de la nit els france- 
sos rodejaren el fossar del fort i es tro- 
baren, "casualmente o por haberlo así 
calculado de antemano", com escriu 
Salas, amb una columna que des de 
la plaça s'adreçava al fort a rellevar la 


guarnició: la possibilitat que els france- 
sos sabessin que la guarnició anava a 
ser rellevada és molt plausible per tal 
com s'havia disposat el rellevament a 
l'ordre del dia i, gràcies al populisme 
de Campo Verde, tothom s'havia pogut 
assabentar de l'hora i la manera com 
es faria el canvi, i fins i tot es podia sa- 
ber el sant i senya. El combat genera- 
litzat que aleshores es produí arreu fa- 
cilità la confusió i els francesos pogue- 
ren entrar al fort, on s'inicià una lluita 
terrible que s'aferrissà encara més en 
introduir-se en el recinte, aprofitant la 
zona que havia estat destruida, una se- 
gona columna francesa. Aquests ata- 
cants duien escales per pujar des del 
fossar als murs enderrocats, però re- 
sultaren curtes i no els permeteren as- 
solir les muralles, les coses, doncs, co- 
mençaren a anar malament per als 
francesos, que semblava que hagues- 
sin entrat en una ratera, quan un capi- 
tà italià descobrí el pas de la canal de 
l'aqueducte que travessava el fossar 
com si es tractés d'un pont i entrava 
dins el fort, com que ningú havia tingut 
la previsió de tapiar-lo quan els napo- 
leònides havien inutilitzat l'aqueducte, 
esdevingué una porta d'entrada a l'es- 
tacada que cobria l'accés, que fou apro- 
fitada per aquests per penetrar en el 
recinte i sorprendre per l'esquena els 
qui estaven defensant la gola de la co- 
lumna que havia entrat barrejada amb 
el relleu espanyol. El carnatge fou ter- 
rible i de la guarnició i de la columna 
de socors, uns 4.000 homes, amb prou 
feines se'n salvaren un miler, la resta, o 
perderen la vida o foren fets presoners. 


Davant la pèrdua de l'Oliva, Campo 
Verde, el dia 30 de maig, convocà con- 
sell dels caps militars al qual també as- 
sistiren els vocals de la Junta Superior. 
A la reunió s'acordà que calia obligar 
els francesos a aixecar el setge, ja que 
es considerava que la plaça no l'aguan- 
taria gaire temps. 

Tot just acabada la reunió, Campo 
Verde ordenà al coronel O'Ronan que, 
al capdavant d'una columna de 1.500 
homes, anés a recobrar el fort de l'Oli- 
va, que es creia abandonat pels france- 
sos, aquesta ordre, veritablement, diu 
molt poc en favor de la capacitat de qui 
la donà, ja que l'enemic sabia molt bé 
quin era el valor estratègic del fort i no 
havia fet tants esforços i sacrificis per 
un cop pres abandonar-lo perquè po- 
gués ser ocupat novament pels espa- 
nyols. Com que el fort no sols no ha- 
via estat desocupat sinó que els fran- 
cesos n'havien reforçat les posicions a 
l'espera d'un intent de recuperació per 
part espanyola, la columna fou rebu- 
da amb un foc molt nodrit de fuselleria 
que l'obligà a aturar-se, primer, i a re- 
tirar-se, després, davant un moviment 
ofensiu dels francesos. El fort de l'Oliva 
restava, doncs, definitivament perdut i, 
davant l'evidència, els canons del fort 
Negre el bombardejaren perquè no po- 
gués ser útil a l'enemic. 

Campo Verde aprofità l'acord del 
dia 30 per abandonar Tarragona amb 
l'excusa d'organitzar des de fora un 
atac per l'esquena als assetjadors. Pro- 
meté que, en el termini màxim de sis o 
vuit dies, tornaria amb un exèrcit per 
aixecar el setge i dient que "el pronto 

socorro de esta plaza exige mi ausen- 
cia de vosotros por algunos días, vola- 
ré para aliviaros luego las incomodi- 
dades de un sitio. Entre tanto dexo ge- 
fes de mi confianza que os ensefiaràn 
a vencer, observad el més riguroso or- 
den, sea uno mismo el sentimiento del 
soldado y el pueblo, y no dudeis de la 
victoria. Redoblemos nuestros esfuer- 
ZOS Y vigilancia a vista del último suce- 
so, el mismo os ensefia, que solo sabe 
progresar el enemigo en vuestra con- 
fusión. Esas tropas tan acreditadas, las 
veis batidas quantas veces os presen- 
tais en el campo y observais las leyes 
del orden. 4Y temereis sus asaltos tras 
de una muralla27 Llenaos de confianza 
y ardor en la pelea, que presto os ve- 
reis libres de los peligros que os rode- 
an". Lembarcament del capità general 
fou tan precipitat que, com ha escrit 
Eguaguirre, "que al estado mayor que 
quedaba en la plaza no le quedó una 
noticia con concierto. Se ignoraba no 
digo la fuerza y estado de los cuerpos, 
sino aún el número y nombre de ellos". 
Amb Campo Verde van embarcar "una 
infinidad de jefes que parece que te- 
nian comisiones", va ser una autènti- 
ca fugida davant la més que probable 
pèrdua de la plaça, a la qual cosa sens 
dubte contribuiren amb la seva absèn- 
cia. Eguaguirre no s'estigué d'escriure 
sobre aquest fet que "muchos oficiales 
huyeron de Tarragona para libertarse 
de riesgos y fatigas. Algunos lo verifi- 
caron sin licencia, solicitàndola otros 
con pretextos nada honrosos. Unos se 
fingieron estar enfermos, otros, en fin, 
cometieron actos de baxeza para ocul- 


tar su pusilanimidad. Éstos, no sólo no 
merecen distinción alguna, sino que 
deben ser echados del servicio, pues, Si 
no, tendrían la impudencia de presen- 
tarse con insignias y decir que estuvi- 
eron en el sitio. La mayor parte de los 
cuerpos estaban mandados por capita- 
nes. Estos capitanes deben ser hechos 
coroneles, y los que se ausentaron, y 
han estado divirtiéndose en Villanue- 
Va Y otras partes, despedirse del servi- 
cio. De otro modo no habrà justicia y es 
preciso hacerla". 

El mateix Campo Verde desembarcà 
a Vilanova, des d'on va passar a Igua- 
lada, i ben segur que en posar el peu a 
terra s'oblidà de la promesa de tornar 
a auxiliar la ciutat assetjada, que deixà 
abandonada a la seva sort. Com a cap 
de la guarnició quedà el general Juan- 
Senén de Contreras, a qui no serví de 
res l'allegat que féu de ser un nou- 
vingut que ho desconeixia tot. La deci- 
sió de Campo Verde també estranyà la 
Junta Superior, que considerava que el 
nomenament hauria hagut de recaure 
en un militar més coneixedor de la si- 
tuació, com ara Juan Cano. El comanda- 
ment de Contreras fou a més dificultat 
pel fet que el càrrec de governador fou 
donat al coronel José Gonzàlez, germà 
de Campo Verde, i es disposà que el ge- 
neral Sarsfield es fes càrrec de la po- 
blació de la Marina, amb la qual cosa 
l'autoritat restava repartida. Era una 
situació favorable a tota mena de dis- 
gustos i que ens fa preguntar-nos, com 
ja ho va fer Eguaguirre, "quién ha visto 
en el centro de una plaza sitiada, y en 
un recinto tan reduccido como Tarra- 


gona, dos autoridades independientes 
la una de la otra2 çdos autoridades que 
tenían separación hasta de caudales7". 
Les discrepàncies entre ambdós mili- 
tars sortiren a la llum durant la post- 
guerra i tant l'un com l'altre s'atacaren 
en sengles escrits. 


Tercera fase del setge 


Contreras acceptà la responsabili- 
tat de defensar Tarragona amb el mi- 
llor esperit de servei, però sense fer-se 
gaires illusions sobre les seves possi- 
bilitats ateses les circumstàncies. Una 
de les primeres coses que féu com a 
comandant en cap fou publicar, el 2 de 
juny una proclama realista, adreçada 
als oficials i als soldats de la guarni- 
ció, en què, entre altres coses, assegu- 
rava que "lo fuerte del sitio no ha co- 
menzado, pero comenzarà luego según 
lo que los franceses adelantan en sus 
obras para poner baterías. Ya hasta lle- 
gar donde se hallan, han perdido por 
nuestro fuego de artillería y fusilería, 
en las salidas que habeis hecho contra 
ellos, mús de quatro mil hombres: 4 qué 
serà quando a tiro de fusil de nuestros 
parapetos, sufran la metralla, y cuan- 
do creidos de asaltar fàcilmente alguna 
brecha de las pocas que pueden abrir 
en nuestros muros, encuentren en ellos 
la muerte que debeis tenerles prepara- 
da7". 

El document l'acabava amb aques- 
tes paraules: "Habitantes de todas cla- 
ses, mugeres ilustres y varoniles, no 
dudeis, que haciendo las tropas su de- 
ber, como espero, los franceses seràn al 


fin rechazados. Así, pues, desechad te- 
mores que pueden y procuran infundi- 
ros las almas pusilànimes, y la que no 
tenga valor para sufrir y despreciar los 
peligros, desde luego puede marcharse 
fuera, pues vale màs que se ausenten, 
que no que, con su continuo sobresalto, 
intimiden a los valientes." 

Tot fa creure que Contreras no pre- 
tenia altra cosa que allargar la resis- 
tència al màxim possible, a l'espera 
que Campo Verde complís la seva pro- 
mesa i fes aixecar el setge. Des del pri- 
mer moment prengué les mesures per- 
tinents per aconseguir aquest propòsit 
i, així, féu emmagatzemar els objectes 
útils abandonats pels veins expatri- 
ats i els destinà al servei públic, abonà 
el salari a la tropa: féu posar set pams 
de sorra i terra a les teulades de la ca- 
tedral per protegir-la de les bombes, i 
donà instruccions a la població civil 
per afrontar-ne els efectes. 

Capturat el fort de l'Oliva, Suchet 
tornà al pla inicial de prendre el fort 
del Francolí i atacar el recinte com- 
près entre aquest fort i el baluard dels 
Canonges. La nit de l'1 al 2 de juny, els 
assetjadors construiren un atrinxera- 
ment parallel a aquestes fortificaci- 
ons, i la nit segúent bastiren un pont 
de cavallets prop de la desembocadura 
del riu i iniciaren la instal-lació de ba- 
teries destinades, en el seu moment, a 
obrir esvorancs i batre les posicions es- 
panyoles de la Lluneta del Príncep, el 
baluard d'Orleans i el fort Reial. Com 
és natural, tots aquests treballs eren 
contemplats amb preocupació pels as- 
setjats, que, per tal d'impedir-los, feren 


sortides encaminades a inutilitzar els 
treballs, però tan bon punt es retira- 
ven tornaven a refer-les i continuaven 
avançant-les cap a les fortificacions de 
la plaça. 

El dia 5 de juny els francesos en- 
vestiren el fort del Francolí, però foren 
rebutjats. Durant la nit construiren no- 
ves posicions i hi collocaren artilleria. 
El fruit d'aquests esforços es veié el dia 
7, en què vint-i-cinc peces, repartides 
en cinc bateries, obriren foc contra el 
fort del Francolí, que, naturalment, fou 
contestat pels assetjats. El foc francès 
aconseguí obrir bretxes practicables al 
talús del fort i a les muralles de comu- 
nicació amb la resta del recinte fortifi- 
cat. El general Sarsfield, que defensava 
l'indret, en adonar-se que era impossi- 
ble mantenir-s'hi donà l'ordre d'aban- 
donar-lo, i tot seguit fou ocupat pels 
francesos, que, a més, intentaren apo- 
derar-se del rastell de la Lluneta del 
Príncep. Les tropes de Suchet, incan- 
sables, es dedicaren tot seguit i amb 
el màxim entusiasme a reutilitzar les 
restes del fort del Francolí per usar-les 
contra la població de la Marina. 

En els dies successius els francesos 
no van parar de millorar els atrinxera- 
ments i l'emplaçament de la seva arti- 
lleria i, gràcies a la que havien situat al 
fort del Francolí, deixaren obsolet per 
als assetjats el port i pogueren batre el 
baluard de Sant Pere. 

La guarnició intentà minimitzar els 
avenços dels assetjadors amb sortides. 
En féu una pel camí de Barcelona con- 
tra la divisió italiana que l'ocupava i al- 
tres contra la ratlla del Francolí, però 


el resultat fou magre, ja que l'enemic, a 
despit del foc que se li féu, prosseguí el 
seu progrés sense aturador. 

El dia 16 els atrinxeraments dels 
francesos estaven enllestits i les ba- 
teries armades, i Suchet donà l'ordre 
d'atac. Cinquanta-quatre peces de gran 
calibre obriren foc contra les defenses 
de la Part Baixa, que era respost per 
aquestes. A les deu de la nit envesti- 
ren la Lluneta del Príncep i aconsegui- 
ren assaltar-la, i a continuació es llan- 
çaren contra el baluard de Sant Carles, 
que no obtingueren per haver arribat 
reforços d'altres indrets. Com ja havi- 
en fet en altres posicions conquerides, 
els francesos no tardaren gaire a adap- 
tar la Lluneta del Príncep per als seus 
interessos i hi installaren una bateria 
per prosseguir el seu avenç, que, el dia 
17, s'adreçà contra la Mitja Lluna del 
Rei i el baluard d'Orleans o dels Ca- 
nonges. 

El dia 20 les bateries franceses 
obriren esvorancs en els baluards de 
Sant Carles i d'Orleans, i a l'angle dret 
del fort Reial. A la nit Suchet es disposà 
a atacar aquesta part de la ciutat baixa 
i, precisament aleshores, Sarsfield, cap 
militar de la zona, abandonà el seu lloc 
seguint ordres directes de Campo Ver- 
de. El fet fou denunciat per Contreras a 
la Junta Superior dient que "el brigadi- 
er Sarsfield, que se había comprometi- 
do a defender la parte de la marina so- 
bre su cabeza, se ha ido esta tarde ha- 
biendo entregado el mando sin conoci- 
miento mio a su inmediato, dexàndolo 
todo comprometido". El coronel Egua- 
guirre, al seu torn, escriví que "en el 

momento mismo que fueron atacadas 
por los franceses, se vieron sin el bri- 
gadier Sarsfield, pues en el mismo día, 
con sus edecanes, en un bote que tenía 
prevenido a la orilla del mar, se hizo a 
la vela con dirección al cuartel general, 
donde fue recibido con jubileo, cuando 
debía consideràrsele como un desertor, 
pues que se le había confiado el mando 
de la línea, único frente atacado de la 
plaza, así es que sorprendió a los mili- 
tares, y el general Contreras se vió de 
repente sin tener sujeto que le rele- 
vase". Salas ho condemnà així: "puede 
calcularse el efecto que produciría en 
aquellas desgraciadas tropas ver em- 
barcarse a un jefe querido y respetado, 
y en el que tenían absoluta confianza, 
momentos antes de ser atacados, no si- 
endo disculpable la conducta de aquel 
general en aquellas terribles circuns- 
tancias". 

Acabada la guerra, Sarsfield, davant 
les acusacions que li feren Campo Ver- 
de, Contreras i Eguaguirre, es defensà 
donant a la impremta l'escrit El general 
Don Pedro Sarsfield presenta a la Naci- 
ón Espafiola la vindicta de su honor. El 
general es mostrà molt ofès per haver 
estat qualificat de desertor i es defen- 
sà dient que Campo Verde, després de 
la seva sortida de Tarragona, li escriví 
dos cops, "diciendome que saliese lu- 
ego y que pasase al quartel general àú 
unirme con él para ver lo que podria 
hacerse en favor de Tarragona, à lo 
que contexté resistiendome siempre y 
manifestandole el riesgo que corria el 
punto de la marina si yo me separaba 
de El", però el 21 de juny "quando mé- 


nos lo esperaba", li arribà un passaport 
del general Contreras per passar a tro- 
bar Campo Verde a Montblanc, ja que 
així ho havia ordenat el capità general. 
Sarsfield comentà el fet dient que "me 
incomodó sobremanera esta novedad 
viendo que ú la fuerza se me arrancaba 
del lugar mas atacado por el enemigo y 
donde esperaba el honor de una defen- 
sa increible, ó de terminar mis dias cu- 
bierto de gloria". Així, doncs, segons ell, 
no féu altra cosa que obeir, especificant 
que "de obedecer una órden à admitir 
un pasaporte hay una diferencia infini- 
ta: dexar de cumplir con la primera hu- 
biera sido en mí un delito y yo no estoy 
acostumbrado à cometerlos, y aceptar 
voluntariamente ó quasi desear el se- 
gundo, como se quiere aparentar con la 
voz admitir, sería un deshonor". 

El fet de la relativa facilitat amb què 
els francesos aconseguien obrir esvo- 
rancs a les fortificacions de la plaça el 
comentà Contreras dient que constituia 
la millor prova "de lo que ya he dicho 
sobre la debilidad de las obras de la 
plaza, pues que quando los terraplenes 
son buenos las baterias de brecha no 
pueden abrirla practicable en menos 
de trenta y seis horas". 

El capvespre del 21 els francesos, 
en cinc columnes, atacaren alhora els 
baluards de Sant Carles i d'Orleans i el 
fort Reial. Els assetjats es defensaren 
amb coratge, però els assetjadors re- 
sultaren impossibles d'aturar i els de- 
fensors hagueren d'optar per retirar-se 
cap a la Part Alta de la ciutat, amb això 
deixaren el camp expedit als francesos, 
que entraren al recinte i acabaren per 


possessionar-se de tota la Part Baixa. 
Animats per l'èxit, els napoleònides in- 
tentaren penetrar a la Part Alta aprofi- 
tant que anaven mig barrejats amb la 
tropa en retirada. El general Contreras, 
que es mirava el desastre des de la por- 
ta de Sant Joan, advertí que si mantenia 
les portes obertes corria el risc que se li 
colessin els francesos que avançaven i 
manà tancar les portes per evitar l'en- 
trada de l'enemic, "sin cuya precauca- 
ción (com ell mateix escrivíl, amigos y 
enemigos se me habrían metido en la 
plaza". Va ordenar a crits i tocs de cor- 
neta als espanyols que formessin línia 
de batalla al peu de la muralla, "lo que 
comprendieron y executaron bien y 
prontamente separàndose de los fran- 
ceses". Aconseguida la maniobra, des 
de dalt dels murs es féu foc de fusell i 
de metralla contra l'enemic i l'obliga- 
ren a retirar-se. Durant la nit i la mati- 
nada anaren entrant a la Part Alta sol- 
dats desparionats, restes de les forces 
que havien defensat les fortaleses ara 
en mans dels francesos. 


Quarta fase del setge 


Com que la proposta de capitula- 
ció feta per Suchet la mateixa nit de 
la presa de la ciutat baixa fou rebutja- 
da per Contreras, els francesos inicia- 
ren treballs contra la muralla de Sant 
Joan alhora que giraven cap a mar l'ar- 
tilleria capturada als espanyols a fi de 
mantenir allunyada l'esquadra angle- 
sa, de la qual Contreras va deixar es- 
crit això: "Lejos de culpar a los ingleses 
en la pérdida de la plaza, debo al con- 


trario publicar los auxilios que recibí 
de la esquadra de tres navios y dos fra- 
gatas mandada por el conmodoro Co- 
drington, capitàn del navio Blaxe de 74 
cafjones, cuya actividad y juiciosas me- 
didas en todo lo que hizo para ayudar- 
me, como la buena voluntad y armonía 
que tuvo siempre conmigo fueron de la 
mayor utilidad. Se encargó a solicitud 
mía de la policia de la bahía, en la qual 
había una porción grande de embar- 
caciones llenas de gentes de la plaza, 
que esperaban el éxito de la defensa 
para volver a sus casas, o para alejarse 
en caso que los franceses la tomasen. 
Hacía transportar nuestros enfermos 
y heridos a los hospitales de las costas 
y de las islas vecinas. Incomodó con el 
fuego de su esquadra las obras y tra- 
bajadores del enemigo. Envió a mi in- 
sinuación un briR que con su fuego in- 
comodó los comboyes que el enemigo 
hacía llegar a su campo desde Tortosa 
pasàndolos por el camino del Collado 
de Balaguer, y le obligó a hacer otro ca- 
mino fuera de alcance distinto del pri- 
mero, en el qual les incomodaba: y en 
fin por su buena conducta se adquirió 
mi amistad y reconocimiento y el de to- 
dos generalmente". 

A Tarragona eren conscients de la 
situació en què es trobava la plaça, 
i per això Contreras escriví a Campo 
Verde per explicar-li-ho, fent-li veure, 
com diu Eguaguirre, que "si no ataca- 
ban con sus fuerzas exteriores, com- 
puestas entonces de 10.000 hombres, 
llegando sus descubiertas hasta Torre- 
dembarra, la plaza se vería en la pre- 
cisión de sucumbir por ser imposible 


sostenerse ya més de un día". Campo 
Verde respongué dient que atacaria 
els assetjadors per l'esquena, men- 
tre que els assetjats ho feien frontal- 
ment amb 4.000 homes. Aquesta ope- 
ració s'establí per al dia 24 de juny, a 
una hora convinguda i seguint un se- 
nyal que seria donat per telègraf Òòp- 
tic. A les quatre de la tarda els soldats 
de la guarnició estaven formats i pre- 
parats, però l'ordre de Campo Verde 
d'atacar no arribà mai i a la nit se'ls 
ordenà tornar a les seves posicions 
en vista que l'exèrcit espanyol exteri- 
or, en comptes de realitzar el pla com- 
binat, s'havia allunyat de Tarragona. 
No cal dir que Campo Verde es justi- 
ficà inculpant a tots menys a ell, però 
el fet és que es va retirar cap a Vila- 
nova. Una altra mostra de la ineptitud 
del marquès la trobem en la trame- 
sa d'una carta a militars que suposa- 
va que estaven a Tarragona i dues al 
brigadier Manuel Velasco, amb la con- 
signa que si calia es podien constituir 
en junta militar i destituir Contreras. 
La casualitat féu que aquestes cartes 
anessin a parar a mans de Contreras, 
qui no dubtà pas de donar-les a co- 
nèixer a l'oficialitat de la plaça que es 
posà al seu costat. A la primera carta 
enviada a Velasco deia que en el cas 
que Contreras volgués lliurar la plaça 
havia de prendre el comandament im- 
mediatament, i en la segona li feia sa- 
ber que, dels escrits que li havia enviat 
Contreras, deduia que aquest no feia 
el que calia per defensar la plaça i que 
se li havia de retirar el ccmandament 
Si pretenia retre-la, en consequència, 


li adjuntava un ofici autoritzant-lo a 
assumir la condició de capità general 
del cantó. 

Suchet era conscient de la difícil si- 
tuació en què es trobava Tarragona i 
decidí donar el cop de gràcia fent cons- 
truir una paral-lela davant la muralla 
de Sant Joan que va ser dificultada pel 
foc de la plaça. Acabada l'obra, passà 
a establir dues bateries per tal d'obrir 
esvorancs a les cortines situades als 
costats dels baluards de Sant Pau i de 
Sant Joan, i darrere d'aquestes bateries 
féu situar-ne una tercera destinada a 
bombardejar els forts de Jesús i de Cer- 
vantes. El dia 25 ordenà la construcció 
d'una segona parallela a només 140 
metres de la muralla, la qual féu avan- 
çar els dies seguents. Entre ambdues 
parts hi hagué un autèntic duel artiller 
que comportà que la majoria de les pe- 
ces dels defensors quedessin fora de 
combat i s'obrís una bretxa a la corti- 
na que unia els baluards de Sant Pau 
i Sant Joan. Davant d'aquesta situació, 
Contreras féu espitllerar les cases de la 
Rambla i construir trinxeres als carrers 
que hi donaven a fi d'establir un nou 
recinte. 

El dia 28 a la matinada, els assetja- 
dors obriren foc amb violència i acon- 
seguiren fer un esvoranc prop del ba- 
luard de Sant Pere, que ampliaren a 
cops de canó fins que veieren que po- 
dia permetre el pas de vuit homes de 
front, als defensors els resultava im- 
possible obstruir-lo a causa del foc in- 
cessant que feien els francesos sobre 
l'indret. La situació era difícil, per tal 
com l'esllavissada del mur podia faci- 

litar-hi l'ascens, mentre que l'enderroc 
garantia protecció als atacants. 

El dia 27 els treballs restaren en- 
llestits i els enemics pogueren passar a 
emprendre l'atac final, que es progra- 
mà per a l'endemà. 

El general Contreras intuí que d'un 
moment a l'altre es produiria l'assalt fi- 
nal i decidí salvar la guarnició fent-la 
sortir a les vuit de la nit del dia 28, en 
què es calculava que els francesos fari- 
en l'assalt, pel peu del fort de l'Oliva i 
en direcció a les muntanyes de la part 
del riu Gaià. La idea era que quan els 
assetjadors iniciessin l'assalt, la guar- 
nició sortiria de la plaça ordenadament 
i amb el benentès que la rereguarda, 
manada per Eguaguirre, havia d'espe- 
rar que els assaltants entressin a la Part 
Alta i, a la seva vista, anar retirant-se 
gradualment. Aquests plans es desfe- 
ren perquè els francesos no esperaren 
al vespre per atacar, puix veient que a 
les cinc de la tarda l'esvoranc de la mu- 
ralla tenia ben bé 10 metres d'amplà- 
ria, es decidiren a donar l'assalt. 


L'assalt i les seves consequències 


Suchet encarregà l'assalt a tres co- 
lumnes reforçades per dues més. A 
cada una se li donà ordres concretes. 
Així, la de xoc havia de guanyar la bret- 
Xa i, ja dintre del recinte, havia d'anar 
vers la dreta per apoderar-se dels ba- 
luards de Sant Joan, Jesús i Cervantes, 
un cop aconseguits s'havia de dirigir al 
portal de Sant Antoni per tal d'impe- 
dir la sortida cap a la punta del Miracle 
dels defensors de la plaça. La segona 


columna havia d'entrar darrere de la 
primera i mantenir-se dalt de l'ender- 
roc mentre no arribés la tercera, a con- 
tinuació havia d'avançar per la Rambla 
de Sant Carles i guanyar la seu. La ter- 
cera columna, ja dins del recinte, s'ha- 
via d'adreçar a la banda esquerra de la 
ciutat i apoderar-se del bastió i la porta 
del Roser i dels forts de Reding i Sant 
Pau. La quarta i cinquena columnes, en 
qualitat de reserva, havien d'observar 
la situació i anar a on més convingués. 

Suchet va arengar els seus homes 
prometent-los tres dies de saqueig 
sense control. Acabat el parlament i 
aturat el foc de l'artilleria, la primera 
columna sortí de la trinxera i, aguan- 
tant el foc dels defensors, es dirigí cap 
a la bretxa. Com que les seves baixes 
eren nombroses, Suchet ordenà avan- 
çar a la quarta columna, al davant de 
la qual, per donar exemple, se situaren 
un bon nombre d'oficials. El gest animà 
els soldats, que es llançaren coratjosos 
a superar la muralla. 

La guarnició començà a recular i ar- 
reu s'estengué la veu que els francesos 
havien entrat. Tot i això, la lluita conti- 
nuà durant unes quantes hores. Els de- 
fensors, sense deixar de lluitar, anaren 
retrocedint davant la incontenible em- 
branzida dels assaltants: de la Rambla 
es passà al Portalet, del Portalet al car- 
rer Major i del carrer Major al pla de 
la Seu, on moriren molts oficials espa- 
nyols d'alta graduació i hi fou ferit a la 
baioneta el general Contreras. Les tro- 
pes de la guarnició, situades a la part 
oposada d'on s'havia produit l'assalt, 
intentaren obrir-se pas pel camí ral 


de Barcelona, però foren aturades pel 
foc dels soldats francesos atrinxerats 
allí i alguns, desorientats, intentaren 
guanyar nedant els vaixells anglesos i 
molts es negaren, altres foren acolte- 
llats per les tropes franceses que els 
perseguien, i molts es rendiren i resta- 
Tren fets presoners. 

El general Contreras fou fet pre- 
soner i dut en llitera a la presència de 
Suchet, que li recriminà ser la causa 
dels horrors de Tarragona per no ha- 
ver acceptat les propostes de capitula- 
ció que li havia fet, obligant-lo, com a 
consequència, a fer "un assaut de vive 
force" en lloc de la capitulació honora- 
ble que, segons ell, era el que volia en 
tot moment. Estigué a Constantí, de- 
gudament atès, fins al dia 9, en què fou 
conduit a Reus, on va romandre fins 
que se li tancà la ferida rebuda al pla 
de la Seu. De Reus fou traslladat a Llei- 
da, d'on passà a Saragossa. Després fou 
transferit a Pau i més tard a Bouillon, 
on fou tancat al castell el dia 2 d'octu- 
bre. Al cap d'un any aconseguí escapar- 
se'n i, després de recórrer una part de 
França, pogué embarcar-se cap a An- 
glaterra, des d'on tornà a Espanya. 

L'assalt de Tarragona, considerat 
per M. A. Thiers, en la seva Histoire du 
consulat et de l'empire, com "le plus fu- 
rieux peut étre qu'on aút jamais livré, 
du moins jusquíà cette époque", fou 
terrible i els seus resultats horrorosos. 
Thiers també ens diu que "cédant à un 
sentiment commun à toutes les troupes 
qui ont pris une ville d'assaut, considé- 
ront Tarragonne comme leur proprié- 
té et s'estaient répandus dans les mai- 


sons, on ils commettaient plus de dégàt 
que de pillage". El mateix Suchet, en les 
seves Mémoires, diu que els soldats es- 
taven exaltats, embriagats pel combat, 
la sang vessada, els patiments soferts 
durant el setge i els desitjos de ven- 
jança, i que no escoltaren els coman- 
daments que s'esforçaven per calmar- 
los. Contreras, per la seva part, afirma 
que els francesos "no me mataron ni a 
los més de los militares, y convirtieron 
todo su furor contra los habitantes in- 
defensos, que estaban bien lejos de es- 
perar semejante infamia". 

Crida l'atenció l'acarnissament que 
els assaltants mostraren contra els re- 
ligiosos quan, com a francesos, polo- 
nesos, italians i napolitans que eren, 
professaven el catolicisme. La seva tír- 
ria envers els eclesiàstics només pot 
estar fonamentada en un pregon anti- 
clericalisme, però també pel paper an- 
tifrancès que adoptaren molts frares. 
L'anònim autor de Tarragona sacrifica- 
da afirma que "los eclesiàsticos, especi- 
almente religiosos, fueron el principal 
objeto de su safia y era suficiente ser 
uno descubierto y conocido tal para te- 
ner segura la muerte después del cru- 
el martirio". Sabem que els carmelites i 
els dominics prengueren partit des del 
primer dia contra l'invasor i que ho fe- 
ren mitjançant sermons dedicats a ani- 
mar els sentiments patriòtics. Un dels 
frares dominics que més se significà 
fou el pare lector Fr. Marià Roquer, que 
organitzà un sometent en suport de Gi- 
rona i un altre per ajudar Tortosa, par- 
ticipà en la Junta de Defensa, coordi- 
nà espies i confidents per controlar la 


propagació de males notícies desfavo- 
rables a la causa espanyola i no dubtà 
mai a anar a la muralla i a les bateries a 
arengar els defensors. 

L'explosió espontània dels soldats 
manifestada per Suchet no resulta cre- 
ible, ja que en el comunicat que el dia 
29 envià al príncep Bethier fent-li sa- 
ber la presa de Tarragona escriu ben 
clarament que calia un escarment, que 
s'ha fet i que de llavors endavant els 
espanyols vigilarien el que feien per no 
patir el mateix que els tarragonins. Va- 
cani, per la seva part, ens diu que el sa- 
queig fou acordat i aprovat pel mateix 
Suchet per a un termini de tres dies. 
Tampoc no ajuda a fer versemblant 
la justificació del mariscal el fet que 
aquest utilitzés la carnisseria comesa 
amb els defensors i la població civil per 
intimidar els comarcals, obligant mig 
centenars de notables reusencs i un 
bon nombre d'alcaldes i regidors del 
corregiment a venir a Tarragona per 
contemplar amb els seus propis ulls el 
que passava als que s'atrevien a plan- 
tar cara als napoleònides, o, com escri- 
gué Contreras, "a fin que a su regreso 
contase cada uno de estos magistrados 
en los pueblos de su jurisdicción lo que 
habían visto". 

Del que s'esdevingué a Tarragona 
en són bons testimonis els comentaris 
escrits al costat de les partides de de- 
funció del llibre quart d'òbits de la par- 
ròquia de la catedral. S'hi poden llegir 
expressions com les seguents: "morí 
violentament a la entrada dels france- 
sos", "morí assesinat en sa pròpia casa", 


na 


"morí a mans dels francesos", "morí vi- 


olentament sens sacraments ni testa- 
ment", "morí en la tarda lo asalt dels 
francesos", "de resultas de las feridas 

morí", "morí assesinat per los francesos 

en sa pròpia casa", "a la tarda del dia 
morí de mort violenta", "entre las set y 
vuit horas del vespre morí de mort vio- 
lenta", etcètera. 

Entre els que no donaren la raó a 
Suchet sobre el que succeí a Tarragona 
figura el general Contreras, que ho féu 
basant-se en aquesta cita del llibre so- 
bre la defensa de les places de Carnot: 
"Si s'escau per casualitat que una pla- 
ça fos presa per assalt després d'una 
resistència vigorosa i ben establerta, 
el culpable no seria el que la mantin- 
gué amb perill de la seva vida, ans el 
que abusà de la seva victòria. El pri- 
mer hauria acomplert heroicament els 
seus deures, el segon hauria deshonrat 
el seu triomf. I que no ens diguin que 
el pillatge és un dret de guerra, ja que 
aquest dret no ha existit mai, tret en- 
tre els bàrbars, els generals més reco- 
manables s'han esforçat en reprimir-lo 
en tot temps i tot sovint ho han acon- 
seguit". 

El text precedent li permet afirmar 
que "en la guerra no hay tal derecho 
de saquear ni matar sino a los enemi- 
gos interín estos tienen las armas en 
la mano pues si las arrojan y se rinden 
luego que dexan de ofender y se ponen 
en imposibilidad de dafiar, adquieren 
derecho a la humanidad del enemigo, 
que debe concederles la vida, y si los 
matan después de rendirse hace una 
cobardía tan ignominiosa como glori- 
osa acción si los mata quando tienen 

las armas y combaten con ellas: y si 
esto es respecto a las tropas que com- 
ponen los exércitos, imagínese quanta 
mayor ignominia y cobardia es sefialar 
su safia y exercer la crueldad en los ha- 
bitantes desarmados y tranquilos de la 
plaza, que no tienen otro delito que la 
desgracia de ser naturales moradores 
del pueblo fortificado sin influencia al- 
guna en las operaciones del sitiador ni 
en las de la guarnición. Así el tratarlos 
mal por los defensores o por los sitia- 
dores es el colmo de la brutalidad y del 
aprobio del que lo hace, lo permite o no 
procura remediarlo". 

Quines foren les pèrdues sofertes 
pels militars i civils que es trobaven a 
Tarragona el 29 de juny del 18112 Són 
difícils de precisar, ja que varien se- 
gons les fonts. Suchet diu en les seves 
memòries que va fer presoners 497 
oficials i 9.284 sotsoficials i soldats, en 
total 9.781 homes, i en la comunicació 
oficial que envià al príncep Berthier 
per comunicar-li la presa de Tarragona 
afirma que quatre mil soldats restaren 
morts a la ciutat i dels deu o dotze mil 
que intentaren escapar-se saltant les 
muralles, més de mil foren morts a ga- 
nivetades o s'ofegaren. 

L'anònim autor del Sitio, asalto y sa- 
queo de Tarragona en 1811, així com Fr. 
Bru Casals, ens indiquen 5.700 morts o 
assassinats, 6.300 presoners, 300 negats 
i 5.450 ferits. 


La responsabilitat de Campo Verde 


El miratge de Campo Verde desa- 
paregué davant l'actuació que aquest 
general tingué al capdavant de l'exèr- 
cit de Catalunya. La seva desafortuna- 
da actuació acabà amb la il.lusió i les 
esperances que el poble havia diposi- 
tat en aquest intrigant i demagog per- 
sonatge. Campo Verde, després de la 
pèrdua de Tarragona, intentà justificar 
la seva actuació i ho féu amb un llibre 
de vuitanta-quatre pàgines, publicat el 
1811, titulat Exposición de la conducta 
que ha observado el mariscal de cam- 
po de los reales exércitos marqués de 
Campoverde, conde de Santa Gadea, en 
la época que obtuvo el mando de gefe 
interino del exército y provincia de Ca- 
talufia, y noticias de lo ocurrido en el 
sitio de Tarragona. En aquesta obra la 
tesi és que tots són culpables menys 
ell. No té cap vergonya a escriure, re- 
ferint-se a les causes que provocaren 
la pèrdua de Tarragona, que "son las 
mismas que generalmente hemos ob- 
servado por nuestra desgracia en las 
demàs plazas de la Península. La fuer- 
za sin dirección es un agente inútil en 
la màquina de la guerra, es un navio 
bien pertrechado, pero sin timón ni 
brújula. La plaza més bien fortificada 
y prevenida, pero falta de genios in- 
teligentes, cederà indefectiblemente a 
la actividad de un sabio sitiador, pues 


la duración y resistencia en la defensa 
de una plaza atacada no se debe medir 
por el alto y grueso de sus muros, por 
la profundidad de sus fosos, ni por lo 
bien entendido de sus obras, sino que 
debe deducirse de los grados de ven- 
taja en los conocimientos e inteligen- 
cias que median entre sitiado y sitia- 
dor". 

El manifest de Campo Verde va ser 
contestat pel canonge Pere-Josep Ave- 
là i Navarro en els seus Manifiesto que 
presenta al juicio y censura de la naci- 
ón espafola i Addición segunda al ma- 
nifiesto que presentó al juicio y censura 
de la nación espafola, i per la mateixa 
Junta Superior de Catalunya. També 
contraatacaren els militars implicats 
per Campo Verde, com ara Eguaguirre, 
Contreras, Carós i Sarsfield, que rei- 
vindicaren el seu honor i demostraren 
la responsabilitat de Campo Verde en 
la pèrdua de Tarragona. 

El febrer del 1812, el Consell de 
Regència va instruir un procés contra 
Campo Verde, que va ser separat de 
l'exèrcit a causa de ser considerat res- 
ponsable de la pèrdua de Tarragona, 
però, retornat Ferran VII, les influèn- 
cies del marquès aconseguiren no sols 
que se'l rehabilités ans que se'l premi- 
és i condecorés. 

o Lerma eres 
42 j Se 3. joc. 
La desgraciada experiencia de los desastres. que ha sufrido 
el Exército en las acciones de 16 y g1 de este mes, conven- 
ce la necesidad de Completar los Regimientos de Línea en 
su pie de Guerra y que este es el único medio eficíz para con- 
trarestar al Enemigo y triunfar de que no ocupe el territorio 
de esta Provincia aprovechandose de la ineficacia de nuestras 
tropas, Para conseguir este únicopero eficiz medio de defeader 
el Principado, es preciso que V. S. active con la mayor cele- 
ridad el cumplimiento de la circular comunicada por esta 
Junta Suprema en 20 de Diciembre , corroborada por otra 
del Excelentísimo Senor D, Tomàs de Veri, Vocal de la 
Central del Reyno en 1.£ de este mes. Haciendose segun 
ellas efectiva la Gente que falta aprontar 4 este Corregi- 
miento en la Villa de Reus, quedar 4 cuydado de aquellas 
superioridades y mio, el completar con dicha gente los Re- 
gimientos de Línea, y los Tercios de Migueletes en los tér- 
minos mas prudentes y convenientes al pronto completo de 
los Cuerpos. Yo que en esta urgentísima operacion 
obrarà V. S. con tal, que no deje duda de su de- 
sidido interes por la libertad de la Patria, salvandola del 
último peligro que es de lo que se trata. 

Esta es mi última deliberacion, 4 la que exijo pre- 
cisamente me contexte V. S pronta y terminantemente si se 
conforma, adiere y presta ó no 4 esta medida, paraque su 
respuesta me sirva de gobierno, 

Dios guarde 4 V. S. muchos afios. Tarragona 4 Ene- 
ro de 1809. 

933 al Tbcodoro Reding. Carta impresa de Theodor de Reding a 


RT la Junta de Govern del corregiment de 
A la Junta de Gobierno del Corregimiento de esta Ciudad, 


Tarragona, 4 de gener del 1809 (FM/ 
AHCT). 

Relació dels nobles per al sorteig de Reglament per al sorteig d'allistament, 
l'allistament general, 15 de març del 13 d'octubre del 1809 (FM/AHCT). 
1809 (FM/AHCT). 

Reial Cèdula impresa per Miquel Pui- 


Relació de contribuents per al paga- 
grubí, any 1810 (FM/AHCT). 


ment d'impostos especials, 28 d'agost 
del 1809 (FM/AHCT). 


Tarragona va ésser lu darrera capital catalana que conquerit l'exèrcit napoleònic. El coronel 
Baget derrotà el 1809 els francesos prop del Cinca i portà els presoners a Tarragona. 
(Dibuix de Serra Pausas). 


Entrada a Tarragona dels presoners 
napoleònics derrotats pel general Ba- 
get, 1809. Publicat a El setge de Tarra- 
gona de 1811. Tarragona, 1986 (AHCT). 

Comunicat imprès de la Junta de Go- 


vern de Tarragona contra el frau en la 


declaració d'homes útils per a l'allis- 


tament, 20 de desembre del 1809 (FM/ 


AHCT). 

Proclama d'Enrique O'Donnell, 31 de 
gener del 1810 (FM/AHCT). 

Manifest del quarter general de Tarra- 
gona, 2 de juny del 1810 (FB/BHMT 

Ban en català de Francesc Salas recla- 
mant voluntaris, 11 de juliol del 1810 
(FM/AHCT). 

Carta des de Cadis de Plàcid de Mon- 
toliu, enviat per la ciutat com a diputat 
a Corts, 17 de setembre del 1810 (FM/ 
AHCT). 

Portada del diari El Conciso, editat a Notícia de l'ofici enviat pel marquès 
Cadis i que es rebia a Tarragona per via de Campo Verde al general O'Donnell, 
marítima, 22 d'octubre del 1810 (FM/ publicat al diari El Conciso, 1 d'octubre 
AHCT). del 1810 (FM/AHCT). 


Ban del marquès de Campo Verde de- 
manant llits i llençols per als soldats 
ferits, 4 de març del 1811 (FB/BHMT). 

Carta de l'Ajuntament de Tarragona 
demanant a la Junta de Corregiment 
que s'ordeni la sortida del sometent 
per atacar per la rereguarda l'enemic, 
30 d'abril del 1811 (FJC/AHCT). 

LAS, Javier de. El sitio de Tarragona por 
los franceses en 1811. Barcelona, 1911 


Plànol francès del 1811. Publicat a SA- 
(AHCT). 

Croquis en perspectiva de les fortifica- 
cions de Tarragona. Publicat a RECASENS 
Comes, José M". La Revolución y Guerra 
de la Independencia en la Ciudad de Tar- 
ragona. Tarragona, 1965 (BHMT). 


Lluis Gabriel Suchet, Mariscal de França i General en Cap de les tropes invasores que dimgi 
l'assalt a Tarragona despres de 56 dies de setge. Per La seva crueltat serà el personatge més nefast 
que es recordi de la història moderna del nostre país. 


Louis Gabriel Suchet, mariscal de 
França i general en cap de les tropes 
franceses que dirigí l'assalt a Tarrago- 
na. Publicat a El setge de Tarragona de 
1811. Tarragona, 1986 (AHCT). 


Joan Senén de Contreras, general en 
cap de les forces defensores de la ciu- 
tat. Publicat a El setge de Tarragona de 
1811. Tarragona, 1986 (AHCT). 

Joan Senèn de Contreras, General en Cap de les forces delensores 
de la ciutat, i que dunà amb l'heroicitat d'un gran soldat, va ésser 
ferit en el baluard de Sant Ma gi i fet presoner. 

Gravat italià de l'època representant 
l'assalt francès a Tarragona. Dibuix de 


B. Pinelli publicat a GRAS Enras, Fran- Graves nalió de l'ipoca que vol represen l'amalt Urances a Varragana. La vam de primer 
terme era a del port. 'Ltses de HB. Pemertis 
l'Tannamens tl P Gremi Elm 1985. afició de l'Americió de Maties 


cisco. Tarragona en 1811. Tarragona, 
1945 (BHMT). 

Assalt de Tarragona del 28 de juny del 
1811. Publicat a El setge de Tarragona et e — — ea 
de 1811. Tarragona, 1986 (AHCT). : 


Presa del fort de l'Oliva pels francesos. 
Dibuix de Serra Pausas. Publicat a El 
setge de Tarragona de 1811. Tarragona, 
1986 (AHCT). 

Assalt de Tarragona del 28 de juny del 


lamn 8 ques pesimació semenya l 
ea Panel ds Tanegeno ds Medi da EN dd 1811. Publicat a El setge de Tarragona 


de 1811. Tarragona, 1986 (AHCT). 

Gravat al-legòric dels combats davant 
les muralles de Tarragona, publicat a 
MiNDoza, Carlos (pseudònim d'Alfred 
Opisso i Vinyes). El grito de indepen- 
dencia. Barcelona, 1885. Cedit per Joan 
Clotet (AHCT). 


En la seva visió de l'atac, l'artista Francesc Blanch ens fa observar l'ordre que dóna un cap de les 


forces enemigues. 
("Historia General de Catalunya". M. Serra i Arbós. Barcelona. j 


Ordre que dóna un cap de les forces 
enemigues a les escales de la catedral. 
Dibuix de Francesc Blanch. Publicat a 
El setge de Tarragona de 1811. Tarrago- 
na, 1986 (AHCT). 

La lluita fou rars um a les escales de la Catedral. Era el da el darrer € episodi d del setge :é la ciutat. 
("Historia del Consulado y del Imperio "". Thiers. A) 


Darrera batalla a les escales de la cate- 
dral. Publicat a El setge de Tarragona de 
1811. Tarragona, 1986 (AHCT). 

L'brió 


Destrucció, saqueig i mort a les darreres escomeses del setge. Els defensors tot replegant-se 
dintre de la Catedral no deixen d'atacar. 
Obra vuitcentista de Josep Causachs. 


Defensa de Tarragona al pla de la Seu. 
Quadre de José Cusachs publicat a SArL- 
VAT Y Bové, Juan. Tarragona en la Guer- 
ra y en la Postguerra de la Independen- 
cia. Tarragona, 1965 (BHMT). 

enemic peneraren pú Pormai de Sam Anton, i d postal del Roser, la persecució 
tou rue 
Cartes. Haro de de Cera de ns ldepemivms en el anyue Pre gpeto — Aduifo 
Min Bercetana, (881 j 


Enemics entrant pel portal de Sant 
Antoni i pel portal del Roser. Publi- 
Cat a BLANCH, Adolfo. Catalunya. Histo- 
ria de la Guerra de la Independencia en 
el antiguo Principado. Barcelona, 1861 
(BHMT). 


la rmacó del vaber dinat de Macbr i dr l'emperador Napeieó no tngue prom quatilicatam 
de tots els supervivemss del sego El presem gravat és un deh tants temimoma d'aquell 
der —nt 


(Morters General de Espetas, P Menans Mural 185), 


Gravat de la crueltat exercida pels 
francesos. Publicat a El setge de Tarra- 
gona de 1811. Tarragona, 1986 (AHCT). 


QB qe eva acu nan nanea 


Litografia de la persecució i saqueig de 
la ciutat. Publicat a El setge de Tarrago- 
na de 1811. Tarragona, 1986 (AHCT). 


Nules ab gravat: del - Hi maces. tem uns agut xais Gimgrafiu de la persecució — aques 
de què an ee ctmyecte els habitam: de larragona 


Per Una MM CIS P VR Va En ds ME : 
i ste de nf bella d làva day ade ea dte Primer grup dels Horrors de Tarragona 


el 28 de juny del 1811. (MHT) 


L'atumió antbumans des que jans, va rer manteiada 4 Mave de dverien gues 
que Es Mularen ena d nom gener de "Le Morrares de Tarragona en 28 de junis de M811" Segon grup dels Horrors de Tarragona 


el a el 28 de juny del 1811. (MHT) 


ls d 0 Or) tapa deia Tercer grup dels Horrors de Tarrago- 
r p— ha Cada Gel hi dd na el 28 de juny del 1811. Publicat a El 
Go do cal danció "Barem de Perea" setge de Tarragona de 1811. Tarragona, 

1986 (AHCT). 

Quart grup dels Horrors de Tarragona 
el 28 de juny del 1811. Publicat a Rr- 


í de a he, qi er Ep en TE caSENS Comes, José M". La Revolución y 
—ypees —— —— ea Guerra de la Independencia en la Ciudad 
— am de Tarragona. Tarragona, 1965 (BHMT). 


Escena primera dels Horrors de Tarra- 


tn ae mé Mo d lr— 4 - gona el 28 de juny del 1811. Publicat a 
- xim El setge de Tarragona de 1811. Tarrago- 
De ha cot. Li de T 
a ea a aa tr at all a a na, 1986 (AHCT). 


3 Es P Ó— EE - I Escena vuitena dels Horrors de Tarra- 
de at a o ma s00 ame r gona el 28 de juny del 1811. Publicat a 
: El setge de Tarragona de 1811. Tarrago- 


na, 1986 (AHCT). 


Le és cot lecció 'Hoereres de Tarrago — Es 


Escena cinquena dels Horrors de Tar- 
ragona el 28 de juny del 1811. Publicat 
a El setge de Tarragona de 1811. Tarra- 
gona, 1986 (AHCT). 


—— 


De ta col. lecció 'Harrares de larragans 

Litografia anglesa del setge original de F. Grenier. El text diu que les tropes invasores perse- 
gueixen els defensors fins la platja on demanen auxili als vaixells aliats. 


Litografia anglesa del setge. El text ex- 
plica que les tropes franceses van per- 
seguir els tarragonins fins a la plat- 
ja, de F. Grenier. Publicat a El setge de 
Tarragona de 1811. Tarragona, 1986 
(AHCT). 

Fugida de la població civil. Algunes 
persones foren recollides per les naus 
angleses. Publicat a BLANCH, Adolfo. Ca- 
talufia. Historia de la Guerra de la In- 
dependencia en el antiguo Principado. 
Barcelona, 1861 (BHMT). 

El règim napoleònic i 
l'afrancesament 


Del 28 de juny del 1811 al 18 d'agost 
del 1813, Tarragona estigué sotmesa als 
napoleònides. Són dos anys i cinquan- 
ta-un dies durant els quals els tarrago- 
nins hagueren de suportar la domina- 
ció estrangera. 

A la matinada del dia 29 de juny 
els assaltants posaren vigilància a les 
portes de la catedral, amb la qual cosa 
els supervivents refugiats al seu inte- 
rior, de cinc a sis mil persones, veieren 
respectades llurs vides. Entre els asi- 
lats es trobava Antoni de Martí i Fran- 
quès, que no volgué abandonar la ciu- 
tat després de la caiguda del fort de 
l'Oliva, com feren una bona part de les 
autoritats civils, els nobles, els comer- 
ciants, les dignitats eclesiàstiques i els 
ciutadans en general, per restar al cos- 
tat dels seus fills Francesc i Joaquim, 
que servien com a oficials a la milícia 
urbana. En l'assalt del 28 de juny re- 
sultà ferit i contusionat, però aconse- 
guí emparar-se, conjuntament amb els 
seus fills, a la catedral, i en sortir —ho 
féu sense camisa— anà directament a 
la seva casa del carrer de Santa Anna, 
on avui hi ha el Museu d'Art Modern, 
a recollir el que havia quedat dels seus 
escrits i experiments després del sa- 
queig francès. Com a consequència 
dels trastorns de l'assalt, segons el tes- 
timoni del metge Jaume Parcet, patí di- 
arrea i una erupció herpètica general i 
impertinent. 

Als supervivents, junt amb homes 
vinguts dels pobles dels voltants, els 


tocà la ingrata tasca d'encendre fogue- 
res i procedir a la cremació de la munió 
de cadàvers disseminats pels carrers, 
places i interiors de les cases, l'opera- 
ció era del tot necessària per tal com 
la temperatura pròpia del temps, aug- 
mentada per la calor dels incendis, ac- 
celerava la descomposició dels cossos i 
feia inhabitable la ciutat. Aquesta ope- 
ració la recull Bosch i Cardellach en el 
seu Resum, el dia 1 de juliol: "Las po- 
cas gentes que quedaron vivas en Tar- 
ragona, que fueron como 200, fueron 
obligadas, estando la mayor parte des- 
nudas, a disponer hogueras encendi- 
das enfrente la catedral y en la Rambla 
para conducir allí y quemar tanto ca- 
dàver hediondo. Estas hogueras y otras 
que se las afiadieron duraron muchos 
días. ijQué horror ver aquí una cabe- 
za Sin tronco, allí una pierna y pie sin 
muslo, ahí una espalda sin brazo, y més 
allà una mano u otra parte del cuerpo 
esparcidas por el suelol Esto se vehía 
3 semanas después y sefiales horribles 
de la sangre que havía corrido en vari- 
as calles y màs en las escaleras y bue- 
na parte de la calle mayor. El fetor era 
insoportable por los muchos cadàveres 
que sin duda habría entre las ruinas, o 
por los que habría retirados dentro las 
casas O pozos." 

Després dels tres dies terribles de 
saqueig que seguiren l'assalt, els con- 
queridors pregonaren i anunciaren, 
mitjançant cartells, que respectarien les 
vides i propietats dels ciutadans, era, no 
cal dir-ho, una actuació tant per a la ga- 
leria com per aconseguir la reintegració 
dels expatriats i els exiliats. 


L'estructura administrativa 


Quan el 9 de març del 1811 s'agre- 
garen al govern d'Aragó els corregi- 
ments de Tortosa, Lleida i Tarragona, 
cada un d'aquests territoris tingué una 
administració pròpia que es mantingué 
fins a la conquesta de Tarragona, ja que 
aleshores s'uniformitzà el sistema amb 
la instauració d'intendències de distric- 
te dependents de la general establerta 
a Saragossa. 

L'administració Suchet a la Baixa 
Catalunya entrà en crisi quan es pro- 
mulgaren els decrets del 26 de gener i 
el 2 de febrer del 1812 que oficialitza- 
ren l'annexió del Principat a l'imperi 
francès. El decret d'annexió dividí polí- 
ticament Catalunya en quatre departa- 
ments —Ter, Segre, Montserrat i Boques 
de l'Ebre— i dues intendències: la de 
l'Alta Catalunya, amb els departaments 
del Ter i Montserrat, i la de la Baixa Ca- 
talunya, amb els del Segre i Boques de 
l'Ebre. Dit això, recordarem que Tarra- 
gona i el seu corregiment restaren inte- 
grats en el departament de les Boques 
de l'Ebre, que tenia la capital a Lleida. 
A cada departament s'instaurà un pre- 
fecte subordinat a l'intendent, que diri- 
gia cinc oficines: secretaria, contribuci- 
ons i dominis, administració comunal, 
policia administrativa, i traducció i cor- 
respondència espanyola. 

Els departaments es dividiren en 
districtes o arrondissements, més o 
menys equivalents als antics corregi- 
ments. En cada un d'ells es col-locà un 
sotsprefecte que actuava d'intermediari 
entre el prefecte i els batlles dels mu- 


nicipis. La sotsprefectura de Tarragona 
fou adjudicada a Gustau Delaage. Tot i 
això, les comarques de la Baixa Cata- 
lunya continuaren sota la jurisdicció 
militar de Suchet, la qual cosa suposà 
un dualisme administratiu, per tal com 
les autoritats civils depenien del gover- 
nador de Catalunya, general Decaen. 
Aquesta dualitat, com és obvi, provocà 
un bé de Déu de conflictes. 

A l'arrondissement tarragoní funci- 
onaren, doncs, dues administracions: 
la del Govern General d'Aragó i la del 
Règim Civil del 1812. Els seus caps fo- 
ren el general governador i l'intendent, 
que eren una rèplica del que a nivell 
superior formaven Suchet i l'intendent 
general Lacuée. 

Suchet, el 8 de juliol del 1811, creà 
el Domaine o Béns Nacionals per tenir 
cura de l'explotació de les propietats 
segrestades a l'Església i a particulars 
exiliats. Amb el pas del temps l'ofici- 
na del districte de Tarragona s'ocupà 
també dels béns del corregiment de 
Vilafranca del Penedès. Un altre ele- 
ment que cal tenir en compte és el cos 
de policia dependent del poder mili- 
tar. Disposava d'ingressos propis pro- 
cedents de sancions, multes i arbitris. 
Li corresponia mantenir l'ordre públic, 
controlar els preus de les subsistènci- 
es i atendre la propaganda a favor dels 
francesos. L'aparell polític administra- 
tiu borbònic fou mantingut, però buidat 
de continguts. El corregidor restà redu- 
it al paper de figura decorativa. 

El primer governador de Tarragona 
pròpiament dit fou el general de divisió 
baró de Musnier, que prengué posses- 

sió del càrrec a mitjan juliol del 1811 i 
el deixà al cap de dos mesos més tard. 
El successor de Musnier fou el baró 
de Bourgeois, que s'aprofità del càrrec 
per fer-se un patrimoni. Fou rellevat 
el maig del 1812 pel general de briga- 
da Bertoletti. Tots aquests governadors 
tingueren com a tret comú la permissi- 
vitat davant les malifetes que els seus 
subordinats exercien sobre la pobla- 
ció civil. De la intendència s'ocupà Víc- 
tor d'Arlincourt, i entre els seus ofici- 
als destacaren Domènec Lériget, admi- 
nistrador superior del Domaine, Carles 
Mondori, contróleur i administrador in- 
terí de la mateixa oficina, Gaspar Fo- 
lley, director de duanes, Baldiri Malè- 
gue, tresorer de la Intendència, i l'in- 
terventor Des Feux. 

Les rivalitats i desavinences entre 
l'administrador superior del Domai- 
ne i l'intendent dificultaren l'eficàcia 
de l'administració. Així, D'Arlincourt 
es negava a admetre cap contracte que 
sortís de l'oficina del Domaine si prèvi- 
ament no l'havia aprovat la superiori- 
tat, i, pel que feia als arrendaments, de- 
cidia sense consultar ningú. En contra- 
partida l'administrador tirava pel dret i 
resolia els assumptes administratius al 
marge de l'intendent, tot i que aquest 
era el seu superior immediat. 


La pressió fiscal 


Del 2 de maig al 28 de juny del 1811, 
és a dir, des de l'arribada dels fran- 
cesos fins a la presa de Tarragona, es 
mantingueren en vigor a la part del 
corregiment ocupada per l'invasor els 


tributs borbònics. Caiguda Tarragona 
i establerts els invasors en el territori, 
l'intendent D'Arlincourt, el 18 de juny 
féu saber a la població mitjançant un 
decret que estava obligada a continu- 
ar satisfent el cadastre, la recaptació 
del qual seguiria sent una responsabi- 
litat dels ajuntaments, l'única diferèn- 
cia era que ara els diners de les contri- 
bucions, en comptes de dur-los a Tar- 
ragona, s'havien de portar a Reus. Als 
impostos, diguem-ne, ordinaris, se n'hi 
afegiren tota una munió d'extraordina- 
ris destinats a atendre les necessitats 
de la guerra i els desitjos d'enriquir-se 
dels qui la menaven. Un cop ocupada 
Tarragona, es regularitzà el sistema de 
tributació extraordinària o francès, que 
s'afegí a l'ordinari o espanyol, i que 
consistí en aquestes contribucions: dret 
de guerra o de conquesta, dret de cam- 
panes, racions i duana. 

El dret de guerra es fixà en 800.000 
duros, que havien de ser abonats en 
terços. De la importància d'aques- 
ta contribució ens en dóna idea el fet 
que era superior al conjunt d'impos- 
tos ordinaris i extraordinaris decretats 
del 1808 al 1811 per la Junta Superior 
del Principat. El dret de campanes era 
l'aplicació d'una antiga tradició mili- 
tar per la qual les poblacions conque- 
rides havien de pagar una contribució 
destinada als artillers a fi de compen- 
sar-los pel fet de no poder participar 
en el saqueig. A Tarragona se li impo- 
saren 12.000 duros, que resultaren im- 
possibles de recaptar per raons òbvies. 
Com que no s'estava disposat a per- 
dre la recaptació, es féu pagar a Reus, 


amb el benentès que Tarragona, un 
cop normalitzada la vida ciutadana, la 
hi retornaria, cosa que encara no s'ha- 
via produit el 13 de febrer del 1822, en 
què Reus reclamà el reintegrament del 
que havia avançat: però l'Ajuntament 
tarragoní, en la sessió del 14 de març, 
acordà "no restituir al Ayuntamiento de 
Reus, en todo ni en parte" el deute, ja 
que entenia que no tenia cap obligació 
de "cargar con compromisos adquiridos 
por el Cuerpo municipal puesto por el 
Gobierno intruso". 

La contribució de racions fou impo- 
sada per Suchet el 10 d'agost del 1811 
als corregiments de Tarragona i Vila- 
franca. Consistia en deu mil racions 
diàries de pa, sal, carn, llegums i palla. 
Les racions podien ser substituides pel 
pagament de cinc rals de billó per cada 
article. Finalment, els drets de duana 
consistien en imposicions monetàries 
a les importacions i exportacions. Per 
tenir-ho tot controlat, s'imposà l'ús de 
guies que s'obtenien després d'haver 
pagat els drets de duana. Les mercade- 
ries que transitaven sense aquests re- 
quisits es consideraven contraban i po- 
dien ser confiscades. 

La Direcció de Duanes, a més de re- 
captar els drets duaners, tenia la co- 
mesa d'encantar les mercaderies cap- 
turades pels vaixells francesos armats 
en cors, i això ens du a dir quelcom so- 
bre l'activitat corsària que es dugué a 
terme a les costes de la província ma- 
rítima de Tarragona durant la Guerra 
del Francès. La gent patí el cors doblat, 
per tal com per una banda intervenien 
els francesos i per l'altra els anglesos i 

els espanyols lliures que consideraven 
els habitants de les zones sota control 
francès com a enemics. Entre els cor- 
saris francesos destacaren Francesc 
Blanc amb el seu vaixell Vengeance, ac- 
tiu des del juny del 1811, i Cipriano Ca- 
raccioli, natural de Còrsega, que a bord 
del vaixell Filibustier es mostrà molt di- 
ligent. Els corsaris espanyols eren bà- 
sicament residents a les illes Balears i 
un dels més expeditius fou Josep Se- 
garra, que comandava el falutx Sant 
Antoni, propietat de l'armador Josep- 
Antoni Cid, a aquest corsari, al qual li 
gestionava la comercialització de les 
seves captures Rafael Bordera, patró 
de la matrícula de Tortosa, expatriat a 
Vilanova, li coneixem no menys de set 
captures. Altres corsaris destacats fo- 
ren Josep-Antoni Molinos, que captu- 
rà els llaúts Sant Antoni i Les Ànimes, 
i Andreu Felicó, de la matrícula d'Ei- 
vissa, capità de la pollacra L'Àngel de 
la Guarda, que, com a mínim, capturà 
la pollacra Sant Francesc de Paula. Els 
anglesos també practicaren el cors da- 
vant les nostres costes, les seves cap- 
tures les duien al port de Vilanova, on 
les lliuraven a l'autoritat naval per ser 
subhastades. 

La comissaria de policia aconse- 
guia cobrir les seves necessitats finan- 
ceres gràcies a les cartes de seguretat 
—una mena de carnet d'identitat obli- 
gatori—, a l'arbitri d'un sou per lliura 
de carn despatxada, a l'impost posat a 
les botigues, revenedors, cafès i taver- 
nes, i a les multes. La seu de la comis- 
saria de l'arrondissement era a la casa 
dels Castellarnau. D'altra banda, per 


atendre les necessitats dels hospitals 
militars s'imposà una assistència obli- 
gatòria. Aquests hospitals, instal-lats 
inicialment a Reus, patien una gran 
manca de llits que s'intentà solucionar 
obligant els pobles del corregiment a 
lliurar llençols, cobrellits, matalassos i 
llits. Com era d'esperar, les operacions 
militars sobre Tarragona van augmen- 
tar enormement el nombre de hospita- 
litzats, els quals hagueren de sofrir la 
manca d'assistència mèdica, d'higiene i 
d'alimentació, amb la consegúent mor- 
talitat. El 22 d'octubre del 1811 els hos- 
pitals militars es traslladaren a Tarra- 
gona, on continuà la indigència. 

L'administració Suchet-Lacuée, a 
més, restablí l'ús del paper segellat 
mitjançant decret publicat el 22 de se- 
tembre del 1811: l'únic paper vàlid era 
el que anava timbrat amb el segell de 
l'arrondissement. 

Amb relació a l'administració dels 
béns nacionals, els francesos enteni- 
en per béns nacionals els segrestats 
per decret imperial als pertorbadors de 
la tranquil.litat pública, els que perta- 
nyien a emigrats i els de les comuni- 
tats religioses, tret de les que hagues- 
sin estat excloses expressament per 
decrets imperials. Els béns que entra- 
ren a formar part dels béns nacionals 
foren molt nombrosos i la seva gran 
quantitat en dificultà l'administració, 
especialment quan les autoritats locals 
ila població en general obstaculitzaven 
tot el que podien la recaptació de del- 
mes, censos, tasques, primícies, arren- 
daments, etcètera. Els francesos inten- 
taren aconseguir les recaptacions a cò- 


pia d'arrendar els drets al millor pos- 
tor i desplegar una política d'atracció 
amb els emigrants, garantint-los que si 
es restituien als seus pobles els serien 
retornades les propietats. La rendibili- 
tat dels béns nacionals es veié dificul- 
tada pel fet que els contractes d'arren- 
dament no sols els atorgava el Domaine 
ans també el governador militar, l'in- 
tendent i els regidors degans dels po- 
bles on estaven ubicats, amb la qual 
cosa s'alentia considerablement l'ad- 
ministració dels béns segrestats, a més 
a més els braços per cultivar les terres 
confiscades solien mancar, ja que molts 
pagesos rebutjaven fer-ho per por de 
les represàlies que els soldats espa- 
nyols exercien sobre els qui sabien que 
treballaven per al govern intrús. 


Relacions amb el Capítol Catedral 


Quan la sort de Tarragona estava 
decidida, el Capítol es negà a embarcar 
les joies i els objectes de valor que no 
havien estat fosos i convertits en mo- 
neda, al-legant que l'enemic, quan en- 
trés a la plaça, esperaria aconseguir un 
botí i que, si no trobava res, l'empren- 
dria contra la catedral i els capitulars 
que hi havien romàs. D'alguna manera, 
doncs, les restes del tresor catedralici 
havien de servir com a salvaguarda de 
la vida dels canonges Ignasi Ribes, Pau 
Huyà, Josep Rocamora i Bernardí Llo- 
pis, de l'ardiaca de Vila-seca Pere Enric 
i de l'infermer Josep A. Font, però en el 
cas de les dignitats les previsions no es 
compliren pas, ja que foren assassinats 
durant el saqueig que seguí l'assalt. 

Després dels tres dies de represàlies, el 
3 de juliol, els canonges Pere Huyà, Ig- 
nasi Ribes i Josep Rocamora s'armaren 
de valor i anaren a veure el cap francès 
per demanar-li que permetés repren- 
dre el culte a la catedral, a la qual cosa 
aquest accedí, i, com a prova de bona 
voluntat, Musnier, el dia 10, retornà als 
quatre canonges residents a Tarragona 
tots els seus drets i rendes. 

La vida dels quatre canonges no fou 
fàcil. Es veieren obligats a signar circu- 
lars destinades als emigrants en gene- 
ral i als eclesiàstics en particular, per 
fer-los saber que si es reintegraven a la 
seva residència habitual els serien res- 
pectats els béns. Ignasi Ribes, que era 
el canonge secretari, envià una circu- 
lar als rectors de la Selva del Camp i 
de Tarragona i al prior de Reus, perquè 
fessin saber als clergues i seglars fugits 
de Tarragona i refugiats en aquestes 
poblacions que si retornaven a la ciutat 
les seves persones serien respectades. 
Aquesta circular també es féu arribar a 
l'arquebisbe, que es trobava a Mallorca, 
junt amb l'ardiaca major, Juan M. Gon- 
zàlez: a Bernardí i Manuel Llopis, que 
eren a Sitges, al canonge lectoral Ma- 
nuel Plazas, refugiat a Montserrat, i a 
Pedro-Juan Larroy, fugit a Alacant. A 
tots se'ls demanava que comuniques- 
sin la notícia als altres canonges i dig- 
nitats, l'adreça dels quals desconei- 
Xia el canonge secretari. Musnier donà 
unes setmanes de coll a l'arquebisbe i 
als membres del Capítol exiliats, però 
a mitjans d'agost, com que ningú havia 
aparegut, interpretà el silenci com una 
resposta negativa. També hagueren de 


suportar les pressions que se'ls feren 
perquè declaressin que la seu estava 
vacant i perquè acceptessin el nome- 
nament d'un vicari general no sancio- 
nat per l'arquebisbe Mon. 

Cal remarcar que la relació que du- 
rant l'ocupació tingueren amb el fisc 
fou un autèntic calvari, que no hauria 
estat tan fort si haguessin pogut per- 
cebre amb normalitat les seves ren- 
des, però la tasca d'aconseguir aplegar 
el producte del delme i la primícia els 
resultà sempre molt dificultosa, ja que 
tot sovint topaven amb l'administració 
dels Béns Nacionals i amb la confusió 
de competències i, normalment, eren 
els canonges els que hi sortien perdent. 
Josep M. Sabaté qualifica d'admirable 
la tasca diplomàtica d'aquests canon- 
ges i té força raó, puix que en tot mo- 
ment mantingueren un difícil equili- 
bri entre el que els demanava el cor i 
el que calia fer en interès dels tarrago- 
nins i de l'Església de Tarragona. 


Afrancesats i col-laboracionistes 


Entenem per afrancesats aquells 
que, en les guerres napoleònides, fo- 
ren partidaris de la intervenció fran- 
cesa a Espanya. Ho eren, doncs, els 
col-laboracionistes i tots aquells que 
per diversos motius consideraren con- 
venient unir-se a l'invasor. L'afrance- 
sament fou essencialment un feno- 
men de classes mitjanes i altes, espe- 
cialment de professionals i funcionaris 
(més de la meitat dels afrancesats re- 
gistrats per López Tobar són membres 
de l'administració), i, en conjunt, cons- 


tituiren una minoria dins del conjunt 
de la societat catalana bàsicament an- 
tifrancesa. Com es pot suposar, des del 
primer moment de la invasió, als fran- 
cesos els era imprescindible comptar 
amb col.laboradors si volien dominar el 
país. Per aconseguir-ho intentaren tres 
procediments: la captació pacífica, les 
amenaces i la protecció. 

En la campanya per guanyar-se les 
simpaties de la població dominada va 
sobresortir Augereau, que adreçà als 
catalans una proclama en què reite- 
rà la seva voluntat d'amistat i pau amb 
els catalans i utilitzà tota mena de mè- 
todes per captar-los: posar la bandera 
quadribarrada al costat de la imperial, 
declarar oficial la llengua catalana, et- 
cètera. El successor d'Augereau, Mac- 
donald, també començà el seu mandat 
amb proclames amistoses, i durant els 
seus quasi dos anys al capdavant del 
govern de Catalunya va fer tot el pos- 
sible per fomentar l'afrancesament 
pacífic, però a diferència del seu pre- 
decessor mai va fer res per revifar els 
sentiments catalanistes del poble. Per 
guanyar-se els ànims de la gent féu cir- 
cular proclames oficialment anònimes 
redactades per "bons catalans" que vo- 
lien evitar més mals als seus compatri- 
otes i els aconsellaven la submissió als 
francesos. Un altre sistema emprat pels 
francesos per augmentar els adeptes 
fou atemorir la població resistent. Per 
mitjà de decrets, edictes, proclames, 
bans, ordres, oficis, etcètera, procura- 
ren posar la por al cos de la gent, ja que 
s'hi feien saber els empresonaments, 
les penes de mort, les requises, la con- 


fiscació de béns, etcètera, que patiri- 
en si no es mostraven disposats a col- 
laborar amb l'invasor. Un prototipus 
d'aquesta fase és Duhesme, qui, des de 
bon començament, procurà destacar 
els càstigs per impressionar els cata- 
lans. Decaen, el substitut de Macdonald 
al capdavant del govern del Principat, 
publicà un decret en què es concreta- 
va la pena que corresponia a cada de- 
licte perquè tot infractor sabés a què 
s'exposava. En línies generals, el decret 
marcava dues menes de càstigs: els que 
suposaven penes de presó i els merei- 
Xedors de pena de forca. 

Els afrancesats col-laboracionistes i 
oportunistes tingueren seriosos proble- 
mes amb els seus compatriotes men- 
tre va durar el conflicte. Tant els orga- 
nismes oficials com el poble els feren 
objecte de maltractes i persecucions, 
i la seva situació empitjorà amb la re- 
tirada de les tropes napoleònides. A 
Tarragona els afrancesats no existiren, 
o almenys no els hem sabut trobar, no 
passà el mateix a Reus, on n'hi hagué 
un grup considerable, entre els quals 
destaquen Pau Torroja i Josep Fran- 
quet. 

Algunes persones es veieren obli- 
gades a col-laborar amb els france- 
sos, però no poden ser considerades 
afrancesades. Entre el grup dels col- 
laboradors forçats podem situar els 
membres de la Junta Corregimental 
i de l'Ajuntament tarragoní. Amb re- 
lació a la Junta, direm que Suchet, el 
5 de maig del 1811, remeté una circu- 
lar als ajuntaments del corregiment 
amb l'ordre que el dia 10 havien d'en- 


viar un dels seus membres a Reus per 
participar en una assemblea que ha- 
via d'elegir la nova Junta afrancesada, 
que restà formada per Josep Gavaldà 
i Mauri Coler, de Reus, Jaume Mont- 
serrat, de Montbrió del Camp, Baptis- 
ta Andreu, d'Alcover, Andreu Fortuny, 
de la Selva del Camp, Miquel Vidiella, 
de Mont-roig del Camp: Agustí Vernils, 
de Cambrils, Joaquim d'Homdedéu, de 
Riudecanyes, Baptista Cavallé, de Po- 
boleda: Joan Gatell, d'Altafulla: Fran- 
cesc Balcells, del Pla: Antoni Morell, 
de Riudoms, Josep M. Beltran, de Vila- 
seca, Isidre Dalmau, de Vinyols, Manu- 
el Grau, de Maspujols, Gabriel Pedrol, 
d'Alforja, i Albert Gúell, de Valls. Com 
a intèrpret s'escollí Josep de Miró, de 
Reus, i com a secretaris, Pere Grau i 
Antoni Ferrater, tots dos de Reus. 

L'11 de juliol del 1811, el governa- 
dor interí, general Ficatier, convocà les 
persones més representatives que ha- 
vien restat a Tarragona i els demanà 
una relació d'aquells que consideraven 
que eren els més capaços per regir la 
ciutat. Amb la llista a les mans, nome- 
nà regidors primer i segon els canon- 
ges Josep Boni i Ignasi Ribes, i regi- 
dor tercer el metge Jaume Parcet, els 
tres constituiren una mena de gestora 
encarregada de desenrunar la ciutat i 
d'organitzar el sistema de contribuci- 
ons. Així, el regidor primer s'encarregà 
de confeccionar el padró de residents i 
un altre d'allotjaments disponibles, el 
segon, s'ocupà de la policia exterior, i el 
tercer, de la policia interior i de la nete- 
ja de la ciutat. Aquesta gestora funcio- 
nà fins a l'agost, en què donà pas a un 


Ajuntament de set regidors format per: 
l'impressor Miquel Puigrubí, l'hisendat 
Tomàs Dolça, els comerciants Ramon 
Alegre, Josep-Antoni Monravà i Marc- 
Antoni Clavell i els nobles Francesc de 
Martí i Ignasi Gutiérrez de Pando. Com 
a secretari fou designat el notari Sal- 
vi Fàbregues. La gestió d'aquest Ajun- 
tament fou curta, puix l'abril del 1812 
fou substituit per la mairie que presi- 
dí Josep Franquet. Ens atrevim a dir 
que cap d'aquests homes fou un afran- 
cesat ideològic o oportunista, la qual 
cosa, però, no els lliurà pas, després 
de la guerra, de ser titllats d'afrance- 
sats i col-laboracionistes, aquest és el 
cas, per exemple, de Francesc de Mar- 
tí i Móra, fill primogènit d'Antoni de 
Martí i Franquès, que s'havia jugat la 
vida com a capità de la milícia urbana 
durant el setge de Tarragona. De ma- 
nera semblant, el fet que les autoritats 
d'ocupació obliguessin a incloure en 
les misses que s'oficiaven a l'arxidiòce- 
si l'oració "Et famulos", per pregar per 
l'emperador, l'emperadriu i la família 
imperial, provocà que en la postguerra 
els canonges tarragonins fossin acusats 
d'addictes al govern intrús. 

Els afrancesats ideològics o de con- 
vicció foren poquíssims. Tal volta es re- 
duiren a Pau Torroja, un comerciant ad- 
mirador de Napoleó i del seu sistema. 
Dins l'arrondissement ocupà el càrrec 
d'administrador superior del Domaine, 
amb un sou de 4.797 francs anuals. En- 
tre els afrancesats funcionaris del cor- 
regiment destacà Josep Franquet, que 
exercí el càrrec de comissari general de 
policia i de corregidor. Quan s'instau- 

rà el règim civil deixà la comissaria de 
policia i ocupà la mairie de Tarragona. 
Sembla que cometé irregularitats, al- 
menys fou acusat de consumar-les da- 
vant Suchet. Altres funcionaris afran- 
cesats foren Francesc Blasco, que suc- 
ceí Franquet com a comissari de policia 
—era gendre de l'afrancesat Ramon Ca- 
sanova, que havia estat el creador de la 
policia de Barcelona—, Francesc Verges, 
natural de Tortosa, que fou alcalde ma- 
jor, Jaume Pastoret, de Reus, que ocu- 
pà els càrrecs de corregidor i comissari 
de policia: Antoni Uriarte i els germans 
Joaquim i Gaspar Verdaguer, coman- 
dant i oficials de la companyia de gen- 
darmes, Miquel Vermell, Josep Pinyol i 
Lluís Bonet, funcionaris de l'adminis- 
tració del Domaine, etcètera. 

Per dessota dels afrancesats ideolò- 
gics i funcionaris hi hagué tota una sè- 
rie d'individus que ajudaren els fran- 
cesos per beneficiar-se 'n, els quals re- 
sulten difícils de distingir dels simples 
delinquents. Un d'aquests personatges 
és el vallenc Joan Serra, obligat a dei- 
xar l'exèrcit espanyol per haver mort 
d'un tret un sergent. En ser perseguit 
i haver de sobreviure es va passar als 
francesos i va organitzar una parti- 
da que va terroritzar el Camp de Tar- 
ragona i les comarques veines. Es deia 
que li agradava matar, però que, com 
era pregonament religiós, cada vegada 
que cometia una mort encenia un ciri 
per l'ànima del qui havia assassinat. 
En marxar els francesos no fugí, es diu 
que per no allunyar-se de la seva xico- 
ta, i acabà sent capturat, el 1815, penjat 
i esquarterat. 


L'exèrcit d'ocupació 


A Tarragona, quan Suchet se n'anà, 
quedà de guarnició la brigada Montma- 
rie, integrada pel 5è regiment lleuger i 
el 116è de línia, que aplegava 1.900 ho- 
mes. Montmarie romangué a Tarragona 
fins al 9 de juliol, en què seguint ordres 
sortí cap a Tortosa. El rellevà el general 
Ficatier, amb 2.300 homes del 121è re- 
giment de línia i el 2n del Vístula, que 
formaven part de la divisió Musnier, 
la qual deixà el Tarragonès la primera 
quinzena de setembre, en què passà al 
País Valencià per ajudar Suchet a pren- 
dre València. El buit en la guarnició fou 
cobert per unitats de la divisió Frère, i 
un dels seus generals, Bourgeois, res- 
tà encarregat del govern de l'arrondis- 
sement tarragoní. Aquesta guarnició, 
d'uns 1.500 homes, es mantingué fins 
al gener del 1812, en què fou rellevada 
per la brigada Bertoletti, composta per 
1.895 homes, la meitat italians i l'altra 
meitat francesos. 

Totes aquestes guarnicions es con- 
duiren despòticament amb la població 
civil i s'apoderaren del poc que s'havia 
salvat del saqueig del mes de juny. Del 
seu comportament ens en fa un bon 
retrat l'autor del Sitio, asalto y saqueo 
de Tarragona en 1811: "El que se opo- 
nía al robo del resto de sus haberes era 
maltratado con el dicterio de brigant y 
ahuyentado con amenazas de muer- 
te. Se apoderaron de todos los edifici- 
os públicos, de todas las iglesias y con- 
ventos, y hasta del hospital de caridad. 
No permitían la posesión ni registro de 
escombros a los duefios de las casas 


que la fama había soplado opulencia 
a sus oidos. Registraron con escrupu- 
losidad las cisternas, letrinas y demàs 
escondrijos. Los oficiales de la guarni- 
ción se alojaron a su arbitrio y se apo- 
deraron de una casa entera o de la par- 
te que més les acomodaba, haciéndose 
duefios de los muebles que aún exis- 
tían en ellas y equipàndose perfecta- 
mente trasladando lo de las casas que 
no eran habitadas por otros franceses. 
Cuando se presentaban los propietari- 
os reclamando su derecho, respondían 
que todo era suyo y les pertenecía por 
derecho de conquista. Cuando se rele- 
vaba la guarnición o cambiaban de alo- 
jamiento se llevaban cuanto podían o a 
veces lo vendían al mismo patrón mal- 
baratando lo que no hallaban quien les 
comprase." 

Entre les obligacions de la guarni- 
ció figurà la reconstrucció de les for- 
tificacions. El general d'enginyers Ro- 
quiat preparà el pla d'anorreament de 
les defenses de la Part Baixa al mateix 
temps que es reestructuraven les de 
la Part Alta. Aquesta tasca es féu amb 
bracers reclutats entre els pobles co- 
marcals, als quals també s'imposaren 
contribucions per finançar-les. Com 
que els treballadors forçats procuraven 
realitzar el mínim treball possible, dins 
d'un esperit generalitzat de boicot, les 
obres acabaren encarregant-se a preu 
fet a un contractista. 

La guarnició es veié auxiliada per la 
companyia de gendarmes que tenia per 
cap, amb el grau de capità, Antoni Uri- 
arte, un exsergent de l'exèrcit espanyol. 
La companyia estava formada per uns 


Juseunccnenec ce) 110 


seixanta homes reclutats entre deser- 
tors de l'exèrcit espanyol i expresidia- 
ris. La missió dels gendarmes fou més 
policíaca que militar, i sempre tingué 
característiques vexatòries per a la po- 
blació. 


Operacions militars als voltants de 
Tarragona 


Suchet marxà de Tarragona, la nit 
del 29 al 30 de juny en direcció a Bar- 
celona. Se n'endugué les divisions 
Frère i Harispe, que es quedaren a Vi- 
lafranca i Vilanova, respectivament, la 
brigada Abbé i la cavalleria del gene- 
ral Boussard. A Barcelona s'entrevis- 
tà amb Mathieu per tractar l'ajuda que 
l'exèrcit d'Aragó donaria al de Catalu- 
nya. Acabada la reunió, tornà a Tarra- 
gona per establir tota una distribució 
de l'exèrcit: el general Habert, amb la 
quarta divisió, fou enviat a Tortosa per 
vigilar la frontera amb el País Valen- 
cià, confià Tarragona i Vilafranca a la 
primera divisió comandada per Mus- 
nier, i ell, amb la resta de les tropes, 
retornà cap a Barcelona, des d'on, amb 
part de la guarnició de la plaça, passà 
a Mataró, on derrotà l'exèrcit espanyol 
allí establert. Lendemà de l'acció del 
Maresme trameté la brigada Montma- 
rie vers Lleida, féu avançar la brigada 
Palombini cap a Sant Feliu de Codines, 
i ell, amb la resta de la tropa, se n'anà 
a Tona per la vall del Congost i el coll 
de Centelles. Seguidament situà el ge- 
neral Harispe a Moià i ell entrà a Vic 
amb la divisió Frère. Deixà destaca- 
ments a Olot i Ripoll, amenaçà Man- 


resa i es posà en contacte amb el duc 
de Tàrent. 

El 20 de juliol Suchet tornava a ser 
al Camp, a Reus concretament, i ho 
aprofità per ordenar la demolició de 
les fortificacions de Tarragona, tret de 
les estrictament necessàries per prote- 
gir la guarnició de la plaça. La seguent 
operació de l'ara ja mariscal consistí a 
ocupar Montserrat, del qual s'apoderà 
el 25 de juliol. Amb la caiguda del mo- 
nestir considerà enllestida la seva feina 
a Catalunya, i després de deixar la tro- 
pa necessària per protegir l'exèrcit de 
Macdonald i conservar la Baixa Catalu- 
nya, es dirigí a Saragossa. 

Fins al 19 d'agost en què caigué Fi- 
gueres, Suchet mantingué a Catalu- 
nya tres divisions —Frère, Palombini i 
Musnier-, però després d'aquesta ac- 
ció n'integrà a l'exèrcit d'Aragó. La tro- 
pa que quedà a Catalunya no era gai- 
re considerable, de 6.000 a 7.000 ho- 
mes, per la qual cosa es veié obligada 
a posar-se a la defensiva i dedicar-se 
bàsicament a conservar el que s'havia 
conquerit, recaptar les contribucions 
i aconseguir els queviures necessaris 
per a la seva subsistència. 

El desembre del 1811, el capità ge- 
neral Lacy, que sabia que la guarnició 
de Tarragona estava mancada de pro- 
visions i que les tropes franceses de 
la Baixa Catalunya eren més aviat poc 
nombroses, es presentà a Reus dispo- 
sat a bloquejar Tarragona. Suchet reac- 
cionà amb rapidesa i, quan conegué els 
moviments de Lacy ordenà a Musnier, 
que es trobava a Peníscola, que es tras- 
lladés a Tortosa, des d'on havia de mar- 


Xar a Tarragona per socórrer-la i apro- 
visionar-la. 

Entre els moviments de tropes que 
es produiren a les comarques meridi- 
onals el gener del 1812, tenim el gene- 
ral Lafosse, que amb un batalló i uns 
quants cavalls sortí de Tortosa per ex- 
plorar la situació de l'exèrcit espanyol. 
Com que no trobà ningú, superà el coll 
de Balaguer i arribà fins a Vila-seca, on 
fou atacat i derrotat per Lacy. Després 
de l'acció de Vila-seca, el capità gene- 
ral es traslladà cap al nord de Catalu- 
nya, deixà el baró d'Eroles al capdavant 
de les tropes que d'alguna manera blo- 
quejaven Tarragona, plaça que fou au- 
Xiliada per Decaen amb la tramesa de 
les divisions Lamarque i Mathieu, que 
sortiren de Barcelona el 22 de gener. El 
baró d'Eroles, que es trobava a Torre- 
dembarra amb la seva divisió, s'assa- 
bentà de la sortida de les tropes fran- 
ceses i es disposà a barrar-los el pas a 
la zona del Baix Gaià, concretament a 
la plana situada entre Altafulla i Fer- 
ran. Eroles, el dia 23 de gener, establí 
la seva posició entre el Gaià i Ferran. El 
riu constituia una línia de front, al cen- 
tre de la qual hi havia el camí ral, just 
al molí del Pas, la dreta restava prote- 
gida pels focs de mar, i l'esquerra re- 
colzava en el castell de Montoliu o de 
Santa Margarida, el qual, de resultes 
del combat, quedà enrunat. L'artilleria 
se situà damunt el pont del Gaià, pro- 
tegida per un fossar. Els francesos ar- 
ribaren davant les posicions espanyo- 
les la matinada del dia 24 i, tot seguit, 
començà la batalla, perduda pels es- 
panyols. Aplegada la divisió a Santes 

Creus, es traslladà a Montagut, on pas- 
sà la nit, i l'endemà marxà cap a Igua- 
lada. L'acció d'Altafulla fou aprofitada 
per la guarnició de Tarragona per en- 
trar a Reus, on destruí els magatzems 
que hi havien establert els anglesos i 
cremà els estris aplegats per al setge. 
Presa València, Suchet tornà a passar a 
les comarques meridionals i millorà el 
seu dispositiu defensiu amb la consti- 
tució d'un Cos d'Observació de l'Ebre, 
format per dues divisions comanda- 
des pel general Reille, que tenia com a 
comesa protegir les places de Tortosa, 
Tarragona i Lleida de possibles atacs 
de l'exèrcit espanyol. 

Entre el 21 i el 28 d'abril, Sarsfi- 
eld, ajudat per l'estol anglès, inten- 
tà de sorprendre la guarnició de Tar- 
ragona, però no hi reeixí. Pel maig les 
tropes espanyoles se situaren entorn 
de la ciutat per tal de reconquerir- 
la, però el dia 12, davant la presència 
d'un exèrcit francès que havia arribat 
per rellevar la guarnició de la plaça, es 
retiraren cap al Priorat i la Conca de 
Barberà. 

Suchet s'assabentà, el juny que els 
anglesos tenien previst de fer un de- 
sembarcament per la zona de Tarrago- 
na i es traslladà al Camp, entrà a Tar- 
ragona, per inspeccionar la guarnició i 
les fortificacions de la plaça, i a Reus, 
on, segons Bosch i Cardellach, se li fe- 
ren "muchos honores, salvas y ilumina- 
ciones, proclamàndole libertador, etc., 
etc.". El mateix Eroles no desistí d'ata- 
car Tarragona i, amb l'ajut de l'anglès 
Codrington, la nit del 27 de setembre 
aconseguí èxits a la zona portuària i, 


com afirma Bosch, s'atreví a "quemar 
algunos barcos". 

El 1813, el general VVellington pro- 
jectà una expedició contra Tarrago- 
na per distreure part de les tropes que 
Suchet tenia a València. L'operació co- 
mençà el 31 de maig amb l'embarca- 
ment de 18.000 homes, la major part 
anglesos, a Alacant. Manava l'expedició 
el general Murray, i els transports es- 
taven protegits per l'armada de l'almi- 
rall Hallovvay. El 2 de juny, l'estol, for- 
mat per tres vaixells de línia, diverses 
fragates i corbetes, alguns brics, quin- 
ze xalupes, canoneres, dues bombardes 
i uns vuitanta vaixells de transport, al- 
birà Tarragona. Mentre tot això s'esde- 
venia, el general Copons, amb 13.000 
homes, cobria la línia del Gaià i prenia 
posicions a Altafulla. El dia 3 es produí 
el desembarcament dels anglesos, i a la 
seva intimidació respongué el gover- 
nador Bertoletti, segons explica Bosch, 
dient "que no entregaría la plaza mien- 
tras tuviese muros, y que en su defecto 
bastaban sus vigotes para defenderla". 
Les operacions contra Tarragona es de- 
senvoluparen del 4 al 12. El primer que 
feren els assetjadors fou bastir bateri- 
es a l'Oliva i al pont del Francolí, que 
obriren foc contra la plaça el dia 5 i el 
continuaren el 6. El 7 els assetjats fe- 
ren una sortida, però foren rebutjats. El 
8 es bastiren noves bateries i s'intensi- 
ficà el foc contra la plaça. El 9 la guar- 
nició féu una nova sortida, que tam- 
bé resultà infructuosa. El 10 hi hagué 
nous bombardejos que s'aturaren l'11. 
El dia 12 els assetjats sortiren de nou, 
però sense aconseguir cap resultat. 

Durant tot el dia actuà l'artilleria, però 
al capvespre els anglesos començaren 
a embarcar, operació que no acabà fins 
a les dues de la matinada. Es pot dir 
que l'operació fracassà a causa de la 
manca de combativitat anglesa i també 
per l'arribada dels reforços francesos 
comandats per Mathieu i Suchet. Lac- 
tuació britànica meresqué de Bosch 
aquest comentari: "los ingleses nos han 
burlado abandonando el campo de ba- 
talla, el campo del honor y el Campo de 
Tarragona". 

El desembarcament a Tarragona de 
l'exèrcit d'Alacant fou seguit amb es- 
perança pels no partidaris dels fran- 
cesos. Un d'ells era Narcís de Camps, 
que, des de Vilanova i la Geltrú, en una 
carta escrita el 7 de juny al seu cunyat 
Josep-Antoni de Castellarnau mani- 
festà que l'esdeveniment li feia espe- 
rar la prompta caiguda de la plaça en 
mans aliades, fins a l'extrem d'escriure 
que estarà "a la vista y en el caso que 
logremos, como es de esperar, su ren- 
dición, hiré luego allà (Tarragonal para 
ver el estado de vuestra casa (la dels 
Castellarnaul". El dia 11 escriví una al- 
tra carta en què informà que "sigue un 
fuego infernal contra Tarragona: més 
de cinquenta bocas de fuego disparan 
contra ella", la il-lusió li fa dir que la 
plaça "caerà no tardar", ja que "la guar- 
nición està cansada y abatida". L'epís- 
tola del dia 15, també escrita a Vilanova 
ila Geltrú, té un to força diferent, atès 
que reconeix que les esperances de re- 
cuperar la plaça s'han frustrat per tal 
com el general Murray n'ha aixecat el 
setge. 


Da MV. 


Els darrers moments 


La situació, però, començava a estar 
decidida. El mes de juliol, Suchet aban- 
donà Aragó i es replegà a Catalunya. 
Era una clara retirada provocada per la 
desfeta que els imperials havien sofert 
a Vitòria. Entre els dies 14 i 15 tornà a 
creuar l'Ebre i, després de deixar una 
guarnició a Tortosa, es concentrà al Pe- 
nedès, des d'on, davant el perill en què 
es trobava la Tarragona de caure en 
mans de lord Benticx i del duc del Par- 
que, els quals s'havien presentat, el dia 
29 de juliol, davant la plaça amb ànim 
de retre-la, retornà a ciutat. 

El 15 d'agost passà per Altafulla, i el 
17 ja era a Tarragona on fou rebut, com 
en ocasions anteriors, amb voltejar de 
campanes i salves d'artilleria: al mateix 
temps, Decaen, pel coll de Santa Cristi- 
na, s'atansava a Valls. Tot plegat obligà 
els angloespanyols a retirar-se a Reus 
i Cambrils sense presentar batalla. Era 
el que Suchet volia, ja que la seva actu- 
ació no tenia altre objectiu que impedir 
que la guarnició francesa de Tarragona 
caigués presonera. Romangué a la ciu- 
tat fins al dia 23, en què marxà amb el 
seu exèrcit cap a Barcelona pel coll de 
Santa Cristina. 

El governador de Tarragona, Ber- 
toletti, d'ençà de la sortida de Suchet, 
ben segur seguint ordres del mariscal, 
féu obrir i carregar mines a les mura- 
lles i baluards de la plaça, inutilitzar 
l'artilleria i disposar el que calia per 
deixar la plaça sense cap valor estratè- 
gic. Segons diu el P. Casals, manà tirar 
a mar més de vint mil fusells, molts ca- 


nons, les barrines i una munió d'estris 
de l'obra del port i del parc d'artilleria 
i enginyers. 

El dia 16 d'agost Suchet tornà a Tar- 
ragona des de Barcelona amb uns vint 
mil homes, cosa que aconsellà a l'exèrcit 
aliat, que estava pels voltants de la pla- 
ça, de retirar-se al coll de Balaguer. Des- 
prés de distribuir-se els dies 16 i 17 pels 
pobles de l'entorn, el 18 es concentraren 
pels afores de la ciutat, disposats a con- 
templar la destrucció que preparaven. 
Bertoletti ordenà als pocs habitants que 
romanien a Tarragona que, sota pena 
de mort si no ho feien, l'abandonessin 
abans de les sis de la tarda. Òbviament, 
els pocs veins, de cent cinquanta a tres- 
cents, fugiren en direcció a Altafulla, 
conduits pel canonge Huyà, i s'amaga- 
ren pels boscos dels encontorns. Buida 
la ciutat, els soldats l'acabaren de sa- 
quejar amb tranquil-litat, s'endugueren 
tot allò que pogueren transportar i la 
resta ho destrossaren. 

A quarts de vuit del vespre comen- 
çaren a prendre foc a les provisions de 
granades i bombes, a les metxes de les 
mines de les muralles i els baluards, 
del molí de la ciutat, de l'aqueduc- 
te, dels castells del Rei i del Patriarca, 
i al magatzem de queviures de l'esglé- 
sia del convent de Sant Domènec. Totes 
les mines prengueren menys la del fort 
situat al costat de l'esglesieta de Sant 
Magí, i el seu estrèpit fou tal que a Brà- 
fim els féu l'efecte que les muntanyes 
tremolaven. El resultat de la voladura 
fou la destrucció de muralles i forts, la 
de cinc arcs de l'aqueducte, l'enfonsa- 
ment de la meitat del castell del Rei i 


de bona part de les cases de la vora, i 
l'enderroc total del castell del Patriarca 
i de les cases properes a aquesta antiga 
residència dels arquebisbes. 

Vers les cinc de la matinada de la 
diada de Sant Magí, Tarragona restà 
lliure de francesos i els tarragonins re- 
fugiats pels camps i boscos veins tor- 
naren a la ciutat. El que trobaren i el 
que sentiren ho descriu el P. Canals 
amb aquestes expressives paraules: 
"iDe que amargura se llenarían los co- 
razones, que amargas làgrimas derra- 
marían sus ojos no viendo més que ru- 
inas y escombros, necesario efecto de 
tantas explosiones2 Tales fueron que a 
més de las muchísimas casas del todo 
derruidas, ni una sola quedó perfec- 
tamente habitable. En ellas y aún màs 
en los conventos, principal objeto de la 
safia francesa, apenas se halló un mu- 
eble útil, o servible, puertas, ventanas, 
ni otra madera. Digamos de una vez lo 
que jamés puede dignamente expre- 
sarse: tan espantosa era en todas par- 
tes la desolación, que sólo el amor y 
deseos de la Patria podía obligarles a 
permanecer en esta verdadera Troya." 

El dia 20 entrà a Tarragona el gover- 
nador militar amb dos regiments que 
s'encarregaren de posar ordre a tanta 
destrucció. Gradualment anaren arri- 
bant a la ciutat els tarragonins exiliats, 
ja que, com diu l'autor del Sitio, asalto 
y saqueo de Tarragona en 1811, "duran- 
te el tiempo de la esclavitud, la mayor 
parte (dels tarragonins) ha preferido 
una emigración miserable antes que su- 
jetarse al yugo francés". Entre els que 
s'atansaren a Tarragona tenim el giro- 


aeennnn nexe ee Del règim napoleònic a la recuperació i les commemoracions posteriors 


ní Narcís de Camps, que arribà el dia 29 
per veure com havien quedat les propi- 
etats que hi tenia el seu cunyat Josep- 
Antoni de Castellarnau. A la carta que li 
escriví el 31, redactada des de "la infeliz 
y destruida" Tarragona, li pogué dir que 
"la casa (la pairal del carrer dels Cava- 
llers) ha quedado intacta, sólo los teja- 
dos tenían algún descalabro", i, referint- 
se a la ciutat, comenta que "en algunos 
sitios no presenta més que un montón 
de ruinas, de las murallas sólo ha que- 
dado la parte de San Magín porque la 
mecha falló. El barrio màs destruido es 
el inmediato al castillo del Patriarca, en 
una palabra: por cualquier lado que se 
mire la ciudad sólo presenta ruina". 

El P. Casals clou la seva Relación 
histórica de los principales sucesos aca- 
ecidos en la Ciudad de Tarragona, de los 
servicios importantes y sacrificios que 
ha hecho esta Ciudad durante la últi- 
ma guerra por la opresión de Bonapar- 
te amb un estat general de les pèrdu- 
es sofertes per Tarragona, el qual, pel 
que fa a edificis i mercaderies, presen- 
ta aquest quadre: 


Vida, mort i supervivència 


Al cens de Floridablanca del 1787 
consta que Tarragona tenia 8.626 habi- 
tants i la Instrucción del 1797 n'indica 
9.174, cosa que vol dir que en un de- 
cenni el nombre de tarragonins aug- 
mentà en 548. Sembla lògic suposar 
que durant la dècada 1797-1807 la po- 
blació experimentés un creixement si- 
milar al del decenni precedent, per la 
qual cosa, vers el 1808, la població de 
Tarragona devia estar al voltant dels 
9.674 habitants, als quals, evident- 
ment, s'ha d'afegir la població flotant, 
integrada pels presidiaris de les obres 
del port, els estudiants forasters i els 
transeuints. Sabem que el 1806 els pre- 
sidiaris eren sis-cents i els estudiants 
tres-cents, i resulta plausible suposar, 
com ja ho va fer Recasens i Comes el 
1965, que Tarragona, a les portes de 
la Guerra del Francès, devia tenir uns 
10.500 habitants. 

El fet que Tarragona acollís mas- 
ses de refugiats que s'escapaven de 
l'opressió francesa afectà el moviment 


Nombre Valor en rs. billó 
Cases de la Part Alta enrunades 236 10.920.809 
Cases de la Part Alta parcialment enrunades 550 3.298.420 
Convents i edificis públics 16 2.526.655 
Cases de la Marina enrunades 223 7.348.469 
Cases de la Marina parcialment enrunades 6 

Murs i forts destruits 3.873.344 
Mercaderies perdudes 33.020.000 
Pèrdues d'immobles, arbres i collites en el terme 27.583.000 
Total 88.571.597 

demogràfic. Els naixements augmenta- 
ren en els anys 1808, 1809, 1810 i 1811, 
respecte de l'any 1807. El 1808, el pri- 
mer any de guerra, s'adverteix un aug- 
ment de la natalitat i de la mortalitat, 
un 121 i un 74 9, respectivament. Els 
percentatges dels naixements i de les 
defuncions s'incrementaran conside- 
rablement en els anys successius, és 
a dir, en els que Tarragona esdevin- 
gué el centre de la vida política cata- 
lana, la capital, amb un creixement de 
la població que repercutí en l'augment 
d'uns i altres. 

Com és natural, els naixements i les 
defuncions caigueren l'any 1812 res- 
pecte dels anys anteriors, ja que la ciu- 
tat es trobava pràcticament buida de 
personal civil. Del 1808 al 1812, l'únic 
any amb balanç vegetatiu negatiu és 
el 1809, amb un dèficit de 1.543 perso- 
nes, ja que el llibre d'òbits, enfront de 
583 naixements, conté 2.166 defunci- 
ons arran de l'epidèmia de febre tifoide 
que es registrà aleshores. En realitat de 
morts n'hi hagué moltes més, ja que és 
ben sabut que no totes s'anotaven. Te- 
nim, doncs, que la població de Tarrago- 
na es desequilibrà en els anys de guer- 
ra a causa, primer, de la immigració i, 
després, com a resultat de l'emigració. 
L'any de màxim creixement vegetatiu 
fou el 1810, en què la diferència en- 
tre naixements i defuncions fou de 340 
persones a favor dels primers. 

La davallada de la natalitat en els 
anys d'ocupació francesa és el resul- 
tat de l'escàs nombre d'habitants que 
tenia la ciutat, i si bé és cert que des- 
prés de l'assalt una part dels emigrants 


retornà —Recasens i Comes calcula que 
ho féu un 30 00 de la població—, una part 
tornà a marxar el 1812 a causa de les 
dificultats que es patien a l'interior de 
la plaça, i ben segur que a la ciutat amb 
prou feines hi quedaren uns dos mil ci- 
vils. 

Com ja ha estat dit, Tarragona, del 
1808 al juny del 1811, fou un centre 
receptiu d'emigrants. L'indicatiu de la 
importància d'aquest col-lectiu dins el 
conjunt de la població el trobem en el 
tant per cent d'aquests dins del conjunt 
de les defuncions. Recasens i Comes ha 
buidat el llibre d'òbits i n'ha obtingut 
aquest resultat: 


Any Emigrants Percentatge 
difunts sobre el total 
de defuncions 
1808 14 7,28 
1809 581 27,32 
1810 234 36,50 
1811 150 44,71 


(gener - juny) 


Les dades precedents demostren 
amb claredat l'augment del pes dels 
immigrants en el conjunt de la pobla- 
ció, pes que no parà de créixer del 1808 
al 1811. Amb el setge, el moviment im- 
migratori no sols s'aturà, sinó que es 
produí el fenomen contrari: l'emigra- 
ció. 

Els arribats durant el 1808 procedi- 
en de les comarques veines i de Barce- 
lona. Els primers entraren fugint de les 
amenaces dels revolucionaris, i, bàsica- 
ment, eren propietaris, membres de la 
petita noblesa rural i autoritats locals, 


normalment qualificats de traidors a la 
pàtria pels insurrectes, els segons ar- 
ribaren escapant-se de les arbitrarie- 
tats franceses, i molts d'ells, per fer-ho, 
aprofitaren les facilitats que Duhesme 
donà a tots aquells que volien sortir 
de la capital. A partir del desembre del 
1808 la immigració la provocaren les 
derrotes dels espanyols i la por que per 
arreu causava la penetració de l'exèrcit 
de Gouvion Saint-Cyr pel Penedès, el 
Camp de Tarragona i la Conca de Bar- 
berà. El primer trimestre del 1809 hi 
hagué una autèntica onada de refugi- 
ats que minvà quan, passat el perill de 
la invasió, els recollits, o almenys una 
part, pogueren retornar a casa seva. 

El fenomen migratori va fer que els 
una mica més de deu mil habitants que 
tenia Tarragona en començar la guerra 
—als quals, naturalment, s'han d'afegir 
els militars de la guarnició- passessin 
a ser, a començament del 1809, de vint 
mil a vint-i-sis mil, quantitat que cer- 
tament s'incrementà el 1810, puix que, 
en esdevenir la capital de la Catalunya 
insurgent, acollí l'administració civil i 
militar del Principat, és a dir, els funci- 
onaris i els seus familiars. Als empleats 
S'hi afegiren els homes de negocis es- 
tablerts a la ciutat per aprofitar l'acti- 
vitat econòmica que aleshores s'hi re- 
gistrava. 

La mortalitat que provocà l'epidè- 
mia del 1809 fou terrible. Recasens Sa- 
nahuja afirma que s'endugué "al sepul- 
Cro unos 4.200 habitantes". Tanmateix, 
moltes de les víctimes de l'epidèmia no 
foren registrades, tal volta a causa de la 
pressa que hom tenia per soterrar-les, 


ja que, com ens diu l'autor suara citat, 
"los encargados de la triste obligación 
Íde recollir els mortsJ) subían a las ca- 
sas y si les parecía que el enfermo es- 
taba muerto se lo llevaban sin preocu- 
parse de los resultados que podían so- 
brevenir por el incumplimiento de las 
órdenes recibidas, así es que cadàve- 
res aun calientes eran tirados al carro 
mortuorio". 

Quants civils moriren durant l'as- 
salt de Tarragona2 És difícil de preci- 
sar. El llibre d'òbits de la parròquia de 
Santa Maria en registra 153 esdevin- 
guts durant l'assalt, els quals no són, 
ni de bon tros, totes les morts que es 
produiren aleshores, ja que només se 
n'anotaren unes quantes i la majoria, 
101, ho foren després de l'agost del 
1813 per persones que pogueren tes- 
timoniar la defunció dels inscrits. Te- 
nim, doncs, que només una mínima 
part dels Òbits produits aleshores foren 
anotats al llibre corresponent. No hi ha 
dubte que els morts civils a mans dels 
francesos foren nombrosos, però les xi- 
fres donades pels autors contempora- 
nis que han tractat la questió semblen 
excessives. El P. Bru Casals l'estableix 
en 8.750 persones, inclosos els militars, 
els morts provocats per l'entrada de 
l'enemic, cosa que ens sembla desorbi- 
tada. Eguaguirre ens diu que les vícti- 
mes, entre militars i civils, foren 5.630 
i que els darrers serien 3.130. Possible- 
ment les xifres d'Eguaguirre són tam- 
bé un xic exagerades, però si tenim en 
compte les baixes mortals patides per 
les companyies de tiradors i la milícia, 
considerades com a militars però ci- 

vils en origen, no ens sembla un excés 
creure que les pèrdues de vides civils 
rondessin els tres milers de persones. 

La recuperació demogràfica de la 
ciutat després de la sortida dels na- 
poleònides fou molt lenta. El 1816, se- 
gons un cens que es troba en el llibre 
d'acords, els habitants de Tarragona 
eren 6.649, i no fou fins al 1840 que 
s'assoliren els 10.000 habitants, que 
eren els que, en números rodons, te- 
nia la ciutat en començar la Guerra del 
Francès. A Tarragona li costà més d'un 
quart de segle recuperar el nombre de 
veins que tenia abans de la contesa. Ho 
aconseguí gràcies al retorn d'una part 
dels emigrats, especialment dels més 
benestants, però molt especialment, 
com bé ho demostren els llibres sagra- 
mentals i els del registre civil, gràcies 
a l'establiment a la ciutat de persones 
provinents dels pobles i les comarques 
veines, la qual cosa comportà que la 
majoria dels tarragonins vuitcentistes 
fossin nous tarragonins, sense arrels a 
ciutat, o tarragonins de primera o sego- 
na generació. 


Els patiments de la gent 


Assenyalarem d'entrada que no 
tothom visqué la guerra de la mateixa 
manera, i això com a conseguència de 
les diverses condicions socials i econò- 
miques, i també de la bona i mala sort. 
Tret d'aquells notables que voluntà- 
riament decidiren romandre a Tarra- 
gona, com Antoni de Martí i Franquès 
per estar a prop dels seus fills Francesc 
i Joaquim, o els canonges Ignasi Ribes, 


Pere Huyà, Josep Rocamora i Bernardí 
Llopis, l'ardiaca de Vila-seca Pere En- 
rich i l'infermer Josep A. Font, la pràc- 
tica totalitat optà per allunyar-se de la 
plaça, uns abans que comencés el set- 
ge i altres durant la seva execució. En- 
tre els emigrants tenim l'arquebisbe 
Mon i tots els canonges i dignitats, tret 
dels suara mencionats, per això, l'any 
1814, tornem a trobar a Tarragona tots 
aquells que el 1808 integraven les ca- 
pes socials superiors tret dels que ha- 
vien mort en aquells anys. Els emigrats 
s'endugueren amb ells joies, diners, 
documents, llibres, etcètera. Els Cas- 
tellarnau i els Montoliu, per exemple, 
salvaguardaren joies, diners, els arxius 
i les biblioteques, i més o menys feren 
el mateix els Vidal, els Queraltó i altres 
nobles. Tot i els seus recursos, aquestes 
persones patiren dificultats econòmi- 
ques mentre romangueren expatriades. 
Així, per exemple, Francesca de Pastor, 
vídua de Josep de Queraltó, que havia 
passat a Mallorca "a fin de libertarse 
de los peligros y fatales consecuencias 
de un asedio", subsistí amb els diners 
que obtingué venent "algunas ropas Y 
alhajas que havia podido llevar con- 
migo", i Josep-Antoni de Castellarnau, 
en la carta que el 26 de març del 1812 
envia a la tia Antònia de Castellarnau 
per reclamar-li el pagament d'un deu- 
te de 4.000 lliures, diu que "la mia si- 
tuación es ja tan crítica que estich ab 
los majors apuros per poder alimentar 
a ma numerosa família, la que està ja 
reduida a lo precís y indispensable per 
poder subsistir, trobantme en lo cas de 
haver tingut que vendrer las pocas ala- 

jas que pòguerem salvar en Tarragona 
y sens la menor esperansa de traurer 
ni un maravedís de tot lo que posehia 
en dita ciutat y sas inmediacions, per- 
què totas més hisiendas estan confis- 
cadas per lo gobern francèsi". 

Les classes benestants veieren dis- 
minuir el seu patrimoni com a conse- 
quència dels donatius que hagueren 
de fer, de grat o obligades per les cir- 
cumstàncies, per contribuir a finan- 
çar la guerra, les contribucions que els 
imposaren les autoritats, els segrestos 
que patiren els seus béns per part dels 
francesos i les pèrdues que experi- 
mentaren els seus patrimonis de resul- 
tes dels saquejos i destruccions a què 
es veieren sotmeses les seves finques. 
Així, per exemple, Francesc M. de Ca- 
denas, el 1813, manifestà tenir el patri- 
moni "arruinat ab motiu de les guerres 
que acabam de sufrir". 

Com a mostra de tots plegats, apor- 
tem el cas de Josep-Antoni de Cas- 
tellarnau. D'entrada, el juny del 1808 
posà a disposició de l'Ajuntament i la 
Junta local la meitat de les seves ren- 
des, totes les joies i els mobles de la 
seva casa, i es comprometé a mantenir 
una trentena de soldats miquelets du- 
rant quatre mesos —era aquest el temps 
que pensava que duraria la guerra7 El 
4 de desembre del 1809, de cor o per- 
què era el que calia fer, envià un ofi- 
ci a la Junta Superior de Catalunya en 
què deia el segúent: "En 20 de junio del 
afio pasado oficié a la Junta del Gobi- 
erno manifestàndoles que para acudir 
a las actuales urgencias y mientras es- 
tas duren pongo a su disposición la mi- 

tad de todo lo que rindiese mi patrimo- 
nio desde aquel día en adelante y que 
si después de satisfacer los precisos e 
indispensables gastos de mi casa y fa- 
milia, resultase algún sobrante de la 
otra mitad de mis rentas que al efecto 
me reservaba, le daría también el pro- 
pio destino hasta concluida la presente 
guerra, afiadiendo que todos mis ofre- 
cimientos debía considerarlos la jun- 
ta como don gratuito y con sólo la cir- 
cunstancia de que se tuviesen presen- 
te en el caso de alguna contribución o 
reparto forzoso. Puedo asegurar a V. E. 
que no sólo he cumplido puntualmente 
con lo que ofrecí a la Junta, sino que lo 
que tengo entregado hasta el día exce- 
de en mucho mi ofrecimiento en todas 
sus partes." 

Els tarragonins, tant els que s'exi- 
liaren com els que romangueren a la 
ciutat, perderen tot el que tenien a les 
seves cases en el saqueig que seguí 
l'assalt i durant els dos anys d'ocupa- 
ció. Als que restaren amb vida els cal- 
gué, després de l'agost del 1813, co- 
mençar de nou i pogueren dir, com els 
Castellarnau, que els fou necessari in- 
vertir fortes sumes de diners en la "re- 
composición de la casa principal en sus 
obras de albafiileria, carpinteria y pin- 
tura —màs extensa de lo que en princi- 
pio se calculava— como en el equipa- 
je de toda clase de muebles y utensilios 
de que se hallaba exempta". 

Per a la majoria de la població la 
guerra significà una constant insegure- 
tat a causa del trencament de la ruti- 
na diària i els sobresalts continuats. La 
contesa féu perdre moltes vides a cau- 


sa de les malalties, de la fam o de les 
represàlies, i també bona part del pa- 
trimoni, si no tot, a causa dels saquejos, 
les ocupacions i una fiscalitat de guer- 
ra veritablement ofegadora. La guerra, 
doncs, dugué mort i desolació, misèria 
pregona, destrucció i caos arreu. 


A tall de cloenda 


Durant tot el que quedà del segle 
XIX i també en bona part del segle xx, 
el relat del que va ocórrer en la guer- 
ra peninsular contra els napoleònides 
ocupà un lloc de primer ordre en la 
memòria històrica espanyola i catala- 
na. La guerra contra els francesos es 
convertí en un mite de la unitat espa- 
nyola, ja que durant la contesa hi ha- 
gué, amb l'excepció dels afrancesats, 
unanimitat a l'hora de compartir sen- 
timents respecte del que es volia i no 
es volia i d'anar contra l'enemic comú, 
que no era altre que l'invasor, i això 
resulta especialment remarcable si 
hom té en compte l'ambient de desu- 
nió i de guerra civil que caracteritzà el 
vuit-cents espanyol després de la sor- 
tida del francesos de la Península. Un 
exemple d'aquest sentiment compar- 
tit el trobem en el setge de Tarragona, 
en què els defensors, enquadrats en 
els regiments d'infanteria de València, 
Savoia, Amèrica, Granada, Santa Fe, 
Almeria, Almansa, etcètera, junt amb 
els voluntaris de Saragossa i Girona i 
els milicians tarragonins, eren andalu- 
sos, valencians, aragonesos, castellans, 
aragonesos i catalans, i tots estaven 
disposats a lluitar i, fins i tot, a donar 


la vida per impedir que l'enemic en- 
trés a la plaça. 

A Tarragona, com a la resta de Ca- 
talunya, hi hagué unanimitat a l'hora 
de lluitar contra el francès i, a despit de 
les diferències ideològiques, tots feren 
pinya contra l'enemic comú, oblidant- 
se de les diferències que, certament, 
existien. Així, lluitaren braç a braç els 
que eren partidaris de mantenir l'ordre 
imperant i els que volien reformar-lo, 
els que es movien per un odi a tot allò 
que tingués gust de francès i els que 
volien arranjar la crisi de la societat, o 
els que, simplement, estaven motivats 
per l'esperit de revenja. 

La Guerra del Francès fou quel- 
com més que una guerra d'ocupació i 
de resistència. Els aldarulls que es pro- 
duiren durant els primers mesos de la 
contesa tenen, a més de la motivació 
patriòtica contra el francès, un contin- 
gut revolucionari contra l'Antic Règim 
afavorit pel buit de poder que es produí 
aleshores. Fou precisament la por del 
que podia passar si es deixava la inici- 
ativa a les classes populars, que supo- 
sava obrir les portes a les reivindica- 
cions de caràcter social que, sens dub- 
te, es barrejarien amb les estrictament 
patriòtiques, el que féu decidir els oli- 
garques —eclesiàstics, nobles, propieta- 
ris i representants gremials— a posar-se 
al capdavant de la lluita i de la revol- 
ta. És per aquest motiu que els polí- 
tics d'aquesta etapa procedeixen dels 
grups privilegiats i de la classe mitjana, 
eren, en definitiva, nobles, eclesiàstics, 
propietaris, advocats, militars, comerci- 
ants, industrials, funcionaris o profes- 

sors, és a dir, l'elit social que es foguejà 
políticament a les juntes corregimen- 
tals, la Junta Superior de Catalunya, les 
Corts de Cadis i la Diputació de Cata- 
lunya. 

La guerra produí greus consegièn- 
cies: la pèrdua de moltes vides, la des- 
trucció dels béns privats i del patrimo- 
ni públic, la davallada del comerç, l'em- 
pobriment de la població, l'augment de 
les malalties i el cansament i el desen- 
cís de la societat. També provocà el col- 
laboracionisme amb els ocupants, la vi- 
olència dels exèrcits sobre la població 
civil, l'increment del bandidatge, la fam 
i la misèria, la fugida dels grups benes- 
tants i de les màximes autoritats asset- 
jades —fet que, indubtablement, ens fa 
questionar el patriotisme del qual feien 
gala constantment- i l'aparició d'apro- 
fitats, ja que, com passa sempre en mo- 
ments de fractura, sorgeixen aquells 
que es beneficien de les necessitats col- 
lectives per fer negocis, acaparar pro- 
ductes, traficar amb els uns i els altres, 
etcètera. 

La Guerra del Francès, d'altra ban- 
da, va aguditzar la crisi de l'Antic Rè- 
gim motivada pel desprestigi de l'ab- 
solutisme. La invasió napoleònica es 
produí just en el moment en què el país 
estava commocionat pel motí d'Aran- 
juez, i com que el cop d'estat, que des- 
tronà Carles IV i provocà la caiguda de 
Godoy no donà temps perquè el nou 
rei canviés les autoritats de l'etapa go- 
doyista, foren aquestes les que s'ha- 
gueren d'entendre amb els francesos. 
Tot plegat mostrà la fragilitat de l'Es- 
tat dissenyat pels Borbons i possibilità 


que aquells que es revoltaren ho fessin 
no sols contra els francesos sinó també 
contra una llarga etapa de mal govern, 
i permeté que la nova estructura gover- 
nativa, sorgida per afrontar el buit de 
poder, intentés introduir reformes po- 
lítiques encaminades a construir una 
nova realitat política dins el marc de 
les revolucions liberals. 

Des del primer moment de la guer- 
ra, la població civil restà sotmesa a la 
voluntat i l'arbitrarietat dels militars. 
En general, els tarragonins rebutjaven 
els invasors i no volien estar-hi sotme- 
sos, però també desitjaven continuar 
vivint i no tenien cap anhel de sacrifi- 
car la vida. La majoria no tingué l'opor- 
tunitat de triar, especialment aquells 
que no tenien recursos per expatriar- 
se, i hagué de romandre a casa a l'es- 
pera dels esdeveniments. No hi ha cap 
dubte que la població civil fou la víc- 
tima principal de la guerra i en fou la 
perdedora. Per això és molt vàlid el co- 
mentari de Bosch i Cardellach, veí de 
Bràfim, que en veure com les autoritats 
celebraven la victòria sobre els france- 
sos escriví "todos cantaban Te Deum y 
tal vez todos havían de cantar el mise- 
rere". 

Pel que fa a la intervenció dels tar- 
ragonins en la guerra, pot ser qualifica- 
da, com fa Recasens i Comes, de com- 
parsa, cosa que no els evità grans pa- 
timents, ja que es veieren agafats entre 
dos focs i sotmesos a les arbitrarietats 
dels militars, tant dels espanyols com 
dels francesos. El seu sacrifici i la seva 
immolació els féu mereixedors del títol 
d'herois, però això no els impedí pas 

veure's submergits en la tragèdia que 
no havien provocat ni volgut, no foren 
altra cosa que víctimes sacrificades a la 
prepotència, l'ambició, la incompetèn- 
cia, la vanitat, l'egoisme i la manca de 
sentiments d'uns i altres, i molt espe- 
cialment dels militars i de la classe po- 
lítica. Recordarem que el 2 de maig, el 
general Caro, comandant del cantó de 
Tarragona, dirigí una proclama a la po- 
blació per fer-la sabedora de l'arribada 
de l'enemic, i també per advertir-la que 
no tenia intenció de rendir-se, que no 
admetria "tratados, inteligencias y ex- 
plicaciones", que tot parlamentari que 
l'enemic enviés seria "recibido con fu- 
ego", i que el seu rigor cauria sobre "los 
espias, los infidentes y los cobardes 
que traten de difundir ideas melancóli- 
cas, compungiendo el ànimo de los bu- 
enos ciudadanos". 

Suchet desenvolupà el seu pla es- 
tratègic sobre Tarragona amb una gran 
precisió, i es pot ben dir que l'únic er- 
ror que cometé, terrible per als tarrago- 
nins, fou el de permetre als seus soldats 
matar persones civils, sense respectar 
l'edat ni el sexe, i àdhuc els soldats ren- 
dits i indefensos, i cometre tota mena 
de malifetes. El mèrit de Suchet és in- 
negable, per tal com davant d'ell tenia 
una plaça que, a despit dels defectes 
de les seves fortificacions i de presen- 
tar molts punts febles, comptava amb 
més de tres-centes peces d'artilleria, 
una guarnició que si calia podia ser re- 
forçada i veure cobertes les seves bai- 
Xes gràcies al fet que tenia expedita la 
via marítima, que, si convenia, també li 
permetria rebre municions i queviures. 

En la caiguda i pèrdua de Tarrago- 
na incidí moltíssim el ràpid enfonsa- 
ment de l'esperit de lluita dels assetjats 
com a conseguència de les divergènci- 
es que es produiren entre el marquès 
de Campo Verde i la Junta Suprema, 
que començaren quan aquell s'apode- 
rà amb males arts del comandament de 
l'exèrcit i que s'incrementà arran dels 
diferents punts de vista existents pel 
que feia a la defensa de la plaça. No és 
cap secret que, des del moment en què 
Campo Verde aconseguí el poder, els 
caps militars de l'exèrcit de Catalunya 
es dividiren en dos grups: els seguidors 
del nou cap i els que continuaren fidels 
a l'antic capità general O'Donnell, els 
quals foren apartats gradualment dels 
llocs de responsabilitat. Les diferènci- 
es entre ambdós grups contribuiren a 
la minva de l'eficàcia de les tropes que 
estaven sota els seus comandaments, 
com molt bé es demostrà quan les co- 
ses començaren a anar mal dades, 
és a dir, després de la pèrdua del fort 
de l'Oliva. La decisió de Campo Ver- 
de d'encarregar la defensa de la pla- 
ça a Contreras, en comptes del gene- 
ral Cano, que era qui més bé coneixia 
la situació, junt amb l'estirabot de con- 
ferir el comandament de la Part Bai- 
Xa de la ciutat a Sarsfield, sorprengué 
tothom i no tardà gaire a fer evidents 
els desacords entre els dos caps mili- 
tars. Sembla que Campo Verde confià 
el comandament de la plaça a Contre- 
ras perquè pensava que, com a acabat 
d'arribar, no tenia vinculacions amb 
ningú i no li causaria problemes, però 
en això s'equivocà del tot, per tal com 


les divergències entre ambdós sorgi- 
ren aviat i aconseguiren el punt àlgid a 
meitat de juny quan Contreras dissentí 
totalment del pla proposat pel marquès 
per fer aixecar el setge de Tarragona i 
en presentà, al seu torn, un d'alternatiu 
que, per acabar-ho d'adobar, fou el pre- 
ferit per la Junta Superior. A més, Con- 
treras no dubtà pas d'acusar Campo 
Verde d'incomplir les seves promeses 
d'ajudar Tarragona i manifestà públi- 
cament la incompetència d'alguns mi- 
litars protegits pel capità general interí. 
A tot això, Campo Verde replicà orde- 
nant als seus incondicionals que, si en 
tenien l'oportunitat, deposessin Con- 
treras. Lactuació de Campo Verde fou 
sens dubte desafortunada, com també 
la d'un bon nombre d'oficials. El gene- 
ral en cap, després de la seva sortida de 
Tarragona, es mostrà indecís, dubitatiu, 
poc eficient i no gaire actiu, possible- 
ment no comptava amb prou tropes per 
atacar frontalment tot l'exèrcit assetja- 
dor, però sí que hauria pogut amoinar 
els diversos campaments situats al vol- 
tant de la plaça i, en obligar els assetja- 
dors a concentrar-se, hauria pogut faci- 
litar a la guarnició la recuperació d'al- 
gunes de les posicions perdudes. El dia 
24 de juny, en què s'havia preparat un 
atac conjunt als assetjadors, no actuà 
com s'havia acordat: tal volta, si ho ha- 
gués fet, hauria pogut allunyar el trà- 
gic desenllaç patit per la plaça. La inca- 
pacitat de l'oficialitat en general restà 
més que palesa amb badades tan con- 
siderables com el canvi de la guarnició 
del fort de l'Oliva, que permeté l'entra- 
da dels francesos a la fortalesa, i tam- 


bé la de no haver fet tancar la boca de 
l'aqueducte que creuava el fort i per la 
qual també entraren, i per l'esquena 
de la guarnició, els atacants. La nostra 
impressió, davant el comportament del 
capità general marquès de Campo Ver- 
de i d'un bon nombre d'oficials, és que 
es van comportar amb covardia, ja que 
s'escaparen del combat o l'evitaren. 

Els tarragonins que més patiren els 
estralls de la guerra i que foren les víc- 
times sacrificades en els darrers dies 
del mes de juny per la follia dels assal- 
tants i la vanitat dels militars de la pla- 
ça de voler resistir, quan era impossible 
fer-ho, i no acceptar capitular, foren els 
de la classe popular, tret de les excepci- 
ons que voluntàriament romangueren 
a la ciutat, per tal com, a diferència dels 
seus conciutadans de classe benestant, 
no pogueren fugir a les zones lliures 
de francesos, com les illes Balears o al- 
tres poblacions més o menys properes 
en les quals, certament, la seguretat no 
estava garantida, però almenys el pe- 
rill de l'holocaust no era tan gran, per 
manca de mitjans o de familiars i amics 
que els poguessin acollir. Aquests ciu- 
tadans foren objecte de la violència de 
tots els exèrcits —francesos, espanyols i 
anglesos— i no els quedà més remei que 
esdevenir combatents cada cop que els 
calgué defensar les seves cases o famí- 
lies. 

El record del que havia suposat el 
desastre patit per Tarragona del 1811 al 
1813, una autèntica taula rasa, un co- 
mençar de bell nou, des de zero, per a 
la ciutat i els seus fills, va fer que els 
supervivents ho volguessin recordar i 

que, fins i tot, suposés un element de 
superioritat respecte d'altres poblaci- 
ons veines que ho eren en altres aspec- 
tes, com ara el comerç o la indústria: 
per això hom procurà donar en tot mo- 
ment rellevància a la commemoració 
del setge. Des del primer dia de la post- 
guerra els tarragonins tingueren clar 
que havien de recordar i homenatjar 
els conciutadans caiguts en el trans- 
curs del setge o que havien estat assas- 
sinats durant l'assalt del 28 de juny del 
1811. 

El 15 de maig del 1814 l'Ajuntament 
considerà la conveniència de "manifes- 
tar su gratitud a aquellos heroicos ciu- 
dadanos que no dudaron en perder sus 
vidas en defensa de la Patria" i acor- 
dà fer un funeral "con toda majestad y 
pompa que sea posible", i amb aques- 
ta finalitat comissionà els regidors So- 
ler i Feliu per posar-se d'acord amb el 
Capítol respecte del que calia fer. Tot i 
la bona voluntat de la corporació, el fu- 
neral no es pogué celebrar per les cir- 
cumstàncies polítiques del moment. 

Els bons desitjos del 1814 es fe- 
ren realitat el 1815, quan el 28 de juny 
s'oficià un funeral per les ànimes dels 
caiguts l'any 1811. L'any 1816 es vol- 
gué recordar les víctimes del 1811 amb 
quelcom més que un simple funeral 
i es volgué donar rellevància a l'acte 
amb una oració fúnebre que fou enco- 
manada a Fr. Bru Casals, un dels super- 
vivents del setge, que és el redactor de 
la relació dels fets esdevinguts a Tar- 
ragona durant la Guerra del Francès, 
l'original de la qual figura lligat al lli- 
bre d'acords de l'any 1816. 


El 1823 s'avançà un xic més en la 
solemnitat dels funerals commemo- 
ratius amb l'erecció d'un túmul da- 
vant del presbiteri de la catedral que 
l'Ajuntament sol-licità al Capítol que 
fos cobert amb el drap mortuori de Po- 
blet, donat l'any 1672 per Pere-Antoni 
d'Aragó i destinat a la celebració dels 
funerals reials. El Capítol informà que 
posaria el túmul i els canelobres d'eben 
pobletans, però indicà que no podria 
atendre la petició referida al drap mor- 
tuori perquè estava "embarcado para 
conducirlo a la isla de Mallorca con ar- 
reglo a superiores órdenes"i que si de 
cas col-locaria el propi de la catedral. 

En els anys segúents el funeral es 
féu amb regularitat, i el 1828 es refor- 
çà la commemoració afegint al toc de 
difunts de la catedral el de la resta de 
campanes de la ciutat. El 1850 s'am- 
plià la cerimònia religiosa amb la col- 
locació d'un cadafal de grans dimensi- 
ons davant la porta principal de la casa 
de la ciutat, al centre del qual s'aixecà 
un obelisc amb el lema "Antes morir 
que rendirse". Al cadafal li feren guàr- 
dia d'honor quatre gastadors amb les 
armes a la funerala. Al final de la dèca- 
da dels cinquanta se suspengué la ce- 
lebració, però l'Ajuntament del 1863 la 
recuperà i establí un programa d'actes 
que va declarar el 30 de juny festa cívi- 
ca, en vesprejar el dia 29, les campanes 
de la ciutat tocaren a morts i l'Ajunta- 
ment i convidats anaren a la catedral 
per assistir a vespres, per retornar a la 
Casa Gran un cop acabada la funció: el 
dia 30, des de l'albada fins a l'ocàs, es 
disparà una canonada cada hora i les 

banderes romangueren a mig pal, a les 
deu del matí l'Ajuntament i acompa- 
nyants anaren a la catedral per assistir 
al funeral en record de les víctimes —es 
feia el dia 30 i no per la diada de Sant 
Pere perquè aquest dia l'Església no 
permetia fer actes fúnebres-, i a la tar- 
da la corporació i invitats oferiren una 
corona a les víctimes davant l'obelisc 
aixecat a la plaça de la Font. 

En la celebració del 1864 s'aixecà un 
obelisc davant la porta principal de la 
Casa Gran amb cartells al lusius al fet 
que es commemorava, que a la nit del 
dia 29 restà il-luminat per vuit grans te- 
ieres, mentre davant del monument se 
situà la música del regiment de Bailèn, 
que tocà composicions patriòtiques. El 
dia 30 s'aplegaren a la part del palau 
de l'Ajuntament i de la Diputació cor- 
responent a la corporació municipal les 
autoritats civils i militars, comissions i 
representants de corporacions ofici- 
als, convidats i particulars, així com els 
cinquanta-tres supervivents del setge i 
assalt, entre els quals figurava Joaquim 
de Martí i Móra, fill d'Antoni de Martí i 
Franquès (el 1868, de supervivents no- 
més se'n pogueren reunir setze, ja que 
la mort, inexorable, els anava eliminant 
d'any en any). A dos quarts d'onze to- 
tes aquestes persones sortiren en co- 
mitiva del Palau Municipal, presidides 
pel timbaler i la música municipal, i es 
dirigiren a la catedral, on arribaren al 
cap de mitja hora, per assistir a la mis- 
sa de difunts, un cop acabada, prengué 

la paraula Joaquim Caballero, que re- 
cordà les causes que provocaren l'ar- 
ribada dels francesos i els horrors que 
patiren els defensors de la ciutat, dels 
quals elogià els esforços i el valor. Des- 
prés de l'oració fúnebre s'entonà un 
respons i vers la una es retornà en co- 
mitiva a la Casa Gran, en arribar a la 
plaça de la Font les autoritats pujaren 
al taulat del primer cos de l'obelisc per 
efectuar el sorteig de quatre premis de 
286 rals cadascun entre els veterans 
supervivents del 1811 fills de Tarra- 
gona, que la sort féu recaure en Josep 
Alasà i Ferrer, Lluís Canal, Agustí Bo- 
net i Bassa i Sebastià Serrahima i Car- 
bonell. El funeral restà interromput del 
1870 al 1873, però el 1874 es reprengué. 
El 1893 les exèquies se substituiren per 
una missa de campanya que tingué lloc 
al carrer de l'Assalt. La processó cívica 
sortí de la casa de la ciutat a tres quarts 
de deu del dia 29, integrada pels nens 
de la Casa de Beneficència, alumnes de 
les escoles de primer ensenyament, so- 
cietats diverses, militars i empleats de 
l'Ajuntament, corporacions, Ajunta- 
ment en corporació amb els governa- 
dors civil i militar, i la guàrdia i la ban- 
da municipals. 

El tema del setge, defensa i assalt de 
Tarragona s'ha mantingut viu en el de- 
curs dels temps. En esdevenir-se l'any 
1911 el primer centenari de la gesta, 
les autoritats tarragonines ho volgue- 
ren commemorar amb diversos actes, 
que es desenvoluparen del 24 de juny 
al 9 de juliol. Durant aquests dies tin- 


gueren lloc un bon nombre d'esdeve- 
niments culturals, cívics, artístics, es- 
portius i religiosos. Començaren amb el 
segon congrés de la Rataluna Esperan- 
tista Federacio i seguiren amb la inau- 
guració d'una exposició d'objectes his- 
tòrics de la Guerra del Francès en un 
dels salons de l'Ajuntament. Entre els 
actes commemoratius figurà el batalló 
infantil, equipat i armat com els soldats 
de l'exèrcit espanyol del 1811, que des- 
filà durant la tarda del dimarts dia 27 
de juny. L'endemà, dimecres 28, a les 
quatre de la tarda, sortí de la Casa de 
Ciutat la manifestació civicomilitar que 
es traslladà fins al quarter del Carro 
per retre homenatge al Regiment d'in- 
fanteria d'Almansa, que el 1811 lluità 
a Tarragona contra els francesos. Des 
d'allí la comitiva anà al pla de la Seu, 
on es descobrí una làpida de metall re- 
pujat, obra del gravador Corberó, com- 
memorativa de la defensa que allí s'hi 
féu i que encara hom pot veure a la fa- 
çana de l'antiga casa rectoral. Aquesta 
làpida està decorada amb palmes, tro- 
feus militars i escuts d'infanteria i con- 
té aquesta inscripció: "En este llano fi- 
nió la sangrienta jornada del sitio de 
Tarragona en 1811. Loor a los Cuerpos 
de Infantería que la defendieron con su 
heroísmo. Los regimientos de Almansa 
n. 18 y Luchana n' 28, de guarnición en 
1811". A continuació es desplaçaren a 
la plaça dels Infants, que passà a dir- 
se dels Artillers del Setge, on es desco- 
brí una làpida de bronze, obra de l'es- 


cultor Campeny, dedicada als artillers 
que lluitaren i moriren en la presa de 
la plaça i en què hom podia llegir el se- 
gúent:'"A los heroicos artilleros muertos 
en el Sitio de Tarragona en 1811. Los 
artilleros de 1911". Seguidament es di- 
rigiren a la Rambla Nova, aleshores de 
Sant Joan, per inaugurar el monument 
als herois del setge, reduit aleshores a 
la base: la idea d'aquest monument ve- 
nia de lluny ja que Marià Rius i Monta- 
ner, primer comte de Rius, hi destinà la 
subscripció popular que se li féu l'any 
1889. De la Rambla, la manifestació re- 
tornà a l'Ajuntament, on al saló de ses- 
sions hi hagué un acte acadèmic, se- 
guit de la descoberta de la primera là- 
pida del que es volia que fos un seguit 
de lloses indicatives de l'emplaçament 
dels monuments de l'antiguitat, aques- 
ta primera làpida, que encara es pot 
veure a la façana principal de la Casa 
Gran, correspon al circ romà. El dia 29, 
dijous, hi hagué un gran certamen his- 
toricoliterari organitzat pel Centro de 
Naturales de Tarragona y su Campo 
per commemorar el centenari del set- 
ge, defensa i assalt del 1811. El dia 30, 
divendres, al matí se celebrà a la cate- 
dral un solemne funeral en sufragi de 
les ànimes dels defensors de Tarrago- 
na, amb assistència d'autoritats, comis- 
sions militars del Reial Cos d'Artille- 
ria i dels regiments de Savoia, València, 
Granada, Girona i Amèrica, i represen- 
tacions. A la tarda, a l'Oliva, es reté un 
homenatge als defensors del fort amb 

la col.locació d'una placa, obra de l'es- 
cultor tarragoní Cànovas, que encara 
es pot veure en l'actualitat i en la qual 
es llegeix aquest text: "En esta cumbre 
existía en 1811 el Castillo de la Oliva. 
Gloria a su Jefe el Coronel Gómez, hon- 
ra y prez a sus defensores. Barcelona, 
29 de junio 1911. El Centro de Natura- 
les de Tarragona y su Campo". 

L'any 1961 també es commemorà 
el 150è aniversari de la gesta. Els ac- 
tes començaren el 27 de juny, a la una 
de la tarda i al saló d'actes de l'Ajun- 
tament, amb el pregó de les celebra- 
cions, que anà a càrrec del periodis- 
ta Lope Mateo, seguiren, a dos quarts 
de vuit, amb les solemnes exèquies 
celebrades a la catedral, que aparei- 
xia revestida amb els tapissos de la 
seva col-lecció i lluint el drap mortu- 
ori de Poblet, les quals foren oficia- 
des pel cardenal Benjamín de Arriba 
y Castro, mentre que l'oració fúnebre 
la pronuncià l'arquebisbe de Saragos- 
sa, Casimiro Morcillo Gonzàlez. El dia 
28, al migdia, al saló de sessions muni- 
cipal es féu un homenatge a l'exèrcit, 
amb lliurament d'un pergamí. Acabat 
aquest acte, els assistents i les autori- 
tats es traslladaren al pla de la Seu per 
col-locar una corona de llorer a la là- 
pida commemorativa, i el bisbe auxili- 
ar, Laureano Castàn Lacoma, pronun- 
cià una al-locució. A les set de la tar- 
da sortí de l'Ajuntament una processó 
civicomilitar, encapçalada pel batalló 
infantil, que es dirigí vers la Rambla 


per dipositar una altra corona de llo- 
rer al monument als herois, seguida 
d'un parlament a càrrec del ministre 
Pere Gual Villalbí, i a continuació des- 
filaren davant les autoritats les forces 
militars de terra, mar i aire i el bata- 
lló infantil. Finalitzada la processó, les 
autoritats es traslladaren a la Casa de 
Cultura, on inauguraren una exposició 
de records sobre la Guerra del Fran- 
cès. El dia 30, a dos quarts de vuit del 
vespre, al saló de sessions de l'Ajun- 
tament, Antonio Serrano Montalto, ca- 
tedràtic de la Universitat de Saragos- 
sa, pronuncià la conferència "Teoría y 
significado histórico de la Guerra de la 
Independencia". 

Paral-lelis als actes del setge, tenim 
els que Tarragona dedicà a Theodor de 
Reding amb motiu del centenari i del 
cent cinquantè aniversari del seu tras- 
pàs. El maig del 1909 es collocà una 
làpida a la façana del Palau Arquebis- 
bal. Hi assistiren la baronessa de Re- 
ding i Rodolf de Reding, descendents 
del general, així com representants del 
Parlament suís. Amb motiu del cent 
cinquantè aniversari, el 23 d'abril del 
1959, hi hagué una sèrie de celebraci- 
ons, presidides pel capità general de 
la IV Regió Militar, tinent general Pa- 
blo Martín Alonso, que consistiren en 
una missa de rèquiem a la catedral i la 
col-locació de dues corones de llorer al 
mausoleu que el general té al cemen- 
tiri, una del capità general i l'altra de 
l'ambaixada suissa. 

Dibuix de Vicenç Roig, Vicentó, que 
mostra l'estat en què va quedar el cas- 
tell del Patriarca després de la seva vo- 
ladura el 1813 (MHT). 

Dibuix de Vicenç Roig, Vicentó, de l'es- 
tat de les ruines del baluard de Sant 


Pau després de la seva voladura el 1813 
(MAT). 


Imatge en la qual s'observa l'estat del 
baluard de Sant Antoni després de la 
demolició del 1813, fotografia d'inicis 
del segle XX. (Fons Vallvé/AHCT). 

Dibuix de Vicenç Roig, Vicentó, sobre 
la destrucció general de Tarragona el 
1813 (MHT). 


Anotació del llibre de cobrances de la 
comunitat del Pares Carmelites Des- 
calços on es fan constar les pèrdues de 
documentació durant l'ocupació i la re- 
cuperació de la vida en comunitat des- 
prés de la marxa dels soldats francesos, 
1813 (FM/AHCT). 

Portada i relació final del llibre manus- " 

crit Barbarie francesa en Tarragona, es- ere ope qu cate) 

na l'any 1814. Cedit per Josep M. Olivé i 
(AHCT). 

Plànol de la ciutat on es marquen 
els edificis amb desperfectes cau- 
sats per la Guerra del Francès, 27 
d'abril de 1838 (FM/AHCT). 

Relació d'individus que van ser defen- 
sors de la ciutat de Tarragona en l'as- 
salt de l'exèrcit francès el 28 de juny 
del 1811, 28 de juny del 1868 (FM/ 
AHCT). 

Coberta i portadella del llibre El sitio 
de Tarragona por los franceses en 1811, 
escrit l'any 1882 pel general d'artilleria 
Javier de Salas (AHCT). 


EL SITIO 


TARRAGONA 


POR LOS FRANCESES EN 1811 


pou di. 


Exmo. Sr. D. Javier de Salas 


CENERAL DE ARTILLERIA 


Escrita en el afio 1882 mendo Coronel. Temients Coionel 
de Artilieria, Comandante del Arma de dicha plesa. 

Programa de festes per commemorar 
el primer centenari de la Guerra del 
Francès (BHMT). 


Cartell per commemorar el primer 
centenari de la Guerra del Francès. La 
celebració es va produir entre el 24 de 
juny i el 9 de juliol de 1911 (BHMT). 


Lipids dedicuts por dl Cuerpa de Artilertu 4 aun hèrcees del site de Tarragona. (ibers del ocullur Caipeny, 
fada eis ha elits de hos Artileria del Site de dicte Ciuital. 


Làpida commemorativa de l'escultor Làpida commemorativa del setge de 
Campeny dedicada pel Cos d'Artilleria Tarragona al pla de la Seu, 1911 (FM/ 
als herois del setge a la plaça dels In- AHCT). 

fants, 1911 (BHMT). 


Creu de distinció concedida als defen- 
sors de Tarragona (MHT). 


Imatge de la festa marítima celebra- 
da durant el centenari del setge, 1911. 
Fotografia d'autor desconegut (FM/ 
AHCT). 

Assaig del batalló infantil a l'esplanada 
del final de la Rambla Nova, 1911. Fo- 
tografia d'autor desconegut, cedida per 
Josep M. Olivé (AHCT). 


Desfilada del batalló infantil per la 
Rambla Nova, any 1911. Fotografia 
d'autor desconegut, cedida per Josep 
M. Olivé (AHCT). 


Imatges de la desfilada del batalló in- 
fantil per la Rambla Nova, any 1911. 
Fotografies d'autor desconegut, cedides 
per Josep M. Olivé (AHCT). 

Fotografia del projecte per al monu- Expedient de recepció de la maqueta 
ment als herois de l'escultor tarragoní de l'escultura del Monument als Herois 
Carles Mani, fet a Madrid el 1897 i que de Julio Antonio, 1916 (FM/AHCT). 
finalment no va ser escollit. Cedida per 

la família Bonet Llovet (AHCT). 

Proves de l'escultor Julio Antonio per 
al Monument als Herois de 1811. Foto 
Vallvé (Fons Vallvé/AHCT). 


Contracte entre l'Ajuntament de Tar- 
ragona i l'escultor Julio Antonio per a 
la finalització del Monument als He- 
rois de 1811, 28 de juny de 1916 (FM/ 
AHCT). 

Projecte de la Comandància d'Engi- 
nyers de Barcelona del mausoleu del 
tinent general Theodor de Reding, 1 de 
gener de 1927 (FCE/AHCT). 

Inauguració del Monument als Herois 
de 1811, any 1931. (Fons Vallvé/AHCT). 


La família de l'escultor Julio Anto- 
nio, mort l'any 1919, al costat del Mo- 
nument als Herois de 1811, any 1932 
(Fons Vallvé/AHCT). 

Missa a la catedral de Tarragona amb 
motiu de la commemoració del 150è 
aniversari de la Guerra del Francès, 
presidida pel cardenal Benjamín Arri- 
ba y Castro, 27 de juny de 1961 (Fons 
Vallvé / AHCT). 


Benjamín Arriba y Castro passa revista 
al batalló infantil al pla de la Seu, 28 de 
juny de 1961 (Fons Vallvé / AHCT). 

El ministre Pedro Gual Villalbí i l'al- 
calde Rafael Sanromà Anguiano pas- 
sen revista al batalló infantil al pla de 
la Seu, 28 de juny de 1961 (Fons Vallvé 
/AHCT). 


Desfilada d'una processó civicomilitar 
encapçalada pel batalló infantil, amb 
banda de música, tambors i trompe- 
tes, compost per 250 nois, 28 de juny de 
1961 (Fons Vallvé / AHCT). 


Butlleta d'inscripció per al batalló in- 
fantil, abril de 1961 (FM/AHCT). 

Se. Teniente de Alralde. Presidemtve de la Comisión de Cultura v Festes del Eseme. Avuntamienta 
de ta. CIUDAD. 

Desfilada del batalló infantil per la 
Rambla Nova, any 1961. Fotografia 
d'autor desconegut, cedida per Josep 
M. Olivé (AHCT). 


Commemoració del 175è aniversari del 
setge de Tarragona. Pilars de la Colla 
Jove i dels Xiquets de Tarragona, 28 de 
juny de 1986 (Fons Vallvé / AHCT). 

